title: มิสแกรนด์อุดรธานี

text: 2017: ชุดบ้านเชียงออฟไทยแลนด์ จากแนวความคิดพื้นบ้าน สู่แหล่งอารยธรรมแห่งสยาม มากกว่า 5000 ปี จนได้ถูกหยิบยกขึ้นมาเป็นมรดกโลก หนึ่งเดียวในประเทศ คือเครื่องปั้นดินเผาบ้านเชียง แห่งอุดรธานี มาถ่ายทอดเรื่องราวสืบทอดอารยธรรมเอกลักษณ์ที่ชัดเจนบนเครื่องปั้นดินเผาบ้านเชียง


title: มิสแกรนด์อุดรธานี

text:
2016: ชุดหนองหานสายธารแห่งชีวิต
แหล่งน้ำหนองหานหลวงเป็นแห่งน้ำที่หล่อเลี้ยงชาวอุดรให้อยู่กินอย่างอุดมสมบูรณ์ และยังเป็นแห่งกำเนิดดอกบัวแดงที่เป็นสิ่งมหัศจรรย์ที่สุดอันดับ2ของโลกที่ขนานนามว่า "ทะเลบัวแดง" อีกด้วย


title: ออลล์ฟอลส์ดาวน์ (เพลงแอลัน วอล์กเกอร์)

text: ออลล์ฟอลล์สดาวน์ () เป็นเพลงของโปรดิวเซอร์เพลง ,ดีเจชาวนอร์เวย์ แอลัน วอล์กเกอร์ โดยมีนักร้องรับเชิญ คือ โนอา ไซรัส และโปรดิวเซอร์เพลง ,ดีเจชาวอังกฤษ ดิจิตอลฟาร์มแอนิมอลส์ เรียบเรียงโดย ดิจิตอลฟาร์มแอนิมอลส์ ,ปาบีโล โบว์แมน ,ซาราห์ แบรนชาร์ด และมี เดอะซิกซ์ ,มูด เมโลดีส ,แอลัน วอล์กเกอร์ เป็นโปรดิวเซอร์ ,ประพันธ์คำร้องโดย เดอะซิกซ์ ,ปาบีโล โบว์แมน ,ซาราห์ แบรนชาร์ด และแดเนียล บอยล์ เพลงนี้ออกจำหน่ายในวันที่ 27 ตุลาคม ค.ศ. 2017


title: จังหวัดคามีกิน

text: จังหวัดคามีกิน (เซบัวโน: Lalawigan sa Camiguin) เป็นจังหวัดที่เป็นเกาะในประเทศฟิลิปปินส์ ตั้งอยู่ในทะเลโบโฮล อยู่ห่างจากชายฝั่งมินดาเนา 10 กิโลเมตร ตั้งอยู่ในภูมิภาคฮีลากังมินดาเนา และเคยเป็นส่วนหนึ่งของจังหวัดซีลางังมีซามิส


title: จังหวัดคามีกิน

text: จังหวัดคามีกิน เป็นจังหวัดที่มีพื้นที่และประชากรน้อยเป็นอันดับที่ 2 ของประเทศ รองจากจังหวัดบาตาเนส เมืองศูนย์กลางประจำจังหวัดคือมัมบาเฮา ซึ่งเป็นเทศบาลที่มีพื้นที่และประชากรมากที่สุดในจังหวัด


title: จังหวัดคามีกิน

text: จังหวัดมีชื่อเสียงในด้านลองกอง ซึ่งมีการจัดเทศกาลลองกองทุกปี นอกจากนี้ยังมีเขตป่าสงวนในพื้นที่สงวนภูเขาฮีโบก-ฮีโบก ซึ่งถูกจัดให้เป็นอุทยานมรดกอาเซียน


title: จังหวัดฮีลากังลาเนา

text: จังหวัดฮีลากังลาเนา (เซบัวโน: "Amihanang Lanao", มาราเนา: "Ranao Pangotaraan") เป็นจังหวัดในเขตฮีลากังมินดาเนา ประเทศฟิลิปปินส์ เมืองศูนย์กลางคือตูโบด ในปี ค.ศ. 2015 ตัวจังหวัดมีประชากร 676,395 คน


title: จังหวัดฮีลากังลาเนา

text: ภายในตัวจังหวัด มีนครหนาแน่นอย่างอีลีกัน ซึ่งปกครองอย่างเป็นอิสระจากตัวจังหวัด


title: เทศบาลตำบลนากลาง

text: เทศบาลตำบลนากลาง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ที่อำเภอนากลาง จังหวัดหนองบัวลำภู มีพื้นที่ 40.75 ตารางกิโลเมตร ครอบคลุมบางส่วนของตำบลนากลาง ตำบลด่านช้าง และตำบลกุดแห่ มีประชากรปี พ.ศ. 2560 จำนวน 20,522 คน ได้รับการยกฐานะจากสุขาภิบาล เป็นเทศบาลตำบล เมื่อปี พ.ศ. 2542


title: เทศบาลตำบลนากลาง

text: เทศบาลตำบลนากลาง ตั้งอยู่ เลขที่ 330 ถนนอุดร-เลย ตำบลนากลาง อำเภอนากลาง จังหวัดหนองบัวลำภู ได้รับการจัดตั้งเป็นสุขาภิบาลนากลาง อำเภอหนองบัวลำภู จังหวัดอุดรธานี เมื่อวันที่ 23 พฤษภาคม พ.ศ. 2509 ต่อมาได้รับการเปลี่ยนแปลงฐานะจากสุขาภิบาลนากลางเป็นเทศบาลตำบลนากลาง อำเภอนากลาง จังหวัดหนองบัวลำภู เมื่อวันที่ 24 พฤษภาคม พ.ศ. 2542


title: เทศบาลตำบลนากลาง

text: เทศบาลตำบลนากลาง ตั้งอยู่ระหว่างเส้นรุ้งที่ 17 องศาเหนือ และเส้นระแวงที่ 102 องศาตะวันออก ตั้งอยู่ทางทิศตะวันตกของจังหวัดหนองบัวลำภู ห่างจากที่ตั้งจังหวัดหนองบัวลำภู ประมาณ 35 กิโลเมตร ตามทางหลวงแผ่นดินหมายเลข 210 (ถนนอุดร-เลย) ปัจจุบัน เทศบาลตำบลนากลาง ตั้งที่ 330 หมู่ที่ 1 บ้านกกค้อ ตำบลนากลาง อำเภอนากลาง จังหวัดหนองบัวลำภู


title: เทศบาลตำบลนากลาง

text: ลักษณะสภาพภูมิประเทศเทศบาลตำบลนากลาง ส่วนใหญ่เป็นพื้นที่ราบลุ่ม มีภูเขา มีแม่น้ำลำคลองไหลหลายสาย ได้แก่ ลำพะเนียง ลำห้วยเดื่อ ลำห้วยหนองบัว และลำห้วยหนองไฮ จึงทำให้เกิดที่ราบลุ่มข้าง มีลำน้ำเหมาะกับการทำเกษตรกรรมต่างๆ เช่น ปลูกข้าว ปลูกข้าวโพด ปลูกถั่ว ปลูกอ้อย เป็นต้น


title: เทศบาลตำบลนากลาง

text: เทศบาลตำบลนากลางมีเนื้อที่ 40.75 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอนากลาง ได้แก่ บางส่วนของตำบลนากลาง ตำบลด่านช้าง ตำบลกุดแห่ ประกอบด้วย 31 ชุมชน แบ่งออกเป็น 2 เขต ดังนี้


title: เทศบาลตำบลนากลาง

text: ประชาชนส่วนใหญ่ในเขตเทศบาลตำบลนากลางประกอบอาชีพเกษตรกรรม ปลูกพืชเศรษฐกิจที่สำคัญ ได้แก่ อ้อย ข้าว ข้าวโพด มันสำปะหลัง เป็นต้น


title: เทศบาลตำบลนากลาง

text: การตั้งถิ่นฐานชองชุมชนเทศบาลตำบลนากลาง มีลักษณะรวมตัวเป็นกลุ่มโดยเกาะกลุ่มตามเส้นทางสายหลักและมีบางชุมชนที่กระจายออกไป การกระจายตัวของประชากรส่วนใหญ่จะรวมเป็นกลุ่มใหญ่3กลุ่มใหญ่คือ กลุ่มบ้านกกค้อ กลุ่มบ้านหนองด่าน กลุ่มบ้านกุดแห่ ซึ่งการกระจายตัวของกลุ่มดังกล่าวมีเส้นทางคมนาคมติดต่อกันได้อย่างสะดวก โดยอาศัยเส้นทางสายอุดรธานี - เลย หรือ ทางหลวงแผ่นดินหมายเลข 210 เป็นเส้นทางหลักธนาคารในเขตเทศบาลตำบลนากลาง มีทั้งหมด 5 แห่ง ดังนี้


title: เทศบาลตำบลนากลาง

text: เส้นทางคมนาคมขนส่งมีทางหลวงแผ่นดินหมายเลข 210 และทางหลวงจังหวัด อีกหลายสายที่เชื่อมต่อระหว่างเขตเทศบาลตำบลนากลาง กับองค์กรปกครองส่วนท้องถิ่นอื่น และอำเภอใกล้เคียงกับอำเภอนากลาง ดังนั้นการสัญจรไปมาสะดวกเพราะถนนสายหลักในเขตเทศบาลมี 4 ช่องจราจร มีสัญญาณไฟจราจร 1 แห่ง


title: เทศบาลตำบลนากลาง

text: สถานศึกษาในเขตเทศบาลตำบลนากลาง มีดังนี้


title: เทศบาลตำบลนากลาง

text: มีสถานพยาบาลของรัฐจำนวน 1 แห่ง คือ โรงพยาบาลนากลาง และมีศูนย์บริการสาธารณสุข 1 แห่ง คือ ศูนย์สุขภาพชุมชนตำบลนากลาง


title: อะตืยบาตืยชลิซอลดาตืย

text:
อะตืยบาตืยชลิซอลดาตืย () เป็นภาพยนตร์แนวสงครามจากสหภาพโซเวียต กำกับโดย Leonid Bykov
ที่สถานีรถไฟเล็ก ๆ Podbednya ไม่แตกต่างจากสถานีรถไฟอื่น ๆ ในสหภาพโซเวียต ในช่วงระหว่างมหาสงครามของผู้รักชาติที่มีการสู้รบที่รุนแรง และตอนนี้ที่สถานีรถไฟแห่งนี้ญาติของบรรดาผู้ที่เข้าหาชัยชนะ แต่ไม่ได้มีชีวิตอยู่ถึงตอนนั้น ได้รวมตัวกัน


title: อะตืยบาตืยชลิซอลดาตืย

text: ในภาพยนตร์เรื่อง "อะตืยบาตืยชลิซอลดาตืย" นี้ แสดงเนื้อเรื่องแบบคู่ขนาน 2 แบบ ในแบบที่หนึ่งจะดำเนินเนื้อเรื่องในช่วงกลางคริสต์ทศวรรษที่ 1970 และแบบที่สองที่ดำเนินเนื้อเรื่องในช่วงฤดูใบไม้ผลิของปี 1944 ช่วงท้ายของภาพยนตร์จะจบลงที่การสู้รบในวันที่ 18 มีนาคม 1944 และพิธีรำลึกเพื่อเป็นเกียรติแก่ทหารผู้วายชนม์ในวันที่ 18 มีนาคม 1974


title: มาเรียโน ดิอัซ เมฆิอา

text: มาเรียโน ดิอัซ เมฆิอา (; เกิดวันที่ 1 สิงหาคม ค.ศ. 1993) หรือ มาเรียโน เป็นนักฟุตบอลอาชีพชาวสเปนเชื้อสายโดมินิกัน ปัจจุบันเล่นตำแหน่งกองหน้าให้กับเรอัลมาดริดและทีมชาติสาธารณรัฐโดมินิกัน


title: มาเรียโน ดิอัซ เมฆิอา

text: มาเรียโนย้ายมาเล่นให้กับลียง สโมสรปัจจุบันของเขาเมื่อวันที่ 30 มิถุนายน ค.ศ. 2017 ค่าตัวที่ได้รับรายงานคือ 8 ล้านยูโร เพิ่มค่าเหนื่อยอีกร้อยละ 35 เขาลงเล่นนัดแรกให้กับลียงเมื่อวันที่ 5 สิงหาคม ในนัดที่พบกับสทราซบูร์ในการแข่งขันลียง โดยเขาทำสองประตูในนัดนั้น


title: สถานเอกอัครราชทูตสหรัฐ ณ เยรูซาเลม

text: สถานเอกอัครราชทูตสหรัฐ ณ เยรูซาเลม () เป็นหน่วยงานของคณะผู้แทนทางทูตสหรัฐในประเทศอิสราเอล


title: สถานเอกอัครราชทูตสหรัฐ ณ เยรูซาเลม

text: สถานเอกอัครราชทูตนี้เปิดทำการ ณ ที่ตั้งในเยรูซาเลมเมื่อวันที่ 14 พฤษภาคม พ.ศ. 2561 อันเป็นวันครบรอบ 70 ปีของการก่อตั้งรัฐอิสราเอลสมัยใหม่ โดยเป็นการย้ายที่ตั้งจากเทลอาวีฟมายังที่ตั้งสถานกงสุลเดิม ตามคำสั่งของคณะรัฐมนตรีโดนัลด์ ทรัมป์


title: สถานเอกอัครราชทูตสหรัฐ ณ เยรูซาเลม

text: ความเคลื่อนไหวครั้งนี้มีขึ้น 23 ปีหลังจากการอนุมัติรัฐบัญญัติสถานเอกอัครราชทูตเยรูซาเลมเมื่อวันที่ 23 ตุลาคม พ.ศ. 2538 ซึ่งกำหนดให้ย้ายที่ตั้งภายในวันที่ 31 พฤษภาคม พ.ศ. 2542 แต่รัฐบาลทุกชุดที่ผ่านมาเลื่อนเวลาออกไป Eugene Kontorovich อ้างว่า การตัดสินใจย้ายที่ทำการครั้งนี้เหมือนสหรัฐยอมรับอำนาจอธิปไตยของอิสราเอลเหนือดินแดนที่ยึดมาจากสงครามหกวันเมื่อ พ.ศ. 2510


title: สถานเอกอัครราชทูตสหรัฐ ณ เยรูซาเลม

text: เจ้าหน้าที่ปาเลสไตน์เตือนว่า การย้ายที่ตั้งครั้งนี้อาจนำมาซึ่ง "สงครามเงียบ" และการประท้วงอันรุนแรง การเปิดทำการของสถานเอกอัครราชทูตมีขึ้นในวันที่ดุเดือดที่สุดของการประท้วงชายแดนกาซา พ.ศ. 2561 ที่มีชาวปาเลสไตน์ถูกฆ่ากว่า 57 คน


title: สถานเอกอัครราชทูตสหรัฐ ณ เยรูซาเลม

text: การเปิดสถานเอกอัครราชทูตใหม่นี้ยังส่งผลให้หลายประเทศแสดงเจตนาว่า จะย้ายสถานทูตของตนมาเยรูซาเลมบ้าง และหลังสหรัฐเปิดสถานเอกอัครราชทูตได้สองวัน กัวเตมาลาก็เปิดสถานเอกอัครราชทูตของตนในเยรูซาเลมตาม ฌ็อง-อีฟว์ เลอ ดรีย็อง รัฐมนตรีว่าการกระทรวงยุโรปและการต่างประเทศของฝรั่งเศส กล่าวว่า "การตัดสินใจครั้งนี้ฝ่าฝืนกฎหมายระหว่างประเทศ โดยเฉพาะอย่างยิ่ง ข้อมติของคณะมนตรีความมั่นคงและสมัชชาใหญ่สหประชาชาติ"


title: อิงฟ้า เกตุคำ

text: ฟ้า อิงฟ้า เกตุคำ หรือ อิงฟ้า เดอะสตาร์ 11 จบโรงเรียนมัธยมศึกษา โรงเรียนสวนกุหลาบวิทยาลัยนนทบุรี ระดับปริญญาตรีศึกษา มหาวิทยาลัยหอการค้าไทย เริ่มเข้าวงการบันเทิงประกวดเวที (Gopsis girl) รองอันดับ 3 หลังจากนั้น เริ่มก้าวเข้าสู่ ประกวดเวทีเดอะสตาร์ปีที่ 11 ค้นฟ้าคว้าดาว ต่อมามีผลงานภาพยนตร์เรื่องแรกของผู้จัดตลกร้อยล้านโดย หม่ำ จ๊กม๊ก ประเดิมเรื่องแรก "แหยมยโสธร 3" รับบทเป็น รำพัน แสดงคู่กับ บิ๊กเอ็ม กฤตฤทธิ์ บุตรพรม เริ่มเป็นนักแสดงสังกัด ช่อง 7 มีผลงานละคร "สารวัตรใหญ่" , "ถิ่นผู้ดี" , "พชรมนต์ตรา" จนมีผลงานละครต่อเนื่อง


title: อิงฟ้า เกตุคำ

text:
อิงฟ้า เกตุคำ ชื่อเล่น ฟ้า เกิดเมื่อวันที่ 14 เมษายน พ.ศ 2538 จบการศึกษาระดับมัธยมศึกษา โรงเรียนสวนกุหลาบวิทยาลัยนนทบุรี กำลังศึกษาระดับปริญญาตรี มหาวิทยาลัยหอการค้าไทย
เริ่มเข้าวงการบันเทิงจากการประกวดเวที เดอะสตาร์ ค้นฟ้าคว้าดาว ปีที่ 11
รองอันดับ 3 ประกวดเวที GOPSIS GIRL 2010 และยังเคยประกวดเวที มิสยูนิเวิร์สไทยแลนด์ 2557 เธอยังเป็นนักกีฬาของมหาวิทยาลัยหอการค้าไทย ในการแข่งขันแข่งกีฬามหาวิทยาลัยแห่งประเทศไทย ครั้งที่ 45 ราชมงคลธัญบุรีเกมส์ ในประเภทเพาะกายหญิง รุ่นโมเดลฟิสิกส์หญิง ส่วนสูงเกิน 162 ซม. แล้วก็ได้ที่ 5 มาครอง


title: อิงฟ้า เกตุคำ

text: ด้านผลงานละครทรทัศน์ มีผลงานละครเรื่อง "สารวัตรใหญ่", "ถิ่นผู้ดี" และ "พชรมนต์ตรา"


title: อิสราเอล (แก้ความกำกวม)

text: อิสราเอลเป็นประเทศในตะวันออกกลาง


title: อิสราเอล (แก้ความกำกวม)

text: อิสราเอลอาจหมายถึง


title: จอห์น โรเบิร์ตสัน (นักฟุตบอล เกิด พ.ศ. 2496)

text: จอห์น นีลสัน โรเบิร์ตสัน (; เกิด 20 มกราคม พ.ศ. 2496) อดีตนักฟุตบอลชาวสกอตแลนด์ในตำแหน่ง ปีกซ้าย เป็นที่รู้จักจากการเป็นผู้ทำประตูชัยให้กับ นอตทิงแฮมฟอเรสต์ เอาชนะ ฮัมบูร์ก ไปได้ 1 — 0 จนสามารถคว้าแชมป์ ยูโรเปียน คัพ ได้เป็นสมัยที่ 2 เมื่อ ค.ศ. 1980 (พ.ศ. 2523)


title: เพลลา

text: เพลลา () เป็นเมืองโบราณตั้งอยู่ทางตอนกลางของมาเซโดเนีย ประเทศกรีซ รู้จักกันดีในฐานะที่เป็นเมืองหลวงในประวัติศาสตร์ของราชอาณาจักรมาเกโดนีอา ในสมัยกรีซโบราณ และเป็นสถานที่ประสูติของทั้งพระเจ้าอเล็กซานเดอร์มหาราช และพระเจ้าพีลิปโปสที่ 2 พระราชบิดาของพระองค์ ชื่อ "เพลลา" ในภาษากรีกโบราณ หมายถึง "ก้อนหิน"


title: เพลลา

text: เพลลาถูกกล่าวถึงเป็นครั้งแรก โดยเฮรอโดตัสแห่งฮาลิคาร์นาสซัส (ล.VII, 123) ในความเกี่ยวเนื่องกับการสงครามของพระเจ้าเซิร์กซีส และ โดยนักประวัติศาสตร์ ธูซีดิดีส (Thucydides) ซึ่งบรรยายถึงการขยายตัวของมาเกโดนีอา และสงครามกับชาวเทรเชียน


title: เพลลา

text: เพลลาถูกสร้างขึ้นให้เป็นเมืองหลวงของอาณาจักรโดยพระเจ้าอาร์คิเลอัสที่ 1 แห่งมาเกโดนีอา () เพื่อแทนที่พระราชวัง-นคร "ไอไก" (Aigai) ซึ่งเป็นพระราชวังเก่า (ปัจจุบันตั้งอยู่ที่เมือง"เวรกีน่า" (Vergina) ในตอนเหนือของกรีซ) โดยอาร์คิเลอัสเชิญ ซีวซิส (Zeuxis) ช่างวาดภาพและทาสีที่เก่งที่สุดในสมัยนั้นมาตกแต่งพระราชวังให้ และยังเชิญศิลปินเรืองนามอื่นๆมาพำนักด้วย รวมถึงนาฏศิลปินเอกยูริพิดีสจากเอเธนส์ ละครของยูริพิดีสเรื่อง "แบคไค" (Bacchae) ก็ได้ออกแสดงบนเวทีเป็นครั้งแรกที่วังนี้ ราวปีที่ 408 ก่อนค.ศ.ฯ เซโนฟอนบันทึกไว้ (เมื่อปีที่ 382 ก่อนค.ศ.) ว่า เพลลาเป็นเมืองที่ใหญ่ และรำ่รวยที่สุดในมาเกโดนีอา


title: เพลลา

text: เมืองเพลลาเข้าสู่ยุคที่มีขีดความมั่งคั่งสูงสุดหลังจากพระเจ้าอเล็กซานเดอร์สิ้นพระชนม์ โดยเฉพาะภายใต้การปกครองของราชวงศ์แอนติปาทริด - ราชวงศ์อายุสั้นที่ก่อตั้งโดยแอนติปาเตอร์ และมีคาสซานเดอร์เป็นปฐมกษัตริย์ - และราชวงศ์แอนติโกนีด สิ่งก่อสร้างใหญ่โตที่หลงเหลือให้เห็นในแหล่งขุดค้นทางโบราณคดีส่วนใหญ่สร้างในรัชสมัยของแอนติโกนัสที่ 2


title: เพลลา

text: หลังจากที่พันธมิตรกรีกและมาเกโดนีอา ถูกกองทัพสาธารณรัฐโรมันกำหราบลงในสงครามมาเกโดนีอาครั้งที่สาม นครเพลลาถูกเข้าปล้นชิงโดยกองทัพของโรม ในปีที่ 168 ก่อนค.ศ. ทรัพย์สินของมีค่าถูกขนไปโรมเกือบทั้งหมด และราชอาณาจักรมาเกโดนีอาก็ถูกลดสถานะลงเป็นแค่จังหวัดหนึ่งของโรมนับแต่นั้นมา


title: รัสมี เวระนะ

text: รัสมี เวระนะ (ชื่อเล่น:แป้ง เกิด 18 สิงหาคม พ.ศ.2526) เป็นนักร้องและนักแต่งเพลงชาวไทย มีชื่อเสียงจากการนำเพลงพื้นบ้าน , ลูกทุ่ง และหมอลำมาขับร้องในแนวดนตรีโซลและแจ๊ส นอกจากนี้บทเพลงของรัสมี เวระนะ ยังมีส่วนผสมของการใช้เครื่องดนตรีตะวันตกและดนตรีพื้นบ้าน อีกทั้งยังมีการขับร้องเป็นภาษาอีสานและภาษาเขมร โดยรัสมี เวระนะ เคยไปร้องเพลงที่ประเทศฝรั่งเศส ร่วมกับวง Limousine และมีโอกาสได้ร่วมบันทึกเสียงให้กับวง Poni Hoax วงดนตรีอิเล็กทรอนิกส์จากฝรั่งเศส


title: รัสมี เวระนะ

text: รัสมี เวระนะ มีผลงานเพลงชุดแรกชื่อ Isan Soul E.P. ซึ่งได้รับความสนใจจากการนำเพลงพื้นบ้านของภาคอีสานมาขับร้องในแนวโซล และมีการผสมผสานระหว่างเครื่องดนตรีตะวันตกและดนตรีพื้นบ้านทำให้ได้รับรางวัลคมชัดลึก อวอร์ดถึง 3 รางวัล ได้แก่ อัลบั้มยอดเยี่ยม ศิลปินยอดเยี่ยม และ เพลงยอดเยี่ยมจากเพลง "มายา" ต่อมารัสมีได้ออกอัลบั้ม อารมณ์ และได้รับรางวัลสีสันอะวอร์ดส์ สาขา ศิลปินหญิงยอดเยี่ยม ประจำปี พ.ศ.2560


title: รัสมี เวระนะ

text: ในเดือนพฤษภาคม พ.ศ. 2561 รัสมี เวระนะ มีชื่อเป็น 1 ใน 50 คนเอเชียที่น่าจับตามองในสาขาศิลปวัฒนธรรมและกีฬาจากหนังสือพิมพ์เดอะสเตรตส์ไทมส์


title: รัสมี เวระนะ

text: รัสมี เวระนะ เกิดวันที่ 18 สิงหาคม พ.ศ.2526 ที่อำเภอน้ำยืน จังหวัดอุบลราชธานี มีพ่อเป็นชาวเขมรและเป็นครูสอนร้องเพลงเจรียง ทำให้ได้ฝึกร้องเพลงลูกทุ่งและหมอลำตั้งแต่ยังเด็ก จนจบชั้นประถมศึกษาจึงได้ไปอยู่กับวงดนตรีเดินสายร้องเพลงหมอลำตามหมู่บ้านต่างๆ


title: รัสมี เวระนะ

text: หลังจากนั้นรัสมี เวระนะ ได้ไปใช้ชีวิตอยู่ที่อำเภอเมือง จังหวัดเชียงใหม่ และเรียนต่อสายอาชีพที่วิทยาลัยอาชีวศึกษาไทยวิจิตรศิลปเชียงใหม่ จนจบปวช. ก่อนจะเรียนต่อสาขาจิตรกรรมที่มหาวิทยาลัยเทคโนโลยีราชมงคลล้านนา (เจ็ดยอด) จนจบปริญญาตรี ช่วงที่อยู่ที่จังหวัดเชียงใหม่รัสมีได้ให้ความสนใจกับดนตรีหลากหลายแนวนอกเหนือจากเพลงหมอลำและเพลงลูกทุ่ง โดยฟังเพลงโซลของนิน่า ซิโมน รวมถึงเพลงสำเนียงแอฟริกันตะวันตกของโอเมา ซ็องกาเร และเพลงแนวแอฟโรบีทของเฟล่า คูติ


title: รัสมี เวระนะ

text: ในขณะที่ยังเรียนด้านจิตรกรรมที่เชียงใหม่ รัสมีได้ร้องเพลงตามโรงแรมและตามบาร์ดนตรีแจ๊ส ทำให้ได้ฟังเพลงหลากหลายแนวมากขึ้น และได้รู้จักกับนักดนตรีต่างชาติหลายราย โดยวง Limousine ที่กำลังอยู่ในช่วงทัวร์คอนเสิร์ตที่ประเทศไทย ได้ชักชวนให้ไปร้องเพลงหมอลำโดยใช้ท่วงทำนองของเพลงแจ๊ส ที่ประเทศฝรั่งเศส ก่อนที่วง Poni Hoax จะชักชวนให้ร่วมบันทึกเสียง


title: จังหวัดคันลูรังมีซามิส

text: จังหวัดคันลูรังมีซามิส (เซบัวโน: Kasadpang Misamis; Subanen: "Sindepan Mis'samis") เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือโอโรคีเวตา ผู้ที่ตั้งถิ่นฐานตั้งแต่แรกเริ่มในจังหวัดนี้คือชาวซูบาโนน ซึ่งเป็นเป้าหมายของกลุ่มโจรสลัดจากจังหวัดลาเนา


title: จังหวัดคันลูรังมีซามิส

text: ชื่อจังหวัด บ้างก็มีที่มาจากสถานที่ตั้งฐานของชาวสเปนที่อ่าวปังกีล บ้างก็เพี้ยนมาจากคำว่า "คูยามิส" ซึ่งเป็นชื่อชนิดของมะพร้าว


title: จังหวัดซีลางังมีซามิส

text: จังหวัดซีลางังมีซามิส (เซบัวโน: Sidlakang Misamis) เป็นจังหวัดในเขตฮีลากังมินดาเนา ประเทศฟิลิปปินส์ มีเมืองศูนย์กลางคือคากายันเดอโอโร ซึ่งปกครองอย่างเป็นอิสระจากตัวจังหวัด


title: จังหวัดซีลางังมีซามิส

text: จังหวัดซีลางังมีซามิสเป็นจังหวัดริมชายฝั่งทะเล ติดกับอ่าว 2 แห่งทางทิศเหนือ ได้แก่ อ่าวมาคาฮาลาร์ และอ่าวกิงกูกพื้นที่ทางตอนกลางของจังหวัดมีแม่น้ำหลายสาย ซึ่งมีจุดเริ่มต้นจากพื้นที่สูงในจังหวัดบูคิดโนน แม่น้ำสำคัญ ได้แก่ แม่น้ำคากายัน


title: โจซิป อีลีชิช

text: โจซิป อีลีชิช (; เกิดวันที่ 29 มกราคม ค.ศ. 1988) เป็นนักฟุตบอลอาชีพชาวสโลวีเนีย ปัจจุบันลงเล่นให้กับสโมสรอิตาลี อาตาลันตาแบร์กามัสกากัลโช และทีมชาติสโลวีเนีย ในตำแหน่งกองกลางตัวรุก


title: โจซิป อีลีชิช

text: อีลีชิชย้ายมาอยู่กับสโมสรอาตาลันตา ตั้งแต่วันที่ 5 กรกฎาคม ค.ศ. 2017 โดยย้ายมาจากฟีออเรนตีนา ด้วยค่าตัว 5.5 ล้านยูโร


title: โจซิป อีลีชิช

text: เขาลงเล่นทีมชาตินัดแรกในนัดกระชับมิตรที่พบกับออสเตรเลีย เมื่อวันที่ 11 สิงหาคม ค.ศ. 2010 เขาทำประตูแรกให้กับทีมชาติเมื่อวันที่ 10 กันยายน ค.ศ. 2013 ในการพบกับไซปรัส


title: อรามัตเล-โก

text: อรามัตเล-โก หรือ อัมทัลกา เป็นกษัตริย์ชาวนิวเบียที่ปกครองที่เมืองเมโรอี


title: อรามัตเล-โก

text: พระองค์เป็นพระราชโอรสและเป็นผู้สืบทอดอำนาจของกษัตริย์แอสเพลตา กับพระนางเฮนุตตาเคบิต พระองค์มีพระมเหสีหลายพระองค์: [2]พระองค์มีพีระมิดอยู่ที่นูริ ซึ่งอาจจะถูกสร้างขึ้นในตอนปลายของคริสตวรรษที่ 6 หรือ 5 ก่อนคริสตกาล โบราณวัตถุที่มีชื่อเสียของพระองค์ที่มาจากเมืองเมโรอี โดยมีการพบชิ้นส่วนเครื่องประดับทองคำ ซึ่งบ่งบอกว่าพีระมิดหลังนี้เป็นของกษัตริย์หรือผู้ปกครองคนใดคนหนึ่ง


title: มาโลนาเกน

text: มาโลนาเกน เป็นกษัตริย์ชาวนิวเบียที่ปกครองที่เมืองเมโรอี ซึ่งปกครองในช่วงครึ่งแรกของคริสตศตวรรษที่ 6 ก่อนคริสตกาล โดยใช้พระนามทางการว่า "เซเคมคาเร"


title: มาโลนาเกน

text: พระองค์ถูกสันนิษฐาว่าเป็นพระราชโอรสของกษัตริย์อรามัตเล-โก กับพระนางอมานิตาคาเย แม้ว่าเป็นแค่เพียงสมมติฐาน และพระองค์มีพระมเหสีพระนามว่า ทักทัล ซึ่งได้ถูกฝังอยู่ที่นูริ (Nu. 45)


title: มาโลนาเกน

text: พระองค์เป็นที่รู้จักมาจากพีระมิดในนูริ (Nu.5) เช่นเดียวกันกับการค้นพบคาร์ทูธของพระองค์ที่เมืองกาวาจากวิหาร และวัตถุโบราณชิ้นอื่นๆ จากเมืองเมโรอี


title: ยูริพิดีส

text: ยูริพิดีส (; ; ) (ราว 480 – 406 ก่อนค.ศ.) เป็นนักประพันธ์บทละครโศกนาฏกรรมของนครเอเธนส์ในยุคคลาสสิค และเป็น 1 ใน 3 นาฏศิลปินในสาขาโศกนาฏกรรมที่มีชื่อเสียงที่สุดของกรีซโบราณ ร่วมกับเอสคีลัส (Aeschylus) และซอโฟคลีส (Sophocles) นักประวัติศาสตร์สมัยโบราณเชื่อว่ายูริพิดีสเขียนบทละครทั้งหมด 92 ถึง 95 เรื่อง (ซูดาเชื่อว่าท่านประพันธ์ไว้ไม่เกิน 92 เรื่อง) โดยมีเหลือรอดมาในปัจจุบัน 18 หรือ 19 เรื่อง ในสภาพเนื้อหาครบถ้วน และมีบางเรื่องนอกเหนือจากนี้มี่หลงเหลือมาเป็นเพียงบางส่วน ในบรรดานาฏศิลปินของเอเธนส์โบราณ ยุริพิดีสมีงานหลงเหลือมาถึงเรามากที่สุด ส่วนหนึ่งเพราะความนิยมในงานของเอสคีลัส และของซอโฟคลีสลดต่ำลง ในขณะที่ความนิยมในงานของท่านเพิ่มมากขึ้น งานของยูริพิดีสกลายเป็นฐานรากที่สำคัญยิ่งในวรรณคดีศึกษาในสังคมกรีซสมัยเฮลเลนิสติก ร่วมกับงานของโฮเมอร์, ดีมอสเธนีส และเมแนนเดอร์


title: ยูริพิดีส

text: ยูริพิดีสสร้างนวัตกรรมทางการละครหลายอย่างที่มีอิทธิพลต่อการละครมาจนยุคสมัยใหม่ โดยเฉพาะอย่างยิ่งการนำเสนอตัวละครฮีโร่ หรือวีรบุรุษตามเทพปกรณัมแต่ดั้งเดิม ในฐานะคนธรรมดาที่อยู่ในเหตุการณ์พิเศษหรือลำบาก ทำให้เกิดการตีความใหม่ได้หลายรูปแบบ ยูริพิดีสได้รับการขนานนามว่าเป็นกวีที่เข้าถึงโศกนาฏกรรมมากที่สุด เนื่องจากท่านพุ่งโฟกัสไปที่ความรู้สึกนึกคิด และมูลเหตุจูงใจของตัวละครในแบบที่ไม่มีใครพบเห็นมาก่อน นำไปสู่สร้างตัวละครชายหญิงที่ต้องมาทำลายกันและกัน ด้วยความเข้มข้นของความรักและความชิงชังในหัวใจของตน อันเป็นต้นแบบที่นาฏศิลปินผู้ยิ่งใหญ่ในสมัยต่อๆมาเดินตาม ไม่ว่าเช็คสเปียร์ หรือราซีน (Racine)


title: ยูริพิดีส

text: นักประพันธ์ในเอเธนส์สมัยโบราณล้วนแต่มีชาติกำเนิดสูง แต่ยูริพิดีสต่างกับนักประพันธ์เหล่านั้นเพราะท่านมักแสดงความเห็นอกเห็นใจผู้ที่ด้อยโอกาส หรือตกเป็นเหยื่อสังคมในทุกรูปแบบ รวมไปถึงพวกผู้หญิง เนื้อหาบทละครของยูริพิดีสจึงมักจะช็อคคนดูที่ส่วนใหญ่เป็นพลเมืองเพศชาย และมีทัศนะคติไปในทางอนุรักษ์นิยม ผู้ที่มีชีวิตอยู่ร่วมสมัยกับยูริพิดีสมักจะจัดให้ท่านรวมไปเป็นพวกเดียวกับโสเครตีส ในฐานะผู้นำของความเสื่อมทางปัญญา (decadent intellectualism) และทั้งคู่มักจะถูกล้อเลียนโดยกวี และนักแต่งบทละครแนวตลกขบขันอยู่เสมอ ดังที่งานของอริสโตฟาเนสแสดงให้เห็น แต่ในขณะที่โสเครตีสต้องคดีและต่อมาถูกตัดสินประหารชีวิตในข้อหาชักนำประเทศไปในทางชั่ว ยูริพิดีสเลือกจากเนรเทศตัวเองไปจากเอเธนส์ในวัยชรา และไปเสียชีวิตที่นครเพลลา ราชอาณาจักรมาเกโดนีอา ตามคำเชิญของพระเจ้าอาร์คีเลอัสซึ่งนิยมชมชอบศิลปิน


title: อานัลมาเย

text: อานัลมาเย เป็นกษัตริย์ชาวนิวเบียที่ปกครองที่เมืองเมโรอี ซึ่งปกครองอยู่ในช่วงคริสตศตวรรษที่ 6 ก่อนคริสตกาล


title: อานัลมาเย

text: พระองค์เป็นผู้สืบทอดอำนาจต่อมาจากกษัตริย์มาโลนาเกน และมีผู้สืบทอดอำนาจจากพระองค์คือกษัตริย์อมานินาตาคิเลบเต


title: อานัลมาเย

text: พระองค์ถูกฝังพระศพอยู่ที่นูริ


title: เควิน เฮคเตอร์

text: เควิน เจมส์ เฮคเตอร์ (; เกิด 2 พฤศจิกายน ค.ศ. 1944 ที่ ลีดส์) อดีตนักฟุตบอลชาว อังกฤษ ที่ทำประตูได้ทั้งสิ้น 268 ประตูจากทั้งหมด 668 นัดจากการลงเล่นให้กับ แบรดฟอร์ด พาร์ก อเวนิว และ ดาร์บีเคาน์ตี โดยสถิติการลงเล่นกว่า 400 นัดของเขาสำหรับดาร์บีเคาน์ตีนับเป็นสถิติของสโมสรที่ยังคงอยู่จนถึงทุกวันนี้และเขาลงเล่น 2 นัดในนาม ทีมชาติอังกฤษ


title: เควิน เฮคเตอร์

text: หลังจากประสบความสำเร็จกับสโมสรเล็ก ๆ ในลีกระดับล่างอย่าง แบรดฟอร์ด พาร์ก อเวนิว ทิม วอร์ด ผู้จัดการทีม ดาร์บีเคาน์ตี ในขณะนั้นได้เซ็นสัญญากับเขาใน ค.ศ. 1966 ซึ่งเขาเป็นผู้เล่นที่เป็นกุญแจในความสำเร็จภายใต้การคุมทีมของ ไบรอัน คลัฟ และ เดฟ แม็คเคย์ ในไม่กี่ฤดูกาลถัดมาโดยเขาจับคู่กับ จอห์น โอแฮร์ ซึ่งเฮคเตอร์ลงเล่นให้กับ เดอะแรมส์ (ฉายาของทีมดาร์บีเคาน์ตี) ทั้งสิ้น 12 ปีโดยพวกเขาสามารถคว้าแชมป์ ฟุตบอลลีกดิวิชัน 1 (เดิม) ได้ถึง 2 สมัย (สมัยแรกใน ค.ศ. 1972 ภายใต้คลัฟและสมัยที่ 2 ใน ค.ศ. 1975 ภายใต้แม็คเคย์) โดยดาร์บีสามารถคว้าแชมป์ ฟุตบอลลีกดิวิชัน 2 (เดิม) ใน ค.ศ. 1969 ทำให้เลื่อนชั้นขึ้นสู่ดิวิชัน 1 และสามารถเข้าสู่รอบรองชนะเลิศของ ยูโรเปียน คัพ เอฟเอคัพ และ ลีกคัพ


title: เควิน เฮคเตอร์

text: เขาย้ายออกจากทีมดาร์บีไปใน ค.ศ. 1978 และกลับมาร่วมทีมแกะเขาเหล็กใน ค.ศ. 1980 โดยเขาลงเล่นเป็นสถิติทั้งสิ้น 589 นัดให้กับทีมแกะเขาเหล็กทั้งสองช่วงแบ่งเป็น 486 นัดในลีกก่อนจะประกาศแขวนสตั๊ดใน ค.ศ. 1994


title: มังกีพันช์

text: มังกีพันช์ (; ) เป็นนามปากกาของ คาซูฮิโกะ คาโต (; 26 พฤษภาคม ค.ศ. 1937) เป็นศิลปินมังงะชาวญี่ปุ่น เกิดที่เมืองฮามานากะ จังหวัดฮกไกโด ประเทศญี่ปุ่น ปัจจุบันอาศัยอยู่เมืองซากูระ จังหวัดจิบะ มีผลงานมังงะที่สร้างชื่อคือ "จอมโจรลูแปง"


title: มังกีพันช์

text: เขาเป็นศาสตราจารย์มังงะแอนิเมชัน (Manga Animation) คณะสื่อและศิลปะ มหาวิทยาลัยโอเตมาเอะเมื่อปี ปี ค.ศ. 2005 และเป็นศาสตราจารย์อาคันตุกะของมหาวิทยาลัยเทคโนโลยีโตเกียวเมื่อเดือนพฤษภาคม ค.ศ. 2010 เขาได้รับรางวัลโตเกียวอานิเมะในปี พ.ศ. 2015


title: เฟเดด (เพลงแอลัน วอล์กเกอร์)

text: เฟเดด () เป็นเพลงของโปรดิวเซอร์เพลงและดีเจ ชาวนอร์เวย์ แอลัน วอล์กเกอร์ ประกอบด้วยเสียงร้องโดย อิสเซลิน โซลเฮย์ม เพลงนี้เดิมที่จะวางจำหน่ายในวันที่ 25 พฤศจิกายน ค.ศ. 2015 แต่ได้เลื่อนออกจำหน่ายเป็นวันที่ 3 ธันวาคม ค.ศ. 2015 เพลงนี้ประสบความสำเร็จอย่างสูง โดยติดชาร์ตท็อป 10 ในประเทศที่มีการติดชาร์ตมากที่สุด และติดชาร์ตสูงสุดในกว่า 10 ประเทศ และติดอันดับยอดผู้ชมในยูทูปสูงสุดอันดับที่ 26 ด้วย 2.07 พันล้านวิวในเดือนพฤศจิกายน ค.ศ. 2018


title: เฟเดด (เพลงแอลัน วอล์กเกอร์)

text: วอล์กเกอร์ ได้เปิดตัวเพลงครั้งแรกในการแสดงสดเพลง "เฟเดด" คู่กับอิสเซลิน โซลเฮย์ม ในวันที่ 27 กุมภาพันธ์ ค.ศ. 2016 ในงาน X Games Oslo ปี 2016 โดยการแสดงสดนั้นได้ถูกออกอากาศสดผ่านทางสถานโทรทัศน์ของประเทศนอร์เวย์


title: โจว ฮุ่ยหมิ่น

text:
โจว ฮุ่ยหมิ่น (, พินอิน: Zhōu Huìmǐn) หรือในชื่อภาษาอังกฤษ วิเวียน โจว (Vivian Chow) นักแสดงและนักร้องที่มีชื่อเสียงโด่งดังของฮ่องกงในช่วงปี 1990 แฟนคลับของเธอและสื่อต่างขนานนามเธอว่า “ดรุณีหยก” (玉女掌門人) วิเวียนเข้าสู่วงการการแสดงครั้งแรกเมื่อปี 1988 และแม้ว่าเธอจะมีชื่อเสียงมากขึ้นเรื่อยๆ แต่ตลอดมาเธอยังคงความถ่อมตนไว้อย่างเสอมตนเสมอปลาย
เป็นที่น่าเสียดาย สิ่งที่มาพร้อมกับชื่อเสียงคือพวกปาปารัสซี่ ที่มักคอยรุกรานความเป็นส่วนตัวของเธอ วิเวียนไม่สามารถรับมือกับสถานการณ์เช่นนี้ได้ ทำให้มีช่วงเวลาหนึ่งที่เธอปิดตัวเองจากสื่อทุกชนิด หลังจากคอนเสิร์ตในปี 1994 วิเวียนตระหนักว่า สิ่งสำคัญที่สุดสำหรับเธอคือชีวิตที่เป็นส่วนตัว ไม่ใช่ชื่อเสียงหรือความรุ่งเรืองแต่อย่างใด ดังนั้นเธอจึงบอกลาวงการบันเทิงฮ่องกง และอพยพไปอยู่เมืองแวนคูเวอร์ ประเทศแคนาดา พร้อมกับ หนีเจิ้น คนรักในปลายปี 1997
หลังออกจากวงการบันเทิง โจวฮุ่ยหมิ่นทุ่มเทเวลาให้กับการวาดภาพ งานเขียน และสนุ้กเกอร์ โดยภาพวาดของเธอหลายภาพได้รับรางวัล และในปี 2004 งานเขียน "Bengal Cat" (我的貓兒子周慧豹) เกี่ยวกับแมว สัตว์เลี้ยงแสนรักของเธอ ก็ออกวางจำหน่ายและได้รับการตอบรับอย่างท่วมท้นในฮ่องกง นอกจากนี้ ทั้งวิเวียนและหนีเจิ้น ซึ่งเป็นสมาชิกสมาคมสนุ้กเกอร์ฮ่องกง ยังเป็นตัวแทนฮ่องกงไปแข่งขันบ่อยครั้ง
อย่างไรก็ตาม เมื่อปีที่แล้ว วิเวียน และ หนีเจิ้น ได้ตัดสินใจกลับมาแสวงหาความก้าวหน้าที่ฮ่องกง โดยเธอเริ่มรับงานโฆษณา และเป็นพรีเซนเตอร์ผลิตภัณฑ์ต่างๆ อีกครั้ง ขณะที่หนีเจิ้นออกหนังสือ เป็นพิธีกร และเปิดร้านขายโต๊ะปิงปอง ซึ่งการงานของทั้งคู่กำลังไปได้สวย
และล่าสุดเมื่อปลายเดือนที่แล้ว วันที่ 25-27 พ.ค. โจวฮุ่ยหมิ่นได้หวนคืนเวทีอีกครั้งในคอนเสิร์ตรอบพิเศษที่ชื่อว่า “Back For You” ที่ฮ่องกงโคลีเซียม เพื่อระดมทุนให้แก่คลินิกสัตว์ที่ไม่หวังผลกำไรของฮ่องกง ถึงกระนั้นก็ตาม โจวฮุ่ยหมิ่นยังคงปฏิเสธการคืนวงการบันเทิงอย่างเต็มตัว
สำหรับความสำเร็จในอาชีพการงานของโจวฮุ่ยหมิ่นไม่ใช่เกิดขึ้นในชั่วข้ามคืน เธอต้องทำงานอย่างหนักและฝ่าฟันอุปสรรคนานับประการกว่าจะมายืนอยู่ ณ จุดนี้


title: โจว ฮุ่ยหมิ่น

text:
หลังจบการศึกษาระดับไฮสกูล โจวฮุ่ยหมิ่นซึ่งมีความฝันต้องการเป็นดาราและนักร้อง ได้ร่วมการแข่งขัน "New Talent Singers' Contest" ในปี 1985 ด้วยบทเพลง “รักที่สุด” (最愛) ซึ่งเป็นเพลงญี่ปุ่น โดยผู้เข้าแข่งขันรุ่นเดียวกันและมีชื่อเสียงในปัจจุบัน ได้แก่ ซูหย่งคัง และหลี่เค่อฉิน แม้การแข่งครั้งนั้น โจวฮุ่ยหมิ่นจะไม่ได้รางวัลใดๆ เลย แต่ก็ไม่สามารถดับฝันของเธอได้ หลังจากนั้น เธอได้บรรลุก้าวแรกของความฝันด้วยการเข้าทำงานที่ Radio Television Hong Kong หรือ RTHK (หน่วยงานผลิตรายการวิทยุและโทรทัศน์ภายใต้การกำกับดูแลของรัฐบาลฮ่องกง) ในปี 1987
ชาวฮ่องกงเริ่มได้ยินเสียงหวานใสแต่มีพลังของโจวฮุ่ยหมิ่นผ่านทางละครวิทยุ ซึ่งเธอได้พากย์เสียงของตัวแสดงนำถึง 3 เรื่องด้วยกัน ในขณะนั้นมีเพียง RTHK ผู้เดียวที่ให้ความบันเทิงผ่านสาย การได้ยินเสียงของโจวฮุ่ยหมิ่นทุกวันๆ ทำให้ชื่อเสียงของเธอเป็นที่รู้จักไปทั่วฮ่องกง เรียกได้ว่าแทบจะประสบความสำเร็จในทันที
และในปีถัดมานั้นเอง วิญญาณนักแสดงของโจวฮุ่ยหมิ่นได้ถูกปลุกขึ้นมา จากการได้แสดงนำในภาพยนตร์แนวคอมเมอดี้เรื่องดัง "Heart to Hearts" (三人世界) ยิ้มสดใสและการแสดงที่เป็นธรรมชาติทำให้เธอคว้ารางวัล “นักแสดงหน้าใหม่ยอดเยี่ยม” ประจำปี 1989 ไปครอง นับเป็นก้าวสำคัญในการมุ่งหน้าบรรลุความฝันวัยเยาว์ของเธอ
ในปีเดียวกันนั้นเอง ความฝันของโจวฮุ่ยหมิ่นก็เป็นจริง ด้วยการออกอัลบั้มแรกของตัวเองโดยใช้ชื่อเธอเป็นชื่ออัลบั้ม ประกอบด้วยเพลง 4 เพลง เป้าหมายเพื่อทดสอบการตอบรับจากประชาชน และไม่เป็นที่ผิดหวัง เธอเริ่มมีแฟนคลับ และออกอัลบั้มชุดที่ 2 มาในปี 1990 จากนั้นออกอีก 5 อัลบั้มภายในปี 1991 และอีก 6 อัลบั้มช่วงปี 1992-1993 นอกจากนี้ เธอยังต้องคร่ำเคร่งเรียนภาษาจีนกลางเพื่อออกอัลบั้ม “หลิวเหยียน” (流言)
ซูเปอร์สตาร์ดวงใหม่ได้เกิดขึ้นแล้ว รูปของโจวฮุ่ยหมิ่นขึ้นปกนิตยสารแทบทุกฉบับ ไม่มีใครในฮ่องกงไม่เคยได้ยินชื่อเธอ ถึงกระนั้น ความมีชื่อเสียงก็ไม่ได้ทำให้โจวฮุ่ยหมิ่นลืมเลือนเพื่อนจำนวนมากที่พานพบระหว่างเส้นทางสู่ดวงดาว ทั้งไม่ได้ทำให้เธอกลายเป็นคนเย่อหยิ่ง จึงเป็นที่มาของสมญานาม “ดรุณีหยก” ที่หมายถึงหน้าตาที่สวยงาม จิตใจที่งดงาม และท่าทีที่สง่างามของเธอ


title: เฮ้! อาร์โนลด์

text: เฮ้! อาร์โนลด์ () เป็นการ์ตูนทีวีแอนิเมชันของประเทศสหรัฐอเมริกา สร้างโดย เคร็ก บาร์ทเล็ตต์ ออกอากาศครั้งแรกเมื่อวันที่ 7 ตุลาคม พ.ศ. 2539 และยุติการออกอากาศเมื่อวันที่ 8 มิถุนายน พ.ศ. 2547 โดยออกอากาศทางช่องนิคคาโลเดียน


title: รัฐบาลพลัดถิ่นเชโกสโลวาเกีย

text: รัฐบาลพลัดถิ่นเชโกสโลวาเกีย, หรือมีชื่ออย่างเป็นการการคือ รัฐบาลชั่วคราวแห่งเชโกสโลวาเกีย (), เป็นรัฐบาลที่จัตตั้งขึ่นโดย คณะกรรมาธิการแห่งชาติเพื่อการปลดปล่อยเชโกสโลวาเกีย รัฐบาลพลัดถิ่นเชโกสโลวาเกียได้รับการยอมรับครั้งแรกทางการทูตของอังกฤษ ชื่อนี้ถูกนำมาใช้โดยฝ่านสัมพันธมิตรในสงครามโลกครั้งที่สองในขณะที่พวกเขารู้จักกันในภายหลัง คณะกรรมาธิการก่อตั้งขึ้นโดยอดีตประธานาธิบดีเชโกสโลวาเกีย Edvard Beneš ที่กรุงปารีส ประเทศฝรั่งเศสในเดือนตุลาคม 1939 การเจรจาต่อรองกับฝรั่งเศสเกี่ยวกับสถานะการทูตไม่ประสบความสำเร็จรวมทั้งการยึดครองฝรั่งเศสของนาซี บังคับให้คณะกรรมาธิการต้องถอนตัวออกไปอยู่ในกรุงลอนดอนในปี 1940 ที่ทำการรัฐบาลพลัดถิ่นเชโกสโลวาเกียอยู่ในสถานที่ต่าง ๆ ในลอนดอน แต่ส่วนใหญ่จะอยู่ในอาคารที่เรียกว่า Fursecroft


title: รัฐบาลพลัดถิ่นเชโกสโลวาเกีย

text: เป็นรัฐบาลที่ถูกต้องตามกฎหมายสำหรับเชโกสโลวาเกียตลอดช่วงสงครามโลกครั้งที่สอง มีภารกิจหลักคือต่อต้านรัฐบาลฟาสซิสต์โดยเฉพาะการย้อนข้อตกลงมิวนิก ที่นำไปสู่การยึดครองเชโกสโลวาเกียของเยอรมนี และให้อาณาเขตโดยประมาณของสาธารณรัฐกลับไปมีขนาดเท่าเดิมเมื่อปี 1937 เช่นนั้นก็ถือว่าในที่สุด โดยประเทศเหล่านั้นยอมรับว่าเป็นความต่อเนื่องตามกฎหมายของสาธารณรัฐเชโกสโลวักที่ 1


title: องค์การผู้บุกเบิกมวลสหภาพวลาดีมีร์ เลนิน

text: องค์การผู้บุกเบิกมวลสหภาพที่ตั้งชื่อตามวลาดีมีร์ อิลลิช เลนิน () หรือย่อเป็น เยาวชนผู้บุกเบิก เป็นองค์การเยาวชนสำหรับนักเรียนอายุตั้งแต่ 9-15 ปี ในสหภาพโซเวียต องค์การนี้ก่อตั้งขึ้นในวันที่ 19 พฤษภาคม 1922 โดยรูปแบบขององค์การนี้คล้ายคลึงกับองค์การลูกเสือในโลกตะวันตก เยาวชนผู้บุกเบิกจะถูกเรียนรู้ทักษะความร่วมมือทางสังคม และเข้าร่วมค่ายฤดูร้อนที่ได้รับทุนสาธารณะ


title: สโมสรฟุตบอลเค็มนิทเซอร์

text: สโมสรฟุตบอลเค็มนิทเซอร์ () เป็นสโมสรฟุตบอลเยอรมนี ตั้งอยู่ที่เมืองเค็มนิทซ์ รัฐซัคเซิน ปัจจุบันลงเล่นในดริทเทอลีกา ซึ่งเป็นลีกฟุตบอลระดับที่สามของเยอรมนี สโมสรก่อตั้งในปี ค.ศ. 1933 ภายหลังจากการล้มละลายของสโมสรเก่าในปี ค.ศ. 1899


title: สโมสรฟุตบอลเค็มนิทเซอร์

text: สโมสรฟุตบอลเค็มนิทเซอร์เป็นหนึ่งในสมาชิกผู้ร่วมก่อตั้งสมาคมฟุตบอลเยอรมันเมื่อวันที่ 28 มกราคม ค.ศ. 1900 ณ เมืองไลพ์ซิช


title: สโมสรฟุตบอลเค็มนิทเซอร์

text:
ทีมสำรอง
นี่คือผลงานแบ่งตามฤดูกาลของสโมสร


title: เอสตาดิโอเดลาเซรามิกา

text: เอสตาดิโอเดลาเซรามิกา () หรือชื่อเดิม เอลมาดริกัล () เป็นสนามฟุตบอลในเมืองบิยาร์เรอัล ประเทศสเปน ใช้งานมาตั้งแต่ปี ค.ศ. 1923 ที่นี่เป็นสนามเหย้าของสโมสรฟุตบอลบิยาร์เรอัลในลาลิกา ลีกระดับสูงสุดของสเปน สนามกีฬามีความจุ 24,890 ที่นั่ง ซึ่งประมาณครึ่งหนึ่งของประชากรในเมืองบิยาร์เรอัล ด้านหน้าสนามมีรูปปั้นเรือดำน้ำสีเหลืองตั้งอยู่


title: เอสตาดิโอเดลาเซรามิกา

text: สนามแห่งนี้มีชื่อเดิมคือ "เอลมาดริกัล" ต่อมาทางสโมสรได้เปลี่ยนมาใช้ชื่อ "เอสตาดิโอเดลาเซรามิกา" (แปลว่า "สนามกีฬาเซรามิก") เมื่อวันที่ 8 มกราคม ค.ศ. 2017 ในนัดที่บิยาร์เรอัลเปิดบ้านพบกับบาร์เซโลนา โดยชื่อใหม่สื่อถึงอุตสาหกรรมเซรามิก


title: ชื่อยาที่ได้รับอนุญาตของออสเตรเลีย

text: ชื่อยาที่ได้รับอนุญาตของออสเตรเลีย ( หรือ AAN) เป็นชื่อเรียกหมวดเภสัชภัณฑ์ที่จัดตั้งโดย TGA เพื่อใช้ในประเทศออสเตรเลีย เมื่อปลาย พ.ศ. 2559 TGA ได้เปลี่ยนชื่อเภสัชภัณฑ์หลายอย่างให้ตรงกับ INN หรือชื่อเรียกอื่น เช่นตามแบบ USAN หากไม่มีใน INN (ตัวอย่างเช่น asparaginase)


title: ฟุตบอลทีมชาติยูกันดา

text: ฟุตบอลทีมชาติยูกันดา เป็นทีมฟุตบอลประจำประเทศยูกันดา อยู่ภายใต้การควบคุมของสหพันธ์แห่งสมาคมฟุตบอลยูกันดา เคยจบอันดับที่สองในสหพันธ์แห่งสมาคมฟุตบอลยูกันดา เมื่อปี ค.ศ. 1978


title: The Best of All Thailand เลขระทึกโลก

text: The Best of All Thailand เลขระทึกโลก รายการโทรทัศน์ไทยประเภท เกมโชว์ ที่ได้ซื้อลิขสิทธิ์จากประเทศอิสราเอล ออกอากาศทุกวันเสาร์เวลา 18.20 – 19.50 น. ทาง ช่อง 3 และ ช่อง 3 เอชดี เริ่มออกอากาศเทปแรกวันเสาร์ที่ 19 พฤษภาคม พ.ศ. 2561 ดำเนินรายการโดย ณัฐวุฒิ สกิดใจ


title: The Best of All Thailand เลขระทึกโลก

text: ในแต่ละสัปดาห์ทางรายการจะเชิญดาราทั้งหมด 7 คนมาแข่งตอบคำถามกับผู้เข้าแข่งขันจากทางบ้านอีก 1,500 คนโดยจะต้องดูภาพคำถามจากวีทีอาร์ทั้งสิ้น 6 ข้อและต้องทายคำตอบภายในเวลา 30 วินาทีโดยแต่ละข้อเงินรางวัลจะเพิ่มขึ้นข้อละ 10,000 บาทซึ่งพิธีกรจะเฉลยคำตอบของดาราก่อนหากดาราคนไหนทายได้ใกล้เคียงกับคำตอบที่สุดก็จะเป็นตัวตั้งและจะต้องมาเทียบกับคะแนนเฉลี่ยของผู้เข้าแข่งขันจากทางบ้านหากคำตอบของดาราใกล้เคียงหรือตรงกับคำตอบก็จะได้รับเงินในรางวัลในข้อนั้นแต่ในกรณีที่ผู้เข้าแข่งขันจากทางบ้านตอบได้ใกล้เคียงกับคำตอบก็จะได้รับเงินรางวัลในข้อนั้นเช่นกันและจะส่งผลให้ดาราที่ทายห่างจากคำตอบมากที่สุดก็จะต้องถูกคัดออกไปและในข้อที่ 6 หากดาราคนไหนสามารถตอบใกล้เคียงหรือตรงกับคำตอบที่สุดก็จะได้เข้าไปตอบคำถามจากวีทีอาร์ในข้อที่ 7 เพื่อชิงเงินรางวัล 100,000 บาทแบบตัวต่อตัวกับผู้เข้าแข่งขันจากทางบ้านที่ตอบใกล้เคียงกับคำตอบที่สุดจากทั้ง 6 ข้อ


title: The Best of All Thailand เลขระทึกโลก

text: และในกรณีที่คำตอบของผู้เข้าแข่งขันตรงกับคำตอบในวีทีอาร์และใช้เวลาได้น้อยที่สุดก็จะได้รับเงินรางวัลพิเศษจากทางรายการและสปอนเซอร์ซึ่งให้การสนับสนุนโดย ธนาคารออมสิน


title: กระทรวงบริหารกลางสหรัฐ

text: กระทรวงบริหารกลาง () เป็นหน่วยงานชั้นต้นของฝ่ายบริหารแห่งรัฐบาลกลางสหรัฐ เป็นอย่างเดียวกับกระทรวง (ministry) ที่มีอยู่ทั่วไปในระบบรัฐสภาหรือระบบกึ่งประธานาธิบดี เพียงแต่มีผู้บังคับบัญชาเป็นหัวหน้ารัฐบาลซึ่งดำรงตำแหน่งประมุขแห่งรัฐด้วยเพราะใช้ระบบประธานาธิบดี กระทรวงบริหารเหล่านี้เป็นเครื่องมือในการปกครองของประธานาธิบดีสหรัฐ ปัจจุบัน มี 15 กระทรวง


title: กระทรวงบริหารกลางสหรัฐ

text: ในภาษาอังกฤษ ตำแหน่งหัวหน้ากระทรวงบริหารเรียกว่า "เซคริทรี" (secretary) ซึ่งเป็นอย่างเดียวกับ "รัฐมนตรี" (minister) เว้นแต่กระทรวงยุติธรรมสหรัฐที่มีหัวหน้าเรียกว่า "อัยการสูงสุด" (Attorney-General) และในอดีต กระทรวงสำนักงานไปรษณีย์สหรัฐก็มีหัวหน้าที่เรียกว่า "นายไปรษณีย์ใหญ่" (Postmaster General) หัวหน้ากระทรวงบริหารมาจากการแต่งตั้งของประธานาธิบดี เข้าดำรงตำแหน่งหลังได้รับการรับรอง (confirmation) จากวุฒิสภาตามข้อกำหนดการแต่งตั้ง (Appointments Clause) ในรัฐธรรมนูญสหรัฐ และปฏิบัติหน้าที่ตามอัธยาศัยของประธานาธิบดี (at the pleasure of the President) นอกจากนี้ ข้อกำหนดความเห็น (Opinion Clause) ในรัฐธรรมนูญ ซึ่งก็คือ มาตรา 2 ส่วนที่ 2 ข้อ 1 (Article II, section 2, clause 1) ยังเรียกหัวหน้ากระทรวงว่า "เจ้าพนักงานหลักในกระทรวงบริหารแต่ละแห่ง" (principal Officer in each of the executive Departments)


title: กระทรวงบริหารกลางสหรัฐ

text: หัวหน้ากระทรวงยังได้รับการจัดไว้ในลำดับการสืบทอดตำแหน่งประธานาธิบดีสหรัฐในกรณีที่ตำแหน่งประธานาธิบดีว่างลง โดยอยู่ในลำดับถัดจากรองประธานาธิบดีสหรัฐ, ประธานสภาผู้แทนราษฎรสหรัฐ, และประธานชั่วคราวแห่งวุฒิสภาสหรัฐ


title: กระทรวงบริหารกลางสหรัฐ

text: ข้างล่างนี่คือรายการกระทรวงในสหรัฐที่ดำเนินงานอยู่ในปัจจุบัน


title: ซามีร์ ฮันดานอวิช

text: ซามีร์ ฮันดานอวิช (; ; เกิดวันที่ 14 กรกฎาคม ค.ศ. 1984) เป็นผู้รักษาประตูฟุตบอลชาวสโลวีเนีย ปัจจุบันลงเล่นให้กับสโมสรฟุตบอลอินแตร์นาซีโอนาเลมีลาโน หรืออินเตอร์มิลาน โดยในฤดูกาล 2010–11 เขาเซฟจุดโทษได้มากถึง 6 ครั้ง ทำสถิติเซฟจุดโทษมากที่สุดต่อหนึ่งฤดูกาล เทียบเท่าฤดูกาล 1948–49


title: ซามีร์ ฮันดานอวิช

text: ฮันดานอวิชลงเล่นทีมชาติครั้งแรกในปี ค.ศ. 2004 จนถึงปัจจุบัน เขาลงเล่นไปแล้ว 81 นัด เป็นผู้เล่นที่ลงเล่นให้กับทีมชาติสโลวีเนียมากเป็นอันดับที่สอง และมากที่สุดสำหรับตำแหน่งผู้รักษาประตู เขาเคยเล่นให้ทีมชาติในการแข่งขันฟุตบอลโลก 2010


title: ซามีร์ ฮันดานอวิช

text: เขาถูกยกย่องให้เป็นหนึ่งในผู้รักษาประตูที่ดีที่สุด และเป็น 1 ใน 3 ผู้รักษาประตูที่ไม่ใช่ชาวอิตาลีที่สามารถคว้ารางวัลผู้รักษาประตูแห่งปีของเซเรียอา โดยเขาได้รับรางวัลนี้ 2 ครั้ง เขาได้รับฉายา "แบทแมน" อันเนื่องมาจากท่าทางของเขา


title: จาโคโม โบนาเวนตูรา

text: จาโคโม โบนาเวนตูรา (; เกิดวันที่ 22 สิงหาคม ค.ศ. 1989) เป็นนักฟุตบอลอาชีพชาวอิตาลี ปัจจุบันลงเล่นตำแหน่งกองกลางให้กับมิลานและทีมชาติอิตาลี


title: จาโคโม โบนาเวนตูรา

text: โบนาเวนตูราเริ่มต้นอาชีพกับอาตาลันตาในปี ค.ศ. 2007 และย้ายไปมิลานในปี ค.ศ. 2017 ด้วยค่าตัว 7 ล้านยูโร ส่วนในนามทีมชาติ เขาลงเล่นนัดแรกเมื่อวันที่ 31 พฤษภาคม ค.ศ. 2013 นัดกระชับมิตรพบกับซานมารีโน


title: ทรอย ดีนีย์

text: ทรอย แมทธิว ดีนีย์ (เกิดวันที่ 29 มิถุนายน ค.ศ. 1988) เป็นนักฟุตบอลชาวอังกฤษ ปัจจุบันลงเล่นตำแหน่งกองหน้าให้กับสโมสรฟุตบอลวอตฟอร์ดในพรีเมียร์ลีก


title: ทรอย ดีนีย์

text: ดีนีย์เริ่มต้นอาชีพกับสโมสรวัลซอลล์ ก่อนที่จะถูกปล่อยยืมตัวสั้น ๆ ให้กับเฮลโซเวนทาวน์ ในฤดูกาล 2006–07 เขาย้ายไปวอตฟอร์ดในปี ค.ศ. 2010 และได้รับการแต่งตั้งให้เป็นกัปตันทีม จากการพาสโมสรเลื่อนชั้นสู่พรีเมียร์ลีกหลังจบฤดูกาล 2014–15


title: ทรอย ดีนีย์

text: วันที่ 25 มิถุนายน ค.ศ. 2012 ดีนีย์ถูกสั่งจำคุก 10 เดือน ข้อหาเตะผู้ชายคนหนึ่งที่ศีรษะในช่วงที่มีการทะเลาะวิวาท อย่างไรก็ตาม เขาได้รับการปล่อยตัวหลังจากถูกตัดสินจำคุกเพียง 3 เดือน เนื่องจากเขายอมรับผิด และเป็นการกระทำความผิดครั้งแรก


title: ทรอย ดีนีย์

text: วอตฟอร์ด


title: ทรอย ดีนีย์

text: บุคคล


title: นินเงียวชิริซุ

text:
นินเงียวชิริซุ () (Mermaid Saga) แต่งโดย รูมิโกะ ทากาฮาชิ เป็นชุดเงือกซีรีส์มังงะที่มีทั้งหมด 3 เล่ม และเรื่องราวเว้นเพียงเรื่องของเล่มหลังสุดที่วาดทีหลังในซีรีส์ชุดนี้ "วนาแห่งเงือก" กับ "รอยแผลนางเงือก" ได้รับการสร้างเป็น โอวีเอ (OVAs) และตัวเรื่อง 人魚の森 "นินเงียวโนะโมริ" (วนาแห่งเงือก) ถูกผลิตเป็นซีรีส์อะนิเมะฉายทางโทรทัศน์ (Anime TV) ไปในปี พ.ศ. 2546
ตามตำนานโบราณของญี่ปุ่นเล่าขานกันว่าการได้ดื่มกินเลือดเนื้อของเผ่าพันธุ์เงือกจะทำให้มีชีวิตอมตะเป็นนิรันดร์ ยูตะ ตระหนักด้วยตัวเองว่าเรื่องนี้เป็นมากกว่าตำนาน เลือดเนื้อของเงือกในความเป็นจริงกลับมีผลต่อชีวิตมากกว่าเรื่องเล่าขานเหล่านั้น มันอาจนำพาไปสู่ความตาย หรือความตายนั้นยังดีกว่าเปลี่ยนแปลงเป็นชีวิตที่ถูกสาป และเหล่าเงือกไม่ใช่สัตว์โลกสวยสดงดงามมีนิสัยดี แต่เป็นสิ่งมีชีวิตที่อำมหิต


title: นินเงียวชิริซุ

text: ยูตะ เคยได้กินส่วนหนึ่งของเนื้อหนังเงือกเข้าไปโดยที่เขาไม่รู้ตัว ตลอดห้าศตวรรษจากนั้นเขาได้ออกตามหาชาวเงือกไปทั่วประเทศญี่ปุ่นโดยหวังว่าเงือกนั้นจะมีวิธีที่จะช่วยให้เขากลับไปเป็นคนธรรมดา ไม่ต้องคงอยู่อย่างโดดเดี่ยวได้แต่เห็นคนที่รักคนที่รู้จัก แก่ชรา ตายจากไป ในขณะที่เขาเองกลับมีร่างกายที่ไม่เสื่อมสลายร่วงโรย แล้วเขาก็ได้พบชาวเงือกที่ตามหา และ มะนะ เด็กสาวที่ถูกเงือกเลี้ยงไว้เป็นอาหารเพื่อความเยาว์วัยของพวกมัน ยูตะจึงตัดสินใจฆ่าเงือกช่วยมานะเอาไว้แต่ว่า


title: นินเงียวชิริซุ

text: มานะ เธอได้ถูกเลี้ยงดูมาด้วยการให้กินเนื้อของเงือก เรื่องราวกลายเป็นพวกเขาทั้งสองต้องออกเดินทางเสาะหาไปสู่ที่อื่นและได้พบกับคนอื่น ๆ ผู้ร่วมชะตากรรมในแกนของ "ความทุกข์ทรมานของการมีชีวิตอยู่ยืนยาวนานตลอดไป" "ความโง่เขลาของมนุษย์ที่กำลังแสวงหาความเป็นอมตะ" และ "ความหมายของชีวิต"


title: นินเงียวชิริซุ

text: รายชื่อตอนทีวีอะนิเมะ : วนาแห่งเงือก


title: นินเงียวชิริซุ

text: ตอนที่ 1 人魚は笑わない  /  Mermaid Does Not Smile


title: นินเงียวชิริซุ

text: ตอนที่ 2 闘魚の里(前編)  /  Village of the Fighting Fish (Part I)


title: นินเงียวชิริซุ

text: ตอนที่ 3 闘魚の里(後編)  /  Village of the Fighting Fish (Part II)


title: นินเงียวชิริซุ

text: ตอนที่ 4 人魚の森(前編)  /  Mermaid Forest (Part I)


title: นินเงียวชิริซุ

text: ตอนที่ 5 人魚の森(後編)  /  Mermaid Forest (Part II)


title: นินเงียวชิริซุ

text: ตอนที่ 6 夢の終わり  /  The End of the Dream


title: นินเงียวชิริซุ

text: ตอนที่ 7 舎利姫  /  Bone Princess


title: นินเงียวชิริซุ

text: ตอนที่ 8 最後の顔(前編)  /  The Last Face (Part I)


title: นินเงียวชิริซุ

text: ตอนที่ 9 最後の顔(後編)  /  The Last Face (Part II)


title: นินเงียวชิริซุ

text: ตอนที่ 10 約束の明(前編)  /  Promised Tomorrow (Part I)


title: นินเงียวชิริซุ

text: ตอนที่ 11 約束の明(後編)  /  Promised Tomorrow (Part II)


title: นินเงียวชิริซุ

text: ตอนที่ 12 人魚の傷(前編)  /  Mermaid's Scar (Part I)


title: นินเงียวชิริซุ

text:
ตอนที่ 13 人魚の傷(後編)  /  Mermaid's Scar (Part II)
ในเซตการ์ตูนชุดนี้ หนังสือการ์ตูนเรื่อง วนาแห่งเงือก「人魚の森 」 ได้รับรางวัล เซอุงอวอร์ด (Seiun Award) ในงานประกาศรางวัล ครั้งที่ 20 พ.ศ. 2532


title: ยาโก ฟัลเก

text: ยาโก ฟัลเก ซิลบา (; เกิดวันที่ 4 มกราคม ค.ศ. 1990) เป็นนักฟุตบอลอาชีพชาวสเปน ปัจจุบันลงเล่นตำแหน่งปีกให้กับสโมสรฟุตบอลโตรีโน


title: ยาโก ฟัลเก

text: ฟัลเกเกิดที่เมืองบิโก แคว้นกาลิเซีย เขาเริ่มต้นอาชีพกับเรอัลมาดริด ก่อนที่จะย้ายไปบาร์เซโลนาในปี ค.ศ. 2001 อย่างไรก็ตาม เขาไม่สามารถขึ้นมาเล่นให้กับทีมชุดใหญ่ได้ ดังนั้นวันที่ 30 สิงหาคม ค.ศ. 2008 เขาจึงไปยูเวนตุส ด้วยสัญญา 4 ปี และมีการเปิดตัวอย่างเป็นทางการเมื่อวันที่ 2 กันยายน ค.ศ. 2008 ค่าตัวในตอนนั้นอยู่ที่ 2.5 ล้านยูโร ต่อมาวันที่ 6 ธันวาคม ค.ศ. 2008 เขาลงเล่นให้กับสโมสรนัดแรกในการพบกับ Lecce ซึ่งเป็นการแข่งขันนัดที่ 15 ของเซเรียอา ฤดูกาล 2008–09


title: ยาโก ฟัลเก

text: วันที่ 25 สิงหาคม ค.ศ. 2009 ฟัลเกถูกปล่อยยืมตัวให้กับบารี ทีมน้องใหม่ในเซเรียอา หลังจบครึ่งฤดูกาลแรก เขากลับไปยูเวนตุสเมื่อวันที่ 15 มกราคม ค.ศ. 2010 โดยที่ไม่เคยลงเล่นให้กับทีมชุดใหญ่ของบารีเลย


title: ยาโก ฟัลเก

text: วันที่ 29 กรกฎาคม ค.ศ. 2010 ฟัลเกถูกปล่อยยืมตัวให้กับบิยาร์เรอัล เบ เขาลงเล่นไป 36 นัด ทำได้ 11 ประตู ต่อมาวันที่ 30 มิถุนายน ค.ศ. 2011 สัญญายืมตัวสิ้นสุดลง เขาจึงกลับสู่ยูเวนตุส


title: ยาโก ฟัลเก

text: วันที่ 25 สิงหาคม ค.ศ. 2011 ฟัลเกถูกปล่อยยืมตัวหนึ่งฤดูกาลให้กับทอตนัมฮอตสเปอร์ สโมสรในพรีเมียร์ลีก โดยมีตัวเลือกให้สามารถซื้อขาดได้ เขามีชื่อเป็นตัวสำรองครั้งแรกเมื่อวันที่ 10 กันยายน ในนัดที่สเปอร์พบกับวุลเวอร์แฮมป์ตันวอนเดอเรอส์ แต่เขาก็ไม่ได้ลงเล่น เขาลงเล่นนัดแรกในอีก 5 วันถัดมา นัดที่สเปอร์เสมอกับพีเอโอเค ในการแข่งขันยูฟ่ายูโรปาลีก ฤดูกาล 2011–12


title: ยาโก ฟัลเก

text: วันที่ 9 ธันวาคม ค.ศ. 2012 เขาลงเล่นในพรีเมียร์ลีกนัดแรก โดยลงเล่นเป็นตัวสำรองแทนที่เจอร์เมน เดโฟ ใน 5 นาทีสุดท้าย ในนัดนั้น สเปอร์แพ้เอฟเวอร์ตัน 1–2


title: ยาโก ฟัลเก

text: วันที่ 16 มกราคม ค.ศ. 2012 ทอตนัมได้ซื้อฟัลเกด้วยค่าตัว 1 ล้านยูโร และปล่อยยืมตัวให้กับเซาแทมป์ตันในแชมเปียนชิป เจ็ดวัดถัดมา เขาลงเล่นนัดแรกให้กับสโมสร นัดที่แพ้เลสเตอร์ซิตี 0–2 อย่างไรก็ตาม เขาแทบไม่ได้ลงเล่นให้กับทีม"นักบุญ"เลย เขาจึงกลับสู่ทอตนัมในเดือนมิถุนายน และในวันที่ 18 กรกฎาคม เขาทำประตูในนัดกระชับมิตรที่ชนะสตีเวเนจ 2–0


title: ยาโก ฟัลเก

text: วันที่ 23 มกราคม ค.ศ. 2013 ฟัลเกถูกปล่อยยืมตัวให้กับอัลเมริอาจนจบฤดูกาล เขาลงเล่นนัดแรกเมื่อวันที่ 4 กุมภาพันธ์ นัดที่แพ้เรอัลมาดริดกัสตียา 1–2 และทำประตูแรกเมื่อวันที่ 24 กุมภาพันธ์ นัดที่เปิดบ้านเอาชนะ Ponferradina 4–1 เขาลงเล่นไป 22 นัด ทำได้ 2 ประตู


title: ยาโก ฟัลเก

text: วันที่ 22 สิงหาคม ค.ศ. 2013 ฟัลเกย้ายไปราโยบาเยกาโน สโมสรในลาลิกา ด้วยสัญญายืมตัวหนึ่งฤดูกาล แปดวันถัดมา เขาลงเล่นนัดแรกในนัดที่แพ้เลบันเต 1–2 ต่อมาเดือนกุมภาพันธ์ ค.ศ. 2014 เขาทำประตูแรกในนัดที่ราโยเปิดบ้านเอาชนะมาลากา 4–1


title: ยาโก ฟัลเก

text: วันที่ 1 สิงหาคม ค.ศ. 2014 เจนัวได้ยืนยันการซื้อตัวฟัลเก เขาทำประตูแรกเมื่อวันที่ 2 พฤศจิกายน ในนัดที่ชนะอูดีเนเซ 4–2 ต่อมาวันที่ 24 กุมภาพันธ์ ค.ศ. 2015 ฟัลเกทำประตูในนัดที่เสมอซัมป์โดเรีย 1–1 ต่อมาเขาทำสองประตูในนัดที่บุกชนะอาตาลันตา 4–1 เมื่อวันที่ 17 พฤษภาคม


title: ยาโก ฟัลเก

text: วันที่ 1 กรกฎาคม ค.ศ. 2015 ฟัลเกถูกปล่อยยืมตัวให้กับโรมาด้วยค่าตัว 1 ล้านยูโร และสามารถถูกซื้อขาดหากได้ลงเล่นในนัดอย่างเป็นทางการหนึ่งนัด ซึ่งค่าตัวจะเพิ่มเป็น 7 ล้านยูโร โดยสัญญาซื้อนี้จะมีผลถึงวันที่ 30 มิถุนายน ค.ศ. 2020


title: ยาโก ฟัลเก

text: วันที่ 19 กรกฎาคม ค.ศ. 2016 ฟัลเกถูกปล่อยยืมตัวให้กับโตรีโนในฤดูกาล 2016–17 ซึ่งมีตัวเลือกซื้อขาดได้ เขาทำประตูแรกให้กับโตรีโนเมื่อวันที่ 11 กันยายน ในนัดที่แพ้ 2–1 ต่ออาตาลันตา ต่อมาวันที่ 25 กันยายน เขาทำประตูในนัดที่เปิดบ้านชนะโรมา 3–1 จบฤดูกาล เขาทำได้ 12 ประตู และ 8 แอสซิสต์ เป็นผลงานที่ดีที่สุดนับตั้งแต่ปี ค.ศ. 2015 ตอนที่อยู่กับเจนัว ต่อมาวันที่ 4 มกราคม ค.ศ. 2017 โตรีโนได้ซื้อขาดฟัลเกอย่างเป็นทางการ


title: ยาโก ฟัลเก

text: เขาเริ่มต้นฤดูกาล 2017–18 กับโตรีโน นับเป็นครั้งแรกที่เขาได้เล่นสองฤดูกาลติดต่อกันกับสโมสรเดียว


title: ยาโก ฟัลเก

text: ในปี ค.ศ. 2008 ฟัลเกได้ลงเล่นให้กับทีมชาติกาลิเซีย ในนัดกระชับมิตรพบกับอิหร่าน


title: ยาโก ฟัลเก

text: ยูเวนตุส ชุดเยาวชน


title: สฟิงโกไมอีลิน

text: สฟิงโกไมอีลิน () เป็นสฟิงโกลิพิดชนิดหนึ่งที่พบในเยื่อหุ้มเซลล์ของสัตว์ โดยเฉพาะเยื่อไมอีลินที่หุ้มรอบแอกซอนของเซลล์ประสาท ส่วนใหญ่ประกอบด้วยฟอสโฟโคลีน (phosphocholine) และเซราไมด์ (ceramide) หรือหมู่ฟังก์ชันเอทาโนลามีน (ethanolamine) ดังนั้นสฟิงโกไมอีลินจึงสามารถจัดอยู่ในกลุ่มสฟิงโกฟอสโฟลิพิด (sphingophospholipids) ในมนุษย์ สฟิงโกไมอีลินนับเป็นประมาณร้อยละ 85 ของสฟิงโกลิพิดในร่างกาย และคิดเป็น 10–20 ร้อยละโมลของลิพิดในเยื่อหุ้มเซลล์


title: สฟิงโกไมอีลิน

text: สฟิงโกไมอีลินถูกแยกครั้งแรกโดยนักเคมีชาวเยอรมัน Johann L.W. Thudicum ในทศวรรษที่ 1880 โครงสร้างของสฟิงโกไมอีลินถูกรายงานครั้งแรกในปี ค.ศ. 1927 ในชื่อ เอ็น-เอซิล-สฟิงโกซีน-1-ฟอสฟอริลโคลีน (N-acyl-sphingosine-1-phosphorylcholine) ในสัตว์เลี้ยงลูกด้วยนม สฟิงโกไมอีลินเป็นส่วนประกอบตั้งแต่ร้อยละ 2-15 ในเนื้อเยื่อส่วนใหญ่โดยพบมากในเนื้อเยื่อประสาท เม็ดเลือดแดง และในเลนส์ตา สฟิงโกไมอีลินมีบทบาทสำคัญในโครงสร้างและการทำงานของเซลล์ เป็นส่วนประกอบของเยื่อหุ้มเซลล์และมีส่วนในการถ่ายทอดสัญญาณ เมแทบอลิซึมของสฟิงโกไมอีลินทำให้เกิดผลิตภัณฑ์ที่มีส่วนสำคัญภายในเซลล์


title: สฟิงโกไมอีลิน

text: โมเลกุลสฟิงโกไมอีลินประกอบด้วยฟอสโฟโคลีน (phosphocholine) หรือฟอสโฟเอทานอลามีน (phosphoethanolamine) เป็นหมู่ฟังก์ชันส่วนหัวที่มีขั้ว และจัดเป็นฟอสโฟลิพิดเช่นเดียวกับกลีเซรอฟอสโฟลิพิด (glycerophospholipid) สฟิงโกไมอีลินมีความคล้ายฟอลฟาทิดิลโคลีน (phosphatidylcholine) ในแง่คุณสมบัติทั่วไปและโครงสร้างสามมิติรวมถึงไม่มีขั้วสุทธิในหมู่ฟังก์ชันส่วนหัว เนื่องจากสฟิงโกไมอีลินพบในเยื่อหุ้มเซลล์ของเซลล์สัตว์โดยเฉพาะอย่างยิ่งในเยื่อไมอีลินที่หุ้มและเป็นฉนวนของแอกซอนในเซลล์ประสาท จึงมีชื่อว่า สฟิงโกไมอีลิน


title: สฟิงโกไมอีลิน

text: โครงสร้างของสฟิงโกไมอีลินประกอบด้วยหมู่ฟังก์ชันส่วนหัวฟอสโฟโคลีน (phosphocholine) สฟิงโกซีน (sphingosine) และกรดไขมัน มันเป็นหนึ่งในฟอสโฟลิพิดในเยื่อหุ้มส่วนน้อยที่ไม่ได้สังเคราะห์มาจากกลีเซอรอล สฟิงโกซีนและกรดไขมันสามารถเรียกรวมกันว่าเซราไมด์ (ceramide) องค์ประกอบดังกล่าวทำให้สฟิงโกไมอีลินมีบทบาทสำคัญในวิถีการส่งสัญญาณระดับเซลล์ กล่าวคือการย่อยสลายและสังเคราะห์สฟิงโกไมอีลินทำให้เกิดสารนำรหัสสำหรับการถ่ายโอนสัญญาณ


title: สฟิงโกไมอีลิน

text: สฟิงโกไมอีลินพบในธรรมชาติเช่นในไข่ หรือสมองสัตว์ ซึ่งจะมีกรดไขมันที่มีความยาวหลากหลาย สฟิงโกไมอีลินที่มีความยาวจำเพาะเช่น ปาล์มิโตอิลสฟิงโกไมอีลิน (palmitoylsphingomyelin) ซึ่งมีกรดไขมันอิ่มตัว 16 หมู่เอซิลมีจำหน่ายเพื่อการค้า


title: สฟิงโกไมอีลิน

text: ตามหลักการแล้วโมเลกุลสฟิงโกไมอีลินมีรูปร่างคล้ายทรงกระบอก แต่โมเลกุลสฟิงโกไมอีลินจำนวนมากที่สายไฮโดรโฟบิกไม่เข้าคู่กัน คือมีความยาวระหว่างสองสายที่แตกต่างกันมาก สายไฮโดรโฟบิกของสฟิงโกไมอีลินมีแนวโน้มที่จะอิ่มตัวมากกว่าฟอสโฟลิพิดชนิดอื่น อุณหภูมิในการเปลี่ยนสถานะหลักของสฟิงโกไมอีลินยังสูงกว่าเมื่อเทียบกับฟอสโฟลิพิดที่คล้ายกัน คือประมาณ 37 องศาเซลเซียส ซึ่งทำให้เกิดความแตกแบบกันในทางด้านข้างของเยื่อหุ้มและเกิดเป็นขอบเขตในเยื่อหุ้มชนิดสองชั้น


title: สฟิงโกไมอีลิน

text: สฟิงโกไมอีลินมีปฏิกิริยาสำคัญกับคอเลสเตอรอล คอเลสเตอรอลมีคุณสมบัติในการหยุดการเปลี่ยนสถานะจากของเหลวเป็นของแข็งในฟอสโฟลิพิด เนื่องจากอุณหภูมิในการเปลี่ยนสถานะของสฟิงโกไมอีลินอยู่ในช่วงอุณหภูมิสรีรวิทยาของร่างกาย คอเลสเตอรอลจึงสามารถมีบทบาทสำคัญในสถานะของสฟิงโกไมอีลิน สฟิงโกไมอีลินยังมีแนวโน้มสร้างพันธะไฮโดรเจนกับโมเลกุลอื่นมากกว่าฟอสโฟลิพิดชนิดอื่น


title: สฟิงโกไมอีลิน

text: สฟิงโกไมอีลินถูกสังเคราะห์ที่ร่างแหเอนโดพลาซึม (endoplasmic reticulum) และ ทรานส์-กอลจิคอมเพล็กซ์ พบมากในเยื่อหุ้มเซลล์โดยมีความเข้มข้นมากในเนื้อเยื่อชั้นนอกมากกว่าชั้นใน กอลจิคอมเพล็กซ์เป็นตัวกลางระหว่างร่างแหเอนโดพลาซึมและเยื่อหุ้มเซลล์ โดยมีความเข้มข้นของสฟิงโกไมอีลินมากกว่าบริเวณด้านทรานส์


title: สฟิงโกไมอีลิน

text:
การสังเคราะห์สฟิงโกไมอีลินเกี่ยวข้องกับการใช้เอนไซม์เปลี่ยนแปลงฟอสโฟโคลีน (phosphocholine) จากฟอสฟาทิดิลโคลีน (phosphatidylcholine) เป็นเซราไมด์ ขั้นตอนแรกในการสังเคราะห์สฟิงโกไมอีลินคือการควบแน่น แอล-ซีรีน (L-serine) และปาล์มิโทอิล-โคเอ (palmitoyl-CoA) โดยใช้เอนไซม์ซีรีน ปาล์มิโทอิลทรานซเฟอเรส (serine palmitoyltransferase) ผลผลิตจากปฏิกิริยารีดิวซ์ได้ไดไฮโดรสฟิงโกซีน (dihydrosphingosine) ไดไฮโดรสฟิงโกซีนผ่านกระบวนการ เอ็น-เอซิเลชัน (N-acylation) ตามด้วยปฏิกิริยาเติมพันธะคู่จนได้เซราไมด์ ปฏิกิริยาดังกล่าวเกิดขึ้นบนพื้นผิวด้านในเซลล์ของร่างแหเอนโดพลาซึม เซราไมด์จะถูกขนส่งไปยังกอลจิคอมเพล็กซ์เพื่อเปลี่ยนเป็นสฟิงโกไมอีลิน เอนไซม์สฟิงโกไมอีลินซินเทส (sphingomyelin synthase) มีบทบาทในการสร้างสฟิงโกไมอีลินจากเซราไมด์ ผลพลอยได้ที่เกิดจากการขนส่งฟอสโฟโคลีนคือไดเอซิลกลีเซอรอล (diacylglycerol)
การสลายสฟิงโกไมอีลินมีส่วนในการเริ่มวิถีการส่งสัญญาณระดับเซลล์มากมาย สฟิงโกไมอีลินถูกไฮโดรไลซิสโดยเอนไซม์สฟิงโกไมอีลิเนส (sphingomyelinases; sphingomyelin specific type-C phospholipases) หมู่ฟังก์ชันส่วนหัวฟอสโฟโคลีนถูกปล่อยเข้าไปในของเหลวในขณะที่เซราไมด์จะแพร่เข้าในเยื่อหุ้ม


title: มิสแกรนด์อุทัยธานี

text: มิสแกรนด์อุทัยธานี () เป็นการประกวดนางงามของจังหวัดอุทัยธานี ดำเนินการประกวดโดยกองประกวดมิสแกรนด์อุทัยธานี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์อุทัยธานีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์อุทัยธานีคนปัจจุบัน คือ นุตชา หลีหรับ ได้รับตำแหน่งเมื่อวันที่ 21 พฤษภาคม พ.ศ. 2561 ณ ห้างสรรพสินค้าโรบินสัน แม่สอด ตาก2018: ชุดพฤกษาวัตถาภรณ์ มรดกห้วยโลกห้วยขาแข้ง หนึ่งในคำขวัญจังหวัดอุทัยธานีซึ่งถือหัวใจหลักของผืนป่าตะวันตกของประเทศไทย ชุดรังสรรค์บ่งบอกถึงความอุดมสมบูรณ์ของผืนป่า ผ้าทอลายโบราณบ้านผาทั่งที่มีชื่อเสียงโด่งดังไปทั่วโลก จนยูเนสโก้ ยกย่องให้ผ้าทอลายโบราณของที่นี่เป็นที่ 1 ของโลก


title: มิสแกรนด์อุทัยธานี

text: 2017: ชุดรัตนพัสตราภรณ์ "วิหารแก้ว" วัดท่าซุง ซึ่งเป็นวัดเก่าแก่คู่เมืองอุทัยมาช้านาน ภายในประดับตกแต่งด้วยกระจกแก้วและโมเสกสีขาวใสสะท้อนแสง แวววับ วิจิตรไปทั่วทั้งวิหาร การออกแบบจึงสะท้อนให้เห็นถึงความวิจิตรงดงามของสถาปัตยกรรมไทย เอกลักษณ์ทางวัฒนธรรมของชาติและมรดกอันล้ำค่า


title: พงศกร โตสุวรรณ

text: พงศกร โตสุวรรณ นักแสดงชาวไทย เกิดวันที่ 14 ตุลาคม พ.ศ. 2534 ที่จังหวัดระยอง การศึกษา มหาวิทยาลัยรังสิต คณะบริหารโลจิกติกส์ เริ่มเข้าวงการบันเทิง มีผลงานภาพยนตร์เรื่องแรกรุ่นพี่ ปัจจุบันเป็นนักแสดงช่อง 7 HD


title: โรซิส (เพลงเดอะเชนสโมเกอส์)

text: โรซิส () เป็นเพลงของคู่ดีเจชาวอเมริกัน เดอะเชนสโมเกอส์ จากอีพีเปิดตัว Bouquet มีร้องรับเชิญโดยนักร้องชาวอเมริกัน โรซิส เพลงออกจำหน่ายในวันที่ 16 มิถุนายน ค.ศ. 2015 โดยค่ายดิสรัปเตอร์ และโคลัมเบียเรเคิดส์


title: แอนทิกะนี

text: แอนทิกะนี (; อ่านว่า "แอนติกอแน") ตามตำนานเทพปกรณัมกรีก เป็นบุตรีของอีดิปัสกษัตริย์แห่งธีบส์ และพระนางโยคัสตา (Jocasta) ชื่อของ "แอนทิกะนี" (Ἀντιγόνη) เป็นอิตถีลิงค์ (feminine gender) ของชื่อ "แอนติโกนัส" () แปลว่า "เทียบได้กับบรรพบุรุษ" ตำนานของแอนทิกะนีเป็นที่รู้จักกันดี จากบทละครโศกนาฏกรรมที่มีชื่อเสียงของซอโฟคลีสนาฏศิลปินของเอเธนส์


title: แอนทิกะนี

text: ตำนานของแอนทิกะนี เป็นเรื่องของราชธิดาของกษัตริย์อีดิปัส ผู้พยายามจะทำพิธีปลงศพให้แก่พี่ชาย "โพลีไนซีส (Polynices)" ("ผู้มากความขัดแย้ง" ภาษากรีกอ่านว่า "โปลูเนเกส") โดยเมื่ออีดิปัสสละราชสมบัติกรุงธีบส์ให้แก่ลูกชายสองคน - ได้แก่ โพลีไนซีส และ "อีตีโอคลีส" (Eteocles) - พระองค์ได้สาปแช่งวงศ์ตระกูลของตนไว้ ทำให้พี่น้องทั้งสองไม่อาจตกลงแบ่งการปกครองกรุงธีบส์, นครแห่งทวารทั้งเจ็ด,ได้โดยสันติ โดยอีตีโอคลีสไม่ยอมผลัดเปลี่ยนให้น้องชายเข้าปกครองเมืองเมื่อครบหนึ่งปีตามที่สัญญากัน โพลีไนซีสจึงออกจากพระนครไปรวบรวมสมัครพรรคพวก ตั้งกองทัพมาโจมตีเมืองธีบส์ ในสงครามที่มีชื่อเรียกขานว่า "ศึกเจ็ดขุนพลชิงธีบส์" พี่น้องทั้งสองตายด้วยมือของกันและกันในการรบ


title: แอนทิกะนี

text: หลังศึกเจ็ดขุนพลยุติลง ครีออนขึ้นเป็นกษัตริย์ครองธีบส์ และออกคำสั่งไม่ให้ผู้ใดชำระหรือฝังศพโพลีไนซีส และห้ามไม่ให้ไว้ทุกข์ด้วย หากฝ่าฝืยต้องโดนประหารด้วยการปาหิน แอนทิกะนีฝ่าฝืนบัญญัติของครีออน และถูกนำไปพิจารณาคดี โดยแอนทิกะนีให้การว่าตนทราบคำสั่งของตรีออนดี แต่ตัดสินใจฝ่าฝืน โดยอ้างว่าเป็นการทำตามบัญญัติของสวรรค์ (divine law) ที่สูงกว่ากฎหมายของมนุษย์ ทำให้ถูกพิพากษาลงโทษให้ฝังทั้งเป็น


title: แอนทิกะนี

text: ในบทละครของซอโฟคลีส แอนทิกะนีต้องโทษให้ถูกฝังทั้งเป็นอยู่ในสุสานตามคำสั่งของครีออน และต่อมาแม้ครีออนจะเปลี่ยนใจคิดปล่อยตัวแอนทิกะนี แอนทิกะนีก็ผูกคอตายในสุสานเสียแล้ว และฮีมอน (Haemon) คู่หมั้นของแอนทิกะนีและลูกชายของครีออนเอง ก็แทงตัวตายตามคนรักไป เมื่อเรื่องทราบถึงยูรีดีส (Eurydice) ภริยาของครีออน เธอก็ฆ่าตัวตายตามลูกชายไปด้วย


title: กรีซยุคคลาสสิก

text: กรีซยุคคลาสสิก หรือ กรีซสมัยคลาสสิก เป็นช่วงเวลาในประวัติศาสตร์ของกรีซโบราณที่อยู่ระหว่าง กรีซสมัยอาร์เคอิก และสมัยเฮลเลนิสติก โดยมีระยะเวลายาวนานประมาณ 200 ปี (ศตวรรษที่ 5 และ 4 ก่อนค.ศ.) ตั้งแต่ชัยชนะของเอเธนส์ที่ซาลามิส ต่ออาณาจักรเปอร์เซีย ในปีที่ 480 ก่อนค.ศ. (บางคร้งก็เริ่มนับตั้งแต่ปีที่ 510 ก่อนค.ศ. อันเป็นปีที่ชาวเอเธนส์กำจัดทรราชคนสุดท้ายลงได้) จนถึงเหตุการณ์สวรรคตของพระเจ้าอเล็กซานเดอร์มหาราช ในปีที่ 323 ก่อนค.ศ. ยุคคลาสสิคของกรีซเป็นยุคสมัยที่อารยธรรมกรีกเบ่งบานถึงขีดสุด และเป็นช่วงที่วัฒนธรรมเชิงคุณค่า และสถาบันต่างๆของชนชาติกรีกได้พัฒนาไปจนถึงขีดสมบูรณ์


title: กรีซยุคคลาสสิก

text: กรีซในยุคคลาสสิก มีอิทธิพลอย่างลึกซึ้งต่อจักรวรรดิโรมัน และต่อรากฐานของอารธรรมตะวันตก ระบบความคิดส่วนใหญ่ของโลกตะวันตกสมัยใหม่ ไม่ว่าทางการเมืองการปกครอง, ทางศิลปะ ทางสถาปัตยกรรม, ทางวิทยาศาสตร์, ทางการละคร, ทางวรรณกรรม, และทางปรัชญา ล้วนแต่เป็นสิ่งที่อนุพัทธ์ (derived) หยิบยืม หรือต่อยอดมาจากมรดกทางความคิดของกรีซในช่วงเวลาประวัติศาสตร์นี้ทั้งสิ้น


title: กรีซยุคคลาสสิก

text: ในศตวรรษนี้นครรัฐเอเธนส์มีความโดดเด่นที่สุด เพราะเอเธนส์ทิ้งงานเขียนทั้งทางประวัติศาสตร์ กฎหมาย และวรรณคดีไว้มากกว่านครรัฐกรีกโบราณอื่นทั้งหมด จึงอาจกล่าวได้ว่าเหตุการณ์สำคัญเหตุการณ์แรกเกิดขึ้นในปีที่ 508 ก่อนค.ศ. เมื่อไคลส์ธีนีส (Cleisthenes) ร่วมมือกับสปาร์ตาโค่น ฮิปปิอัส ทรราชคนสุดท้ายของเอเธนส์ลงจากอำนาจ และสามารถร่วมมือกับสภาห้าร้อยคน (); สภา"บูแล") ชิงอำนาจมาจากไอซากอรัส (Isagoras) ได้ และเริ่มปฏิรูปเอเธนส์ แต่ถ้ามองให้กว้างออกไปทั่วทั้งแผ่นดินกรีซ ก็อาจพูดได้ว่าการก่อกบฏไอโอเนีย เมื่อปีที่ 500 ก่อนค.ศ. มีความสำคัญในฐานะเหตุการณ์ที่กระตุ้นให้จักรวรรดิเปอร์เซียเปิดฉากรุกรานกรีซในปีที่ 492 ก่อนค.ศ. ทัพของเปอร์เซียถูกพิชิตในปีที่ 492 ก่อนค.ศ. แต่อีกทศวรรษต่อมาเปอร์เซียก็ยกทัพกลับมาอีกเป็นครั้งที่สอง (ในปีที่ 481-479 ก่อนค.ศ.) ทว่าก็ล้มเหลวอีกแม้ว่าจะสามารถเดินทัพเข้าครองพื้นที่ส่วนใหญ่ของกรีซได้ และได้ชัยชนะทั้งในยุทธการที่เทอร์โมพิลี และยุทธนาวีที่อาร์เตมิเซียม หลังจากเสร็จศึกกับเปอร์เซียแล้ว สันนิบาตดีเลียนก็ถูกสถาปนาขึ้นภายใต้อิทธิพลครอบงำ (hegemon) ของเอเธนส์ และถูกเอเธนส์ใช้เป็นเครื่องมือสร้างอำนาจและความมั่งคั่ง ความไม่รู้จักพอของเอเธนส์ทำให้เกิดการลุกฮือขึ้นในบรรดานครรัฐพันธมิตร ซึ่งล้วนถูกเอเธนส์ใช้กำลังทหารเข้ากำหราบ แต่พลวัตทางอำนาจของเอเธนส์ทำให้สปาร์ตาตื่นขึ้นมา และนำมาซึ่งสงครามเพโลพอนนีเซียน ในปีที่ 431 ก่อนค.ศ. สงครามดำเนินไปในสมรภูมิทั่วทั้งโลกอารยธรรมของกรีซเป็นเวลาเกือบ 30 ปี โดยมีการสงบศึกเพียงช่วงสั้นๆ จนในที่สุดเอเธนส์ก็ถูกพิชิตลงอย่างเด็ดขาด ในปีที่ 404 ก่อนค.ศ. เรื่องราวในศตวรรษที่ 5 ก่อนค.ศ. ของกรีซในยุคคลาสสิกก็ปิดฉากลง ด้วยความวุ่นวายทางการเมืองของเอเธนส์หลังจากนั้น


พระราชพิธีเสกสมรสระหว่างเจ้าชายแฮร์รีกับเมแกน มาร์เกิล มีขึ้นเมื่อวันเสาร์ที่ 19 พฤษภาคม พ.ศ. 2561 ณ โบสถ์เซนต์จอร์จ ภายในพระราชวังวินด์เซอร์ โดยเป็นพระราชพิธีเสกสมรสระหว่างเจ้าชายแฮร์รี ผู้สืบราชบัลลังก์ลำดับที่หกแห่งสหราชอาณาจักร และเมแกน มาร์เกิล อดีตนักแสดงชาวอเมริกัน


title: ธนัชชัย วิจิตรวงศ์ทอง

text: ธนัชชัย วิจิตรวงศ์ทอง ชื่อเล่น ม่อน เป็นนักแสดงชายชาวไทยเชื้อสายอินเดีย เป็นน้องชายของ มิ้นต์ ชาลิดา วิจิตรวงศ์ทอง นักแสดงหญิงช่อง 3 มีผลงานซีรีส์เรื่องแรกคือ Water Boyy the Series รับบทเป็น "“กล้วย”" และมีผลงานเด่นในซีรีส์เรื่อง 30 กำลังแจ๋ว The Series ในบท "“ปอ”" และ Kiss Me Again จูบให้ได้ถ้านายแน่จริง ในบท "“หมอแมท”"


title: ธนัชชัย วิจิตรวงศ์ทอง

text: ธนัชชัย วิจิตรวงศ์ทอง มีชื่อเล่นว่า ม่อน เกิดเมื่อวันเสาร์ที่ 25 มกราคม พ.ศ. 2540 มีบิดาเป็นชาวไทยเชื้อสายจีน และมารดาเป็นลูกครึ่งไทย-อินเดีย โดยธนัชชัยเป็นบุตรคนที่ 3 มีพี่สาว 1 คนคือ มิ้นต์ (ชาลิดา วิจิตรวงศ์ทอง) มีพี่ชาย 1 คนคือ มอส (ราชัย วิจิตรวงศ์ทอง) และน้องชาย 1 คนคือ ไมโล (ปิยะชัย วิจิตรวงศ์ทอง)


title: ธนัชชัย วิจิตรวงศ์ทอง

text: ธนัชชัยจบการศึกษาระดับประถมศึกษาจากโรงเรียนแม่พระฟาติมา และได้ศึกษาต่อในระดับมัธยมศึกษาปีที่ 1 ที่โรงเรียนศรีอยุธยา ในพระอุปถัมภ์ฯ จากนั้นย้ายไปศึกษาที่โรงเรียนสาธิตมหาวิทยาลัยศรีนครินทรวิโรฒ ประสานมิตรในระดับมัธยมศึกษาปีที่ 2-3 จนจบการศึกษาระดับมัธยมศึกษาตอนต้น และถูกครอบครัวส่งไปศึกษาต่อในระดับมัธยมปลายที่ประเทศอินเดีย แต่ได้ประสบปัญหาบางอย่างจึงต้องเดินทางกลับมายังประเทศไทย และเข้าสอบ GED (General Educational Development) เพื่อสอบเทียบเท่าวุฒิการศึกษามัธยมศึกษาตอนปลายแทน ธนัชชัยได้เข้าศึกษาต่อในระดับปรัญญาตรีที่ คณะนิเทศศาสตร์ มหาวิทยาลัยกรุงเทพ และกำลังจะจบการศึกษาในปี พ.ศ. 2561 นี้


title: ธนัชชัย วิจิตรวงศ์ทอง

text: ปัจจุบัน ธนัชชัยเป็นนักแสดงในสังกัดจีเอ็มเอ็มทีวี มีผลงานซีรีส์เรื่องแรกคือ Water Boyy the Series รับบทเป็น "“กล้วย”" และมีผลงานเด่นในซีรีส์เรื่อง 30 กำลังแจ๋ว The Series ในบท "“ปอ”" และ Kiss Me Again จูบให้ได้ถ้านายแน่จริง ในบท "“หมอแมท”"


title: ปฏิทินคงที่สากล

text: ปฏิทินคงที่สากล () หรือชื่ออื่นว่า แผนคอตส์เวิร์ธ แผนอีสต์แมน ปฏิทินสิบสามเดือน หรือ ปฏิทินเดือนเท่า () คือข้อเสนอการปฏิรูปปฏิทินแบบสุริยคติ ออกแบบโดยโมเสส บี. คอตส์เวิร์ธ และนำเสนอเป็นครั้งแรกในปี พ.ศ. 2448 ซึ่งข้อเสนอนี้จะแบ่งปีตามสุริยคติออกเป็น 13 เดือน และ 28 วันในแต่ละเดือนอย่างเท่าเทียมกัน เกิดเป็นรูปแบบปฏิทินถาวร (perennial calendar) ที่วันที่จะตรงกับวันในสัปดาห์ตลอดไปในทุก ๆ ปี (เช่น วันที่ 1, 8, 15 และ 22 จะตรงกับวันอาทิตย์เสมอ) อย่างไรก็ตาม ไม่มีประเทศใดนำข้อเสนอนี้ไปปรับใช้อย่างเป็นทางการ มีเพียงจอร์จ อีสต์แมน นักธุรกิจผู้ก่อตั้งบริษัทอีสต์แมนโกดักเท่านั้นที่นำไปปรับใช้กับบริษัทของตนระหว่างปี พ.ศ. 2471 ถึง พ.ศ. 2532


title: ปฏิทินคงที่สากล

text: ในหนึ่งปีปฏิทินจะแบ่งออกเป็น 13 เดือน เดือนละ 28 วันเท่า ๆ กัน ทำให้ในแต่ละเดือนมี 4 สัปดาห์เท่ากันด้วย แต่เมื่อนำมาเทียบกับจำนวนวันในหนึ่งปีตามปฏิทินเกรโกเรียนแบบเดิมซึ่งมี 365 วัน จะพบว่าจำนวนวันตามปฏิทินนี้มีอยู่เพียง 13 × 28 = 364 วัน เท่านั้น คอตส์เวิร์ธจึงได้เพิ่มอีกหนึ่งวันเข้าไปท้ายปีและกำหนดให้เป็นวันหยุด (หลังวันที่ 28 ธันวาคม หรือเทียบเท่าวันที่ 31 ธันวาคมในปฏิทินเกรโกเรียน) และจะเรียกวันสุดท้ายนี้ว่า "วันปี" (Year Day) ในบางครั้ง ซึ่งวันสุดท้ายนี้จะไม่ถือว่าเป็นส่วนหนึ่งของสัปดาห์ใดเลย เสมือนเป็นวันที่แยกออกมาต่างหากจากวันที่อื่น ๆ ของปี เป็นการแก้ปัญหาจำนวนวันไม่เท่ากับปฏิทินแบบเดิมในที่สุด ทั้งนี้เนื่องจากในแต่ละปีจะเริ่มต้นวันที่ใหม่เหมือนกับปฏิทินเกรโกเรียนทุกประการ จึงทำให้วันที่ 1 มกราคม - 28 มกราคม ของทุกปีตรงกับปฏิทินเกรโกเรียนด้วยเช่นกัน นอกจากนี้คอตส์เวิร์ธยังคงชื่อและลำดับเดือนทั้งสิบสองเอาไว้เช่นเดิม แต่จะแทรกเดือนใหม่เพิ่มเข้าไประหว่างเดือนมิถุนายนและเดือนกรกฎาคม และเรียกเดือนใหม่นี้ว่า "โซล" (Sol) หรือ "สุริยาพันธ์" (สุริย + อาพันธ์) ตามหลักการเรียกชื่อเดือนในภาษาไทย ซึ่งเป็นการอ้างอิงถึงดวงอาทิตย์ เนื่องจากเดือนดังกล่าวอยู่ในช่วงกลางฤดูร้อน (ในซีกโลกเหนือซึ่งผู้ออกแบบอาศัยอยู่) และเป็นช่วงเวลาครึ่งปีที่เกิดปรากฎการณ์อายัน (ครีษมายัน) พอดิบพอดี


title: ปฏิทินคงที่สากล

text: ในปฏิทินคงที่สากล ปีอธิกสุรทินจะมีจำนวนวันทั้งสิ้น 366 วัน และมีกฎเกณฑ์ตามแบบปฏิทินเกรโกเรียนทุกประการ ดังนั้นปีอธิกสุรทินจึงจะตกในปีปฏิทิน (คริสต์ศักราช) ที่หารด้วยสี่ลงตัว แต่ไม่ใช่ปีที่ด้วยหารหนึ่งร้อยลงตัว ยกเว้นแต่เพียงปีที่หารด้วยสี่ร้อยลงตัวเท่านั้น ด้วยเหตุนี้ปี พ.ศ. 2543 (ค.ศ. 2000 ซึ่งหารด้วยสี่ร้อยลงตัว) จึงถือเป็นปีอธิกสุรทิน ในขณะที่ปี พ.ศ. 2243 (ค.ศ. 1700) พ.ศ. 2343 (ค.ศ. 1800) และ พ.ศ. 2443 (ค.ศ. 1900) ซึ่งหารด้วยสี่ร้อยไม่ลงตัว จะถือเป็นปีปกติสุรทิน ทั้งนี้ในปฏิทินคงที่สากลจะแทรกอธิกวารเป็นวันที่ 29 มิถุนายน หรือระหว่างวันเสาร์ที่ 28 มิถุนายน และวันอาทิตย์ที่ 1 สุริยาพันธ์


title: ปฏิทินคงที่สากล

text: ในแต่ละเดือนจะเริ่มต้นด้วยวันอาทิตย์และสิ้นสุดลงในวันเสาร์ต่อเนื่องกันไปเช่นนี้ และเริ่มต้นวันแรกของทุก ๆ ปีด้วยวันอาทิตย์เช่นเดียวกัน ทั้งนี้ "วันปี" และอธิกวารจะไม่ถือเป็นส่วนหนึ่งของสัปดาห์หรือวันในสัปดาห์ แต่จะอยู่ถัดจากวันเสาร์และตามด้วยวันอาทิตย์


title: ปฏิทินคงที่สากล

text: จากกฎเกณฑ์ข้างต้นสามารถเรียบเรียงปฏิทินคงที่สากลในหนึ่งปีปฏิทินได้ ดังนี้


title: ปฏิทินคงที่สากล

text:
สามารถเทียบเคียงเดือนตามปฏิทินคงที่สากลกับวันที่ตามปฏิทินเกรโกเรียนแบบเดิมได้ ดังนี้
แนวคิดพื้นฐานเกี่ยวกับปฏิทินถาวร 13 เดือน ถือกำเนิดขึ้นมาอย่างช้าที่สุดก็ช่วงกลางคริสต์ศตวรรษที่ 18 ซึ่งแต่ละแนวคิดมีรูปแบบต่างกันหลัก ๆ ตรงที่ชื่อของเดือนและการจัดตำแหน่งอธิกวารในปีอธิกสุรทิน


title: ปฏิทินคงที่สากล

text: ในปี พ.ศ. 2288 ชาวอาณานิคมอเมริกันจากแมริแลนด์นามว่า ฮิวจ์ โจนส์ ซึ่งใช้นามปากกาว่า "ไฮรอสซา แอป-อิกซิม" (Hirossa Ap-Iccim) ได้เสนอ "ปฏิทินจอร์เจียน" อันเป็นการตั้งชื่อตามพระเจ้าจอร์จที่ 3 แห่งสหราชอาณาจักร กำหนดให้มีทั้งหมด 13 เดือน เดือนที่สิบสามตั้งชื่อว่าเดือน "จอร์เจียน" และให้วันที่ 365 ของทุกปีเป็นวันคริสต์มาส แต่การใส่อธิกวารกลับมีกฎที่แตกต่างจากปฏิทินเกรโกเรียน ส่วนวันขึ้นปีใหม่จะถือเอาช่วงใกล้เหมายันเป็นหลัก ทั้งนี้รูปแบบปรับปรุงที่เผยแพร่ในปี พ.ศ. 2296 ได้เปลี่ยนชื่อเดือนทั้งหมด 13 เดือน ไปใช้ชื่อตามนักบุญในศาสนาคริสต์แทน


title: ปฏิทินคงที่สากล

text: ในปี พ.ศ. 2392 นักปรัชญาชาวฝรั่งเศส โอกุสต์ ก็องต์ ได้เสนอปฏิทินสิบสามเดือน "ปฏิทินปฏิฐานนิยม" (Positivist Calendar) เช่นกัน โดยตั้งชื่อเดือนทั้งหมดตามบุคคลสำคัญในประวัติศาสตร์ไล่ตั้งแต่ โมเสส, โฮเมอร์, อริสโตเติล, อคีมีดีส, ซีซาร์, เซนต์พอล, ชาร์เลอมาญ, ดันเต, กูเตนแบร์ก, เชกสเปียร์, เดการ์ต, เฟรเดอริก และบีชาต์ ส่วนวันในสัปดาห์จะตั้งชื่ออุทิศตาม "นักบุญ" ในศาสนามนุษยชาติ (Religion of Humanity) ตามลัทธิปฏิฐานนิยม (Positivism) ซึ่งปฏิทินรูปแบบนี้จะเริ่มสัปดาห์ เดือน และปีในวันจันทร์แทนที่วันอาทิตย์ นอกจากนี้ก็องต์ยังได้เริ่มนับศักราชใหม่ตามปฏิทินของตนเป็นปีที่ 1 หรือเท่ากับปี พ.ศ. 2332 (ค.ศ. 1789) ตามปฏิทินเกรโกเรียน ส่วนวันที่เกินมาหนึ่งวัน (ไม่ถือเป็นส่วนหนึ่งของสัปดาห์หรือเดือนใด) จะใช้รูปแบบเดียวกับปฏิทินจอร์เจียนของโจนส์ คือกำหนดให้วันที่ 365 ของทุกปีเป็นวันเทศกาล และจัดวันเฉลิมฉลอง (feast day) ถัดมาอีกหนึ่งวัน (วันที่ 366) เฉพาะในปีอธิกสุรทินเท่านั้น


title: ปฏิทินคงที่สากล

text: อนึ่ง ไม่เป็นที่ทราบแน่ชัดว่าโมเสส คอตส์เวิร์ธ คุ้นเคยกับรูปแบบของปฏิทินสิบสามเดือนที่มีอยู่ก่อนหน้าปฏิทินคงที่สากลของเขามาก่อนหรือไม่ แต่คอตส์เวิร์ธได้ยึดรูปแบบตามปฏิทินของโจนส์ที่ใช้วันที่ 365 ของปีเป็นวันคริสต์มาส เขาจึงเสนอว่าวันสุดท้ายของปีดังกล่าวควรให้ถือเป็นวันอาทิตย์ แต่วันปีใหม่ซึ่งเป็นวันถัดมาก็ถือเป็นวันอาทิตย์ด้วยเช่นกัน ดังนั้นจึงเรียกวันสุดท้ายของปีนี้ว่า "วันอาทิตย์ซ้อน" (Double Sunday) ได้อีกชื่อหนึ่ง ทั้งนี้เนื่องจากเป้าหมายของคอตส์เวิร์ธคือการออกแบบปฏิทินให้เรียบง่ายและสมเหตุสมผล (จำนวนวันในแต่ละเดือนเท่ากัน) สำหรับการใช้งานในทางธุรกิจและอุตสาหกรรมมากขึ้นกว่าเดิม เขาจึงยังคงเอารูปแบบและกฎเกณฑ์หลายอย่างมาจากปฏิทินเกรโกเรียนมาใช้ให้สอดคล้องกับเป้าหมายนี้ เช่น การคงชื่อและลำดับเดือนไว้เช่นเดิม การกำหนดให้แต่ละสัปดาห์เริ่มต้นที่วันอาทิตย์ (ยังคงใช้รูปแบบนี้ในสหรัฐ แต่ในประเทศอื่น ๆ ส่วนมากและตามมาตรฐานการนับสัปดาห์ของไอเอสโอถือว่าเป็นรูปแบบที่ไม่ปกติ เนื่องจากกำหนดให้เริ่มต้นสัปดาห์ใหม่ด้วยวันจันทร์) และเกณฑ์การตัดสินปีอธิกสุรทิน


title: ปฏิทินคงที่สากล

text: ในปี พ.ศ. 2466 ได้มีการก่อตั้งสมาคมปฏิทินคงที่สากล (International Fixed Calendar League) ขึ้นเพื่อสนับสนุนและเผยแพร่ข้อเสนอการปฏิรูปปฏิทินของคอตส์เวิร์ธ หลังจากที่สันนิบาตชาติได้เลือกข้อเสนอดังกล่าวในฐานะรูปแบบที่ดีที่สุดจากทั้งหมด 130 รูปแบบที่เสนอมา โดยมีเซอร์ สแตนฟอร์ด เฟลมมิง นักประดิษฐ์และผู้อยู่เบื้องหลังการผลักดันให้ทั่วโลกริเริ่มใช้เวลามาตรฐาน เป็นประธานสมาคมคนแรก และเปิดสำนักงานในกรุงลอนดอนและรอเชสเตอร์ (สหรัฐ) ในภายหลัง มีผู้สนับสนุนคนสำคัญคือ จอร์จ อีสต์แมนจากบริษัทอีสต์แมนโกดัก ซึ่งเขาได้นำปฏิทินนี้ไปปรับใช้ที่บริษัทของตน อย่างไรก็ตาม สมาคมปฏิทินคงที่สากลยุติการดำเนินงานทั้งหมดลงหลังจากท้ายที่สุดแล้วสันนิบาตชาติมีมติไม่รับแผนการปฏิรูปปฏิทินนี้ในปี พ.ศ. 2480


title: ปฏิทินคงที่สากล

text: ข้อดีหลายประการของปฏิทินคงที่สากลคือลักษณะการจัดเรียงและรูปแบบ ดังนี้


title: เทพจิ๋วฝึกหัด แก๊งป่วนโคโคทามะ

text: เทพจิ๋วฝึกหัด แก๊งป่วนโคโคทามะ () ฉายผ่าน ช่อง 3 Family ตั้งแต่วันที่ 4 พ.ย. พ.ศ. 2560 ถึง 30 เม.ย. พ.ศ. 2561 ปัจจุบันสามารถดูย้อนหลังได้ที่ช่อง การ์ตูนคลับแชนเนล และ ไลน์ทีวี มีภาคแรกจำนวน 139 ตอน ปัจจุบันมีภาคสอง ชื่อ () เริ่มฉายเดือนตุลาคม ปี 2018


title: เทพจิ๋วฝึกหัด แก๊งป่วนโคโคทามะ

text: เรื่องราวของอนิเมะเรื่องนี้จะเล่าถึง โยสึบะ โคโคโระ (พากย์เสียงโดย แพรวา สุธรรมพงษ์) เด็กหญิงผู้ไว้ทรงผมทวินเทล บุคลิกน่ารัก และเป็นคนที่หวงของมากๆ เพราะยึดหลักปรัชญาที่ว่า ทุกสิ่งที่มีหัวใจและจิตวิญญาณ


title: เทพจิ๋วฝึกหัด แก๊งป่วนโคโคทามะ

text: อยู่มาวันหนึ่งก็มีไข่แปลกๆที่เกิดจากดินสอสีแท่งหนึ่ง ก็ได้ฟักตัวออกมาเป็น ลัคกี้ทามะ ตัวเล็กๆตัวนึง และขอร้องให้โคโคโระเก็บเรื่องของโคโคทามะเป็นความลับ ภายใต้พันธสัญญาเดิม เพราะพวกเขามีหน้าที่คืนความสุขให้ประชาชน และยังออกตามหาแฮปปี้สตาร์ เพื่อเลื่อนขั้นตัวเองให้เป็นเทพเจ้าบนสวรรค์ ต่อมาเรื่องราวเริ่มวุ่นวายมากขึ้น เมื่อมีโคโคทามะตัวอื่นๆเริ่มเข้ามายุ่งในชีวิต และมีเทพบางตนคอยขัดขวางภารกิจ


title: เทพจิ๋วฝึกหัด แก๊งป่วนโคโคทามะ

text: เด็กสาวอายุ 11 ได้รับของขวัญจากคุณปู่ คือริบบิ้นสีชมพู วันหนึ่งขณะที่เธอเฝ้าร้านขายของเก่า ก็มีโคโคะทามะปรากฏตัวขึ้น (ริบบิ้น) ริบบิ้น มาพร้อมกับกุญแจปริศนา เรื่องวุ่นๆได้เกิดขึ้นหลังจากนี้


title: เทพจิ๋วฝึกหัด แก๊งป่วนโคโคทามะ

text: ในไทยไม่ฉาย 53-139


title: เทพจิ๋วฝึกหัด แก๊งป่วนโคโคทามะ

text: ยังไม่ฉายในไทย


title: วอลเลย์บอลยุวชนหญิงชิงแชมป์เอเชีย 2018

text: วอลเลย์บอลยุวชนหญิงชิงแชมป์เอเชีย 2018 () หรือในชื่อ เอสเอ็มเอ็ม เอส โคล่า วอลเลย์บอลยุวชนหญิงชิงแชมป์เอเชียอายุไม่เกิน 17 ปี 2018 ตามชื่อของผู้สนับสนุน ซึ่งในปีนี้เป็นการแข่งขันเป็นวอลเลย์บอลระดับยุวชนครั้งที่ 12 ซึ่งมีกำหนดจะจัดขึ้นที่จังหวัดนครปฐม, ประเทศไทย ระหว่างวันที่ 20–27 พฤษภาคม ค.ศ. 2018


title: วอลเลย์บอลยุวชนหญิงชิงแชมป์เอเชีย 2018

text: ในครั้งนี้มีทีมเข้าร่วมการแข่งขันทั้งหมด 13 ทีมสมาชิกของสมาพันธ์วอลเลย์บอลเอเชีย โดยทีมชาติที่เข้าร่วมแบ่งเป็นชาติที่มาจากโซนเอเชียกลาง (4 ทีม), เอเชียตะวันออก (5 ทีม), เอเชียตะวันออกเฉียงใต้ (2 ทีม) และโอเชียเนีย (2 ทีม)


title: วอลเลย์บอลยุวชนหญิงชิงแชมป์เอเชีย 2018

text: ครั้งนี้เป็นครั้งแรกที่การแข่งขันวอลเลย์บอลยุวชนหญิงชิงแชมป์เอเชียนำระบบการแบ่งกลุ่มใหม่มาใช้ในการแข่งขัน ตามคณะกรรมการบริหารของสมาพันธ์วอลเลย์บอลเอเชียได้มีมติอย่างเอกฉันท์ ในการเปลี่ยนระบบใหม่โดยจะแบ่งกลุ่มตามลำดับของการแข่งขันวอลเลย์บอลยุวชนหญิงชิงแชมป์เอเชีย 2017 โดยแต่ละกลุ่มจะมีกลุ่มละ 3 ทีม ซึ่งกลุ่มแรกจะเป็นกลุ่มของทีมที่มีผลงานที่ดีที่สุดในครั้งที่แล้ว แล้วกลุ่มต่อไปจะเป็นกลุ่มของทีมที่มีผลงานที่ดีที่สุดตามลงมา และกลุ่มสุดท้ายจะมีทีมที่เข้าแข่งขัน 4 ทีม


title: มิสแกรนด์ตาก

text:
มิสแกรนด์ตาก () เป็นการประกวดนางงามของจังหวัดตาก ดำเนินการประกวดโดยกองประกวดมิสแกรนด์ตาก จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ตากมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ตากคนปัจจุบัน คือ ณิชารีย์ อ้วนสะอาด ได้รับตำแหน่งเมื่อวันที่ 21 พฤษภาคม พ.ศ. 2561 ณ ห้างสรรพสินค้าโรบินสัน แม่สอด ตาก
2018: ชุดที ลอ ซู ได้แรงบันดาลใจมาจาก น้ำตกทีลอซู ที่มีความสวยงามทางธรรมชาติ ติด1ใน6น้ำตกที่สวยที่สุดในโลก ตั้งอยู่ในเขตรักษาพันธุ์สัตว์ป่าอุ้มผาง อำเภออุ้มผาง จังหวัดตาก ชุดมีจุดเด่นคือรูปทรงของผาหินที่เรียงรายตามชั้นผาหินประดับตกแต่งด้วยอัญมณีอันมีค่าต่างๆอย่างลงตัว สายน้ำที่ไหลลงมาตามชั้นผาหินจนเกิดเป็นสายชลธารที่สวยงาม


title: มิสแกรนด์ตาก

text: 2017: ชุดนพประทีปธารานารี ประเพณีลอยกระทงสายไหลประทีป 1,000 ดวง นับได้ว่าเป็นประเพณีหนึ่งเดียวของประเทศไทยที่เราสามารถจะเห็นกระทงกะลานับพันๆใบปล่อยลอยลงสู่สายน้ำ ให้ไหลลอยไปอย่างต่อเนื่องไม่ขาดสาย เพื่อเป็นการขอขมาต่อพระแม่คงคา แม่แห่งสายน้ำที่ได้หล่อเลี้ยงชีวิตตลอดมาในวันเพ็ญเดือน 12 ของทุกปี


title: วอลเลย์บอลยุวชนหญิงชิงแชมป์เอเชีย

text: วอลเลย์บอลยุวชนหญิงชิงแชมป์เอเชีย หรือ วอลเลย์บอลหญิงชิงแชมป์เอเชีย รุ่นอายุไม่เกิน 17 ปี () เป็นการแข่งขันวอลเลย์บอลชายในทวีปเอเชียและโอเชียเนีย อยู่ภายใต้การกำกับของสมาพันธ์วอลเลย์บอลเอเชีย (เอวีซี) ซึ่งเป็นองค์กรกีฬาระหว่างประเทศ การแข่งขันจัดขึ้นครั้งแรกในปี ค.ศ. 1997 ได้รับการจัดขึ้นเป็นประจำทุกสองปี โดยจะมีเพียงสี่ทีมที่ผ่านการคัดเลือกเข้าวอลเลย์บอลหญิงชิงแชมป์โลก รุ่นอายุไม่เกิน 18 ปี


title: สะอ์ดี

text: อะบูมุฮัมหมัด มุชริฟุดดีน มุศเลี้ยะห์ บิน อับดิลลา บิน มุชัรริฟ เรียกสั้น ๆ กันว่า สะอ์ดี (ปี ฮ.ศ. 606-690) เป็นนักกวีและนักเขียนภาษาเปอร์เซียที่มีชื่อเสียงชาวอิหร่าน บรรดานักอักษรศาสตร์ให้ฉายานามท่านว่า ปรมาจารย์นักพูด กษัตรย์นักพูด ผู้อาวุโสที่สูงส่ง และเรียกขานทั่วไปกันว่า อาจารย์ ท่านศึกษาใน นิซอมียะฮ์แห่งเมืองแบกแดด ซึ่งถือได้ว่าเป็นศูนย์กลางวิชาการของโลกอิสลามในยุคนั้น หลังจากนั้นท่านก็ได้เดินทางไปตามเมืองต่างๆ เช่นเมืองชาม และฮิญาซ ในฐานะนักบรรยายธรรม แล้วสะอ์ดีก็ได้เดินทางกลับมายังมาตุภูมิของท่านที่เมืองชีรอซและใช้ชีวิตอยู่ที่นั่นจนกระทั่ววาระสุดท้ายของชีวิต สุสานของท่านอยู่ที่เมืองชีรอซ ซึ่งถูกรู้จักกันว่า สะอ์ดียะฮ์


title: สะอ์ดี

text: ท่านใช้ชีวิตอยู่ในยุคการปกครองของSalghurids ในเมืองชีรอซ ช่วงการบุกของมองโกลยังอิหร่านอันเป็นเหตุให้การปกครองต่างๆ ในยุคนั้นล่มสลายลง เช่น Khwarazmian dynasty และอับบาซี ทว่ามีเพียงดินแดนฟอร์ซ รอดพ้นจากการบุกของพวกมองโกล เพราะยุทธศาสตร์ของอะบูบักร์ บิน สะอด์ ผู้ปกครองที่เลืองชื่อแห่งSalghurids และอยู่ในศัตวรรษที่หกและเจ็ดซึ่งเป็นยุคการเจริญรุ่งเรืองของแนวทางซูฟีในอิหร่าน โดยเห็นได้จากอิทธิพลทางความคิดและวัฒนธรรมของยุคนี้ได้จากผลงานของสะอ์ดี นักค้นคว้าส่วนใหญ่เชื่อว่าสะอ์ดีได้รับอิทธิพลจากคำสอนของมัซฮับชาฟิอีและอัชอะรี จึงมีแนวคิดแบบนิยัตินิยม อีกด้านหนึ่งก็ท่านเป็นผู้ที่มีความรักต่อครอบครัวท่านศาสดา (ศ็อลฯ) อีกด้วย ก่อนหน้านั้นสะอ์ดี เป็นผู้ที่ยึดมั่นในจริยธรรมบนพื้นฐานของปรัชญาจริยะ เป็นนักฟื้นฟู ฉะนั้นท่านจึงไม่ใช่ผู้ที่ฝักไฝ่การเชื่ออย่างหลับหูหลับตาตามที่กล่าวอ้างกัน กลุ่มIranian modern and contemporary art ถือว่าผลงานของท่านไร้ศีลธรรม ไม่มีคุณค่า ย้อนแย้งและขาดความเป็นระบบ


title: สะอ์ดี

text: สะอ์ดีมีอิทธิพลต่อภาษาเปอร์เซียอย่างมาก ในลักษณะที่ว่าภาษาเปอร์เซียปัจจุบันมีความใกล้เคียงกับภาษาของสะอ์ดีอย่างน่าสนใจ ผลงานของท่านถูกนำมาใช้สอนในโรงเรียน และหอสมุดในฐานะตำราอ้างอิงการเรียนการสอนภาษาและไวยากรณ์ภาษาเปอร์เซียอยู่หลายยุคหลายสมัย คำพังเพยที่ใช้กันอย่างแพร่หลายในอิหร่านปัจจุบันก็ได้มาจากผลงานของท่าน แนวการเขียนของท่านแตกต่างไปจากนักเขียนร่วมสมัยหรือนักเขียนก่อนหน้าท่านโดยท่านจะใช้ภาษาที่ง่าย สั้นและได้ใจความ กระทั่งมีชื่อเสียงโด่งดังไปทั่วในยุคของท่าน ผลงานของสะอ์ดีเรียกกันว่าง่ายแต่ยาก มีทั้งเกล็ดความรู้ มุกขำขันที่ซ่อนอยู่หรือกล่าวไว้อย่างเปิดเผย


title: สะอ์ดี

text: ผลงานของท่านรวบรวมอยู่ในหนังสือ กุลลียอเตสะอ์ดี ซึ่งครอบคลุมทั้ง ฆุลิสตอนที่มีฉันทลักษณ์แบบนัษร์ หนังสือ บูสตอนที่มีฉันทลักษณ์แบบมัษนะวี และฆอซลียอต นอกจากนั้นท่านยังมีผลงานด้านร้อยกรองที่มีฉันทลักษณ์อื่นๆ อีก เช่น กอซีดะฮ์ ก็อฏอะฮ์ ตัรญีอ์บันด์ และบทเดี่ยวทั้งที่เป็นภาษาเปอร์เซียและภาษาอาหรับ ส่วนมากฆอซลียอเตสะอ์ดีจะพูดถึงเรื่องของความรัก แม้ว่าท่านจะกล่าวถึงความรักในเชิงรหัสยะ (อิรฟาน) ก็ตาม ฆุลิสตอนและบูสตอน เป็นตำราจริยธรรม ซึ่งมีอิทธิต่อชาวอิหร่านและแม้แต่นักวิชาการตะวันตกเองก็ตาม เช่น วอลแตร์ และ โยฮันน์ วอล์ฟกัง ฟอน เกอเทอ


title: สะอ์ดี

text: สะอ์ดี มีชื่อเสียงโด่งดังเป็นอย่างมากในยุคของท่าน ผลงานของท่านที่เป็นภาษาเปอร์เชียหรือที่แปลแล้วไปไกลถึงอินเดีย อานาโตเลีย และเอเชียกลาง ท่านเป็นนักกวีชาวอิหร่านคนแรกที่ผลงานของท่านถูกแปลเป็นภาษาต่างๆ แถบยุโรป นักกวีและนักเขียนชาวอิหร่านต่างก็ลอกเลียนแบบแนวของท่าน ฮาฟิซก็เป็นนักกวีท่านหนึ่งที่ได้รับอิทธิพลการเขียนบทกวีมาจากท่านสะอ์ดี นักเขียนยุคปัจจุบัน เช่น มุฮัมหมัด อาลี ญะมอลซอเดะฮ์ และอิบรอฮีม ฆุลิสตอน ก็ได้รับอิทธิพลมาจากท่านเช่นกัน ต่อมาผลงานของสะอ์ดีถูกถ่ายทอดออกเป็นคีตะ ซึ่งมีนักขับร้องที่มีชื่อเสียงหลายท่าน เช่น ทอจ อิศฟะฮอนี , มุฮัมหมัดริฎอ ชะญะริยอน และฆุลามฮุเซน บะนอน อิหร่านได้ให้วันที่ 1 เดือนอุรเดเบเฮชต์ วันแรกของการเขียนหนังสือฆุลิสตอน เป็นวันสะอ์ดี เพื่อเป็นการเทิดเกียรติท่าน


title: สะอ์ดี

text: เหตุการณ์ที่สำคัญที่สุดที่เกิดขึ้นในศตวรรษที่เจ็ด คือ มองโกลบุกโจมตีอิหร่าน การบุกโจมตีของมองโกลเกิดขึ้นในปี ฮ.ศ. 616 โดยเจงกีสข่านและในปี ฮ.ศ. 656 ฮูลากูข่านก็สามารถยึดดินแดนส่วนใหญ่ของอิหร่านและอิรักได้สำเร็จ การบุกโจมตีครั้งนี้ได้ทำลายล้างเมืองต่างๆ เผาหอสมุดยึดทรัพย์สินและเข่นฆ่าประชาชน ผู้คนหลายล้านคนถูกฆ่าจากการบุกโจมตีของมองโกล เมืองต่างๆ ถูกทำลายล้างราบเป็นหน้ากลอง เมืองแรกที่ถูกบุกโจมตีคือ ฟะรอรูด เป็นเหตุให้ผู้คนอพยพไปยังเมือง ฟอร์ส์ อิศฟาฮาน อินเดีย และอานาโตเลีย


title: สะอ์ดี

text: สะอ์ดี อยู่ในยุคการปกครองของSalghurids หรือเรียกว่า "ซัลฆุรยอน" การปกครองนี้เริ่มขึ้นตั้งแต่ปี ฮ.ศ. 543 และปกครองยาวนานกว่า 150 ปี กล่าวคือสิ้นอำนาจในปี ฮ.ศ. 685 ผู้ปกครองคนที่หกที่มีชื่อเสียงดังของการปกครองนี้คือ อะบูบักร์ บิน สะอ์ด ที่ขึ้นปกครองในปี ฮ.ศ. 623 ในวัย 35 ปี บิดาของเขาคือ สะอ์ด บิน ซันฆี มีเชื้อสายมาจาก สุลต่าน มุฮัมหมัด โครัมชอฮ์ ดินแดนฟอร์สได้รับความปลอดภัยจากการบุกของมองโกลเป็นเพราะการบริหารของอะบูบักร์สะอ์ด เขายอมจำนนต่อ เจงกีสข่าน และอนุญาตให้ปกครองในฟอร์สโดยออคไดข่าน ต่อมาฮุลากูข่านก็รับรองการปกครองของเขาในฟอร์ส ในปี ฮ.ศ. 656 ได้ส่งกองหนุนให้แก่ฮูลากูข่านในการยึดแบกแดด การบุกแบกแดดโดยฮูลากูข่านทำให้การปกครองของราชวงศ์อับบาซีล่มสลายและมุสตะอ์ซอม ซึ่งเป็นคอลีฟะฮ์คนสุดท้ายของราชวงส์อับบาซีถูกสังหาร แต่อะบูบักร์ บิน สะอ์ด เสียชีวิตที่เมืองชีรอซ ในปี ฮ.ศ. 658 ส่วนบุตรชายชองเขา สะอ์ด บิน อะบูบักร์ ก็เสียชีวิตระหว่างการเดินทางกลับจากการไปพักผ่อนที่อีลีคอนในแถบตัฟริช ต่อมาฮูลากูก็ถูกแต่งตั้งให้เป็นผู้ปกครองดินแดนฟอร์ส


title: สะอ์ดี

text: ศตวรรษที่หกและเจ็ด แห่งฮิจเราะฮ์ เป็นยุคที่ซูฟี เจริญรุ่งเริือง ซึ่งปูทางมาตั้งแต่ศตวรรษที่ห้าแห่งฮิจเราะฮ์ที่ อะบูฮามิด มุฮัมหมัด ฆอซซาลี ได้ตอบข้อสงสัยต่างๆ และสร้างความสัมพันธ์ระหว่างบทบัญญัติกับแนวซูฟีได้อย่างลงตัว ในยุคนี้เกิดบรรดาผู้ทรงคุณวุฒิแนวทางซูฟีขึ้นอย่างมาก เช่น อับดุลกอเดร ฆีลานี และ ชะฮาบุดดีน อุมัร สะฮ์วัรดี และเกิดสำนักคิดในแนวทางซูฟีขึ้น เช่น กอดิรียะฮ์ สะฮ์รวัรดียะฮ์ กิบร์วียะฮ์ มีการสร้างอาศรมของชาวซูฟีขึ้นมากมาย ผู้ปกครอง เช่น มุสตันซิร อับบาซี , ฏอฆรอลสัลญูกี และคอเญะฮ์ นิซอมุดดีน อัลมะลิก ต่างก็ให้การยอมรับบรรดาผู้รู้ของชาวซูฟี จึงเห็นได้ว่ามีแนวซูฟีเข้าในบทกวีของอิหร่าน และบทกวีที่ดีที่สุดคือ ฮะดีเกาะฮ์สะนาอี ต่อมาก็เป็นบทกวีของอัฏฏอร และเมาละวี ในช่วงปลายศตวรรษที่หกและช่วงต้นศตวรรษที่เจ็ด สะฮ์รวัรดี ได้วางรากฐานของปรัชญาแนวอิชรอกขึ้นโดยใช้ประโยชน์จากผลงานต่างๆ ของซูฟีและแหล่งข้อมูลปรัชญากรีกและฮิกมัตโคสระวอนี ปรัชญาอิชรอก เป็นปรัชญาแนวการใช้เหตุผลผนวกกับการจาริกแนวอิรฟาน ท่านเข้ารับอิสลามและมหากาพย์แห่งพะฮ์ละวีก็จบลงด้วยมหากาพย์แห่งอิรฟาน คือหนึ่งในการเปลี่ยนแปลงที่เกิดขึ้นในยุคนี้อีกด้วย


title: สะอ์ดี

text: การขึ้นปกครองของราชวงศ์เซลจุคหลังจากนั้นก็จักรวรรดิข่านอิน ซึ่งไม่ค่อยหลงใหลในบทกวีมากนัก จึงทำให้นักกวีลดน้อยลงและบทกวีที่ใช้อ่านกันในยุคก่อนก็เริ่มไม่ค่อยมีความสำคัญ ในทางกลับกันบทกวีฆ็อซล์ เป็นบทกวีที่เหมาะสำหรับอธิบายความหมายด้านอิรฟานและความรัก จึงเกิดนักกวีบทกวีฆ็อซล์ขึ้น จึงทำให้บทกวีแนวฆ๊อซล์เป็นที่ได้รับความนิยม สะนออี คือนักกวีคนแรกที่เขียนบทกวีแนวฆ็อซล์แบบอิรฟานและเกี่ยวกับความรักซึ่งเป็นการปูทางให้กับบรรดานักกวีในยุคต่อมา เช่น อัฏฏอร , คอกอนี ,นิซอมี ,สะอ์ดี , เมาละวี และฮาฟิซ


title: สะอ์ดี

text: อีกด้านหนึ่งยุคสะอ์ดีก็เป็นยุคที่เกิดการเปลี่ยนแปลงแนวอิรอกีในภาษาเปอร์เซีย แนวอิรอกีได้รับความนิยมในช่วงปลายศตวรรษที่หกแห่งฮิจเราะฮ์ศักราชพร้อมกับการกลับมาของพวกเซลจุค ในยุคนี้บรรดานักปรัชญามากมายได้อพยพเข้ามายังส่วนกลางและทางใต้ของอิหร่าน ซึ่งถูกรู้จักกันว่าอิรักอะญัม การบุกโจมตีของมองโกลยิ่งเร่งการอพยพนี้เข้าสู่อิหร่านมากขึ้น จึงส่งผลต่อการใช้ภาษาเปอร์เซียแถบส่วนกลางและทางใต้ของอิหร่าน(รู้จักกันว่าแนวโคราซาน) ในยุคนั้นภาษาอาหรับเข้ามามีอิทธิพลต่อภาษาเปอร์เซียอย่างมาก ไม่ว่าจะเป็นการใช้คำ การประกอบรูปประโยคในบทกวีของภาษาเปอร์เซีย หนังสือ มะกอมอต ฮะมีดี ก็เป็นตัวอย่างหนึ่งจากอิทธิพลนี้ ในศตวรรษที่หกภาษาอาหรับมีอิทธิพลต่อภาษาเปอร์เซียมากยิ่งขึ้นกระทั่งนักเขียนเปอร์เซียได้เขียนผลงานของตนเป็นภาษาอาหรับ หรือหากเขียนเป็นภาษาเปอร์เซียก็จะมีการใช้คำภาษาอาหรับและเรียงรูปประโยคตามภาษาอาหรับ เป็นยุคที่ผลงานการเขียนบทกวีที่ใช้ภาษาอาหรับและการยกเหตุผลด้วยอัลกุรอาน นักเขียนในยุคนี้เริ่มนำคำที่ไม่คุ้นชินมาใช้ในการเขียนบทกวี ทำให้คุณสมบัติหลักของการเขียนบทกวีที่ต้องการจะสื่อความหมายกับผู้อ่านนั้นไม่เข้มข้นเท่าที่ควร


title: สะอ์ดี

text: ปีฮิจเราะฮ์ศักราชที่เจ็ด เนื่องจากผู้ปกครองอาณาจักรข่านอินให้ความสำคัญกับการบันทึกประวัติศาสตร์ จึงเป็นเหตุให้มีการบันทึกประวัติศาสตร์ ซึ่งผลงานที่โดดด่นได้แก่ ญามิอุตะวารีค และ ทอรีเค ญะฮอนฆุชอ


title: สะอ์ดี

text: เกี่ยวกับชีวประวัติของสะอ์ดีนั้นมีบันทึกไว้น้อยมาก แม้แต่แหล่งอ้างอิงเก่าแก่ที่สุดก็ไม่กล่าวชีวประวัติของเขาเอาไว้ในผลงานของตน และเป็นไปได้ว่า สะอ์ดีได้ทำการเปลี่ยนแปลงเพื่อให้คำพูดของเขามีอิทธิพลมากยิ่งขึ้นโดยได้ปะปนไปกับนวนิยายหรือเรื่องที่เกินจริง ดังนั้นจึงยังไม่มีภาพที่ลงรายละเอียดและเด่นชัดเกี่ยวกับชีวประวัติของสะอ์ดี ซึ่งมีมากกว่า 680 ข้อมูลที่วางอยู่บนการสมมติฐาน


title: สะอ์ดี

text: เป็นได้อย่างสูงที่สะอ์ดี จะเกิดในปีฮิจเราะฮ์ศักราชที่ 606 (ประมาณปี 589 และ ค.ศ.ที่ 1210) ที่เมืองชีรอซ  อย่างไรก็ตามมีนักวิชาการบางท่านที่เชื่อว่าท่านเกิดประมาณปีฮิจเราะฮ์ศักราชที่ 585  เนื่องจากว่าไม่มีแหล่งข้อมูลทางประวัติศาสตร์ที่แน่ชัดเกี่ยวกับวันเกิดของสะอ์ดี ทั้งสองต่างก็อ้างตามการวินิจฉัยของนักวิชาการจากการวิเคราะห์ผลงานของสะอ์ดีตามความเชื่อของ Jan Rypka เป็นได้สูงที่สะอ์ดีจะเกิดในช่วงปี 610-615  ซึ่งอธิบายโดย อับบาส อิกบาล นักประวัติศาสตร์และนักอักษรศาสตร์แห่งยุคสมัย แม้ว่าตามการสมมติฐานนี้ อายุของสะอ์ดีจะยาวนานก็ตาม


title: สะอ์ดี

text: แหล่งอ้างอิงที่เก่าแก่ที่สุด บันทึกว่า ชื่อของเขาคือ มุศลิฮุดดีน อะบูมุฮัมหมัด อับดุลลอฮ์ บิน มุชัรรัฟ บิน มุศเลี้ยะห์ บิน มุชัรรัฟ ชื่อเล่นของเขาคือ สะอ์ดี , มุศเลี้ยะห์ ที่ตั้งชื่อมาจากปู่ของเขา สะอ์ดีได้รับการศึกษาและการอบรมตั้งแต่เด็กเป็นเด็กที่ใฝ่เรียนรู้เหมือนบิดาของเขา สะอ์ดี อายุสูญเสียบิดาไปตั้งแต่อายุได้ 12 ขวบ  และอยู่ภายใต้การเลี้ยงดูของคุณตา มัสอูด บิน มุเลี้ยะห์ อัลฟารซี เขาได้เรียนหลักไวยากรณ์เบื้องต้นและบทกวีตั้งแต่เด็กที่เมืองชีรอซ  บ้างกล่าวกันว่าสะอ์ดีเป็นหลานของกุฏบุดดีน ชีรอซี นักวิชาการและนักปรัชญาที่มีชื่อเสีย วัยเด็กและวัยหนุ่มของสะอ์ดีอยู่กับสะอ์ด บิน แซงฆี ในฟอร์ส ซึ่งตรงกับยุคการบุกโจมตีของมองโกล สถานการณ์ที่ไม่สงบสิ้นสุดลงในยุคสุลต่าน มุฮัมหมัด ควอร์ซัมชอฮ์ โดยเฉพาะเมื่อสุต่าน ฆิยาษุดดีน ควอร์ซัมชอฮ์ พี่ชายของ ญะลาลุดดีน ควอร์ซัมชอฮ์ บุกเมืองชีรอซในปีฮิจเราะฮ์ศักราชที่ 620 ทำให้สะอ์ดอพยพไปยังเมืองแบกแดด


title: สะอ์ดี

text: ประมาณปีฮิจเราะฮ์ศักราชที่ 623  قสะอ์ดีได้เข้าเรียนในโรงเรียน นีซอมียะฮ์ของแบกแดด โรงเรียนแห่งนี้ถูกสร้างขึ้นในปีฮิจเราะฮ์ศักราชที่ 459 โดยคำสั่งของคอเญะฮ์ นิซอมุลมะลิก ฏูซี รัฐมนตรีที่มีชื่อเสียงของเซลจุค เป็นนักเรียนประจำ โดยเรียนวิชา ไวยากรณ์ภาษาอาหรับ , กุรอาน , ฟิกฮ์ , ฮะดีษ ,อุซูล, การแพทย์ , ปรัชญา และดาราศาสตร์ จุดประสงค์ของการสร้างโรงเรียนแห่งนี้ขึ้นก็เพื่อผลิตผู้พิพากษา นักนิติศาสตร์อิสลามและนักฮะดีษชาวซุนนะฮ์ขึ้น อิมามฆอซซาลีสอนที่โรงเรียนแห่งนี้ในปีฮิจเราะฮ์ศักราช 484  ถือได้ว่ามีอิทธิพลต่อระบบการเรียนการสอนอยู่เป็นเวลานาน (แม้กระทั่งในยุคการเรียนของสะอ์ดี)  หนังสือเรียนที่สำคัญที่สุดคือ เอี้ยะห์ยา อุลูมิดดีน.  เป็นโรงเรียนที่ส่งเสริมฟิกฮ์ชาฟิอีและกะลามอัชอะรี เพื่อเป็นเขื่อนกั้นแนวคิดอิสมาอีลียะฮ์


title: สะอ์ดี

text: ตลอดระยะเวลาที่สะอ์ดีได้เรียนอยู่ที่แบกแดดนั้น เขาได้เรียนกับอาจารย์หลายท่าน ได้แก่ สับฏ์ บิน เญาซี (หมายถึง อิบนุเญาซีที่สอง เป็นหลานของอิบนุเญาซี ที่มีชื่อเสียง) ชะฮาบุดดีน อุมัร สะฮ์ร วัรดี ซูฟีที่มีชื่อเสียง ในช่วงที่เขาเป็นนักเรียนอยู่นั้นก็รับเงินเบี้ยเลี้ยง ด้วยเช่นกัน  หลังจากเรียนจบแล้วเขาก็ได้เดินทางไปบรรยายและชี้นำผู้คนตามเมืองต่างๆ ตามข้อมูลที่มีอยู่มากมายในบสตอนและฆุลิสตอน กล่าวว่า สะอ์ดีได้เดินทางไปยังเมืองต่างๆ สักระยะหนึ่งในเมืองชาม เช่น เมืองดามัสกัส เมืองบะอ์ละบัก และเป็นอาจารย์สอนอยู่ที่นั่น  แน่นอนว่าสะอ์ดี ได้เดินทางไปยัง ฮิญาซ ชาม อานาโตเลีย มาแล้ว  อย่างไรก็ตามก็ยังพบว่าเขาได้เดินทางไปยัง อินเดีย ตุรกี กัซนี อาเซอร์ไบจาน ปาเลสไตน์ จีน เยเมน และแอฟริกาเหนือ แต่ดูเหมือนว่าบางการเดินทางนี้เป็นเพียงเรื่องเล่าเท่านั้น เพื่อเป็นการนำเสนอเกี่ยวกับด้านของจริยธรรมนั่่นเอง Jan Rypka เชื่อว่าเป็นไปได้น้อยมากที่เขาจะเดินทางไปยังตอนเหนือของอิหร่าน ตุุรกีและอินเดีย นักเดินทางผู้นี้ตามการบันทึกหนึ่งระบุว่าท่านใช้เวลาในการเดินทางกว่า 30 ปี


title: สะอ์ดี

text: สะอ์ดีเดินทางกลับมายังเมืองชีรอซประมาณปีฮิจเราะฮ์ศักราชที่ 655 และพำนักอยู่ในอาศรม อะบูอับดิลลาฮ์ บิน คอฟีฟ ถือเป็นคนใกล้ชิดผู้ปกครองแห่งเมืองชีรอซ อะบูบักร์ สะอ์ด แซงฆี เรียกได้ว่าเปรียบดัง บิดา เลยทีเดียว แต่ ษะบีฮุลลอฮ์ ซอฟี เชื่อว่าสะอ์ดีไม่ได้เป็นนักกวีให้กับในพระราชวัง ในช่วงนี้สะอ์ดีได้เขียนบทกวีของท่านออกมามากมาย


title: สะอ์ดี

text: ตามหลักฐานที่มีอยู่ในบุสตอน หลังจากกลับจากการเดินทาง สะอ์ดี ตัดสินใจอย่างแน่วแน่ว่าจะนำคำพูดที่หวานยิ่งกว่าน้ำตาลมาฝากเป็นของที่ระลึกเขาจึงเขียนหนังสือ บุสตอนขึ้น ในปีฮิจเราะฮ์ศักราชที่ 655 แล้วมอบให้กับผู้ปกครองเมืองชีรอซ อะบักร์ บิน สะอ์ด แซงฆี  มุฮัมหมัด อาลี ฮุมอยูน กาตูซิยอน ผู้เชี่ยวชาญด้านไวยากรณ์ เชื่อตามหลักฐานในฆุลิสตอนว่าหลังจากที่สะอ์ดีเขียนบุสตอนแล้วก็เกิดความกังวลขึ้นว่าอายุของตนเองนั้นก็ล่วงเลยมาเข้าสู่วัยชราแล้ว จึงต้องการจะวางมือ แต่สหายของเขาคะยั้นคะยอให้เขาเขียนหนังสือเล่มใหม่ สะอ์ดีจึงใช้เวลาไม่ถึงหนึ่งปีสำหรับการเขียนหนังสือฆุลิสตอน  โดยเริ่มเขียนในวันที่ 1 เดือนโอรเดเบเฮช ปีฮิจเราะฮ์ศักราชที่ 6546  (กลิ่นไอของบุสตอนยังไม่ทันจางหาย) การเขียนหนังสือเล่มนี้ก็แล้วเสร็จ ดังนั้นพอสรุปได้ว่าใช้เวลาเขียนประมาณ 5-6 เดือน ซึ่ง มุฮัมหมัด อาลี ฮุมอยูน กาตูซิยอน ถือว่าเป็นปาฏิหาริย์เลยทีเดียว และบ่งบอกถึงชัยชนะหลังจากที่เกิดความกังวลระยะหนึ่ง สะอ์ดีได้มอบหนังสือเล่มให้แก่ สะอ์ด บิน อะบูบักร์ แซงฆี โดยหวังว่าจะเป็นที่ยอมรับของเขา Jan Rypka กล่าวว่า การที่สะอ์ดีสามารถเขียนหนังสือเล่มนี้แล้วเสร็จในระยะเวลาสั้น ๆ นั้น ชี้ให้เห็นว่าเขาได้เขียนเนื้อหามันไว้ก่อนหน้านี้แล้ว


title: สะอ์ดี

text: ก่อนที่สะอ์ดี จะเขียนบุสตอนและฆุลิสตอนนั้น ยังเป็นนักกวีที่ไม่มีชื่อเสียง แต่หลังจากที่ได้เขียนหนังสือสองเล่มนี้ก็ถูกรู้จักมากขึ้น หลังจากที่กลับมาอาศัยที่เมืองชีรอซ เขาก็ได้ใช้ชีวิตไปกับการเขียนบทกวี และจะมอบของขวัญให้แก่บรรดาผู้นำ บรรดาผู้ทรงคุณวุฒิและผู้ที่ชื่นชอบท่านด้วยการเขียนบทกวีหรือการกล่าวให้โอวาส


title: สะอ์ดี

text: สะอ์ดี กล่าวไว้ในฆุลิสตอนว่า  เขาเป็นสหายกับรัฐมนตรีของราชวงศ์ข่านอินในยุคนั้น คือ ชัมซุดดีน มุฮัมหมัด ญุวัยนี และอะฏอ มะลิก ญุวัยนี ทั้งสองท่านนี้เป็นนักพูดและนักกวี ซึ่งได้พบกับสะอ์ดีอยู่บ่อยครั้ง หลังจากที่สะอ์ดี กลับมายังเมืองชีรอซ ได้เดินทางไปทำพิธีฮัจญ์หนึ่งคร้้ง ขากลับได้ใช้เส้นทางอาเซอร์ไบจานเพื่อไปพบสองท่านนี้  ทั้งสองพาสะอ์ดีเข้าพบกษัตริย์ของราวงศ์ข่านอิน อะกอคอน และกษัตริย์ก็ขอให้สะอ์ดีทำการตักเตือนเขา  ตลอดระยะเวลาที่อยู่เมืองชีรอซ สะอ์ดีได้พบกับนักวิชาการแห่งยุคหลายท่าน เช่น เชคซอฟียุดดีน อิรดิบีลีแต่Jan Rypka ไม่เชื่อว่าการพบปะต่างๆ จะเป็นที่น่าเชื่อถือ


title: สะอ์ดี

text: กอฎี นูรุลลอฮ์ ชูชตะรี ไดับันทึกการพบกันระหว่างสะอ์ดีกับคอเญะฮ์นะซีรุดดีน ฏูซี ในเมืองชีรอซ ไว้ในหนังสือ กิซอซุลอุละมา เนื่องจากสะอ์ดีได้อ่านบทสรรเสริญแก่มุสตะอ์ซอม คอลีฟะฮ์อับบาซี จึงถูกสั่งโบยฝ่าเท้า จากนั้นไม่กี่วันทำให้เขาเสียชีวิตจากการลงโทษนี้ อย่างไรก็ตาม ในทรรศนะของ อิบรอฮีม นักโบราณคดีเปอร์เซีย แม้ว่าการลงโทษสะอ์ดีเนื่องจากการกล่าวสรรเสริญมุสตะอ์ซอม อับบาซี จะเป็นเรื่องจริง แต่รายละเอียดของเรื่องนี้เป็นเรื่องที่สร้างขึ้น เพราะไม่เคยมีระบุว่าคอเญะฮ์เดินทางไปชีรอซ นอกจากนั้นสะอ์ดีก็ยังมีชีวิตอยู่หลังจากการเสียชีวิตของคอเญะฮ์นะซีรอีกหลายปี


title: สะอ์ดี

text: มีแหล่งข้อมูลหลากหลายเกี่ยวกับการเสียชีวิตของสะอ์ดี บ้างก็ระบุว่าเสียชีวิตในปีฮิจเราะฮ์ศักราชที่ 690-695  แต่การบันทึกที่น่าเชื่อถือมากที่สุดที่ท่านสะอีด นะฟีซี อธิบายไว้ คือ เขาเสียชีวิตในวันที่ 27 เดือน ซุลฮัจญะฮ์ ปีฮิจเราะฮ์ศักราชที่ 690 هและฝังท่านไว้ในอาศรมของท่าน


title: หม่อมหลวงขวัญทิพย์ เทวกุล

text: หม่อมหลวงขวัญทิพย์ เทวกุล หรือรู้จักกันทั่วไปในชื่อ คุณป้อม ผู้เชี่ยวชาญด้านอาหารโดยเฉพาะอาหารไทยตำรับชาววัง และด้านการออกแบบอาหาร กรรมการรายการมาสเตอร์เชฟไทยแลนด์ ซีซันที่ 1 และมาสเตอร์เชฟไทยแลนด์ ซีซันที่ 2 และเป็นเจ้าของวลีเด็ด เตือนแล้วนะ!และแล้วมันจะทันมั้ย?!


title: หม่อมหลวงขวัญทิพย์ เทวกุล

text:
หม่อมหลวงขวัญทิพย์ เทวกุล เป็นบุตรคนเล็กของหม่อมราชวงศ์เทพยพงศ์ เทวกุล กับนางประเทือง เทวกุล ณ อยุธยา (สกุลเดิม ศิลปรัศมี) โดยมีพี่ร่วมบิดามารดาได้แก่ หม่อมหลวงประทิ่นทิพย์ นาครทรรพ, หม่อมหลวงปรางทิพย์ พรหมพจน์ และ หม่อมหลวงเทวพร เทวกุล เป็นนัดดาในหม่อมเจ้าปรีดิเทพย์พงษ์ เทวกุล (พระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา) กับหม่อมราชวงศ์สอางค์ เทวกุล (ปราโมช) ธิดาในพระวรวงศ์เธอ พระองค์เจ้าคำรบ กับหม่อมนุ่ม ปราโมช ณ อยุธยา ด้านการศึกษาสำเร็จการศึกษาระดับประถมศึกษาจากโรงเรียนจิตรลดา, ระดับมัธยมศึกษาจากโรงเรียนราชินี และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย ด้านการสมรสสมรสและหย่าโดยใช้นามสกุลสามี "สามเสน" ต่อมากลับมาใช้นามสกุลเดิม "เทวกุล" มีบุตรชาย 3 คน
หม่อมหลวงชวัญทิพย์ได้ให้สัมภาษณ์กับหลายรายการว่า ตนเองนั้นไม่ได้เรียบร้อยแบบผู้หญิงไทย อุปนิสัยของตนนั้นมีลักษณะห้าวหาญมากกว่า โดยหลังจากที่ตนหย่าขาดจากสามีโดยให้เหตุผลว่า สามีของเธอนั้นรักสนุก เธอก็เลี้ยงดูบุตรชายของเธอทั้ง 3 คนเพียงลำพัง โดยหม่อมหลวงขวัญทิพย์ยังสอนให้ลูกทั้ง 3 คน ให้ความเคารพคุณพ่อดังเดิม ถึงแม้ตนเองนั้นจะแยกกันอยู่ก็ตาม


title: สโมสรฟุตบอลยะดะนาโบน

text: สโมสรฟุตบอลยะดะนาโบน ( ) เป็นสโมสรฟุตบอลพม่า ตั้งอยู่ที่เมืองมัณฑะเลย์ เป็นหนึ่งในสมาชิกผู้ร่วมก่อตั้งเมียนมาเนชันแนลลีกในปี ค.ศ. 2009 และได้ทำสถิติผู้ชมมากที่สุดถึง 4,000 คนในนัดเปิดฤดูกาล 2017


title: สะพานไครเมีย

text: สะพานไครเมีย () หรือ สะพานเคียร์ช () หรือบางครั้งเรียกว่า สะพานช่องแคบเคียร์ช เป็นสะพานคู่ขนานที่สร้างขึ้นโดยรัสเซีย เพื่อขยายช่องแคบเคียร์ชระหว่างคาบสมุทรตามันกับดินแดนครัสโนดาร์ (รัสเซีย) และคาบสมุทรเคียร์ชของแหลมไครเมีย (ถูกผนวกเข้ากับรัสเซีย แต่ตามสากลถือว่าเป็นของยูเครน) สะพานแห่งนี้มีทั้งทางสัญจรของยานพาหนะและของรถไฟ ด้วยความยาวที่ ทำให้สะพานแห่งนี้ยาวที่สุดในรัสเซีย และในยุโรป


title: สะพานไครเมีย

text: สะพานแห่งนี้มีการวางแผนตั้งแต่ปี พ.ศ. 2446 จนถึงปี พ.ศ. 2557 หลังจากการผนวกคาบสมุทรไครเมีย ในเดือนมกราคม พ.ศ. 2558 ได้มีการมอบสัมปทานของสะพานมูลค่ากว่าพันล้านให้กับบริษัทสตรอยกัซมอนตัจ ซึ่งดูแลโดยอาร์คาดี โรเตนเบียร์ก สะพานเริ่มสร้างเมื่อเดือนพฤษภาคม พ.ศ. 2558 ปัจจุบันได้เปิดใช้สะพานฝั่งสัญจรของยานพาหนะอย่างเป็นทางการเมื่อวันที่ 16 พฤษภาคม พ.ศ. 2561 และคาดว่าจะเปิดใช้สะพานสำหรับรถไฟอย่างเป็นทางการต้นปี พ.ศ. 2562


title: สะพานไครเมีย

text: ชื่อสะพานที่ชื่อว่า "สะพานไครเมีย" ได้รับคะแนนเสียงมากที่สุดจากการลงคะแนนทางอินเทอร์เน็ตในเดือนธันวาคม พ.ศ. 2560 ซึ่งรองลงมาคือชื่อสะพานว่า "สะพานช่องแคบเคียร์ช" และชื่อสะพานว่า "สะพานเอกภาพ" ตามลำดับ


title: สโมสรฟุตบอลพีเคเอ็นเอส

text: สโมสรฟุตบอลบริษัทการพัฒนาแห่งรัฐเซอลาโงร์ () หรือ พีเคเอ็นเอส เป็นสโมสรฟุตบอลมาเลเซีย ตั้งอยู่ที่เมืองเปอตาลิงจายา รัฐเซอลาโงร์ ปัจจุบันกำลังแข่งขันในมาเลเซียซูเปอร์ลีก ซึ่งเป็นลีกระดับสูงสุดของประเทศมาเลเซีย


title: อะโลน (เพลงมาร์ชแมลโล)

text: อะโลน () เป็นเพลงของโปรดิวเซอร์เพลง ,ดีเจ ชาวอเมริกัน มาร์ชแมลโล ออกจำหน่ายในเดือนพฤษภาคม ค.ศ. 2016 โดยออกจำหน่ายผ่านทางดิจิตอลดาวโหลดในวันที่ 16 พฤษภาคม ค.ศ. 2016 ในไอทูนส์ และสำหรับสตรีมมิ่งสปอทิฟาย เพลงนี้ติดชาร์ตทั้งใน Canadian Hot 100 อันดับ 56 และ US Billboard Hot 100 อันดับ 60


title: อะโลน (เพลงมาร์ชแมลโล)

text: เป็นเพลงแรกและเพลงเดียวของค่ายมอนสเตอร์แคท ที่ได้รับการรับรองแพลทินัมโดย สมาคมผู้ประกอบกิจการเพลงของสหรัฐอเมริกา


title: เดดเมาส์

text: โจเอล โทมัส ซิมเมอร์แมน () หรือที่รู้จักกันดีในนามของ เดดเมาส์ (deadmau5) เป็นโปรดิวเซอร์ ,ดีเจ ,นักดนตรี และนักบรรเลงชาวแคนาดา เขาผลิตเพลงต่างๆ ในแนวเพลงโพรเกรสซิฟเฮาส์ และบางครั้งได้เปลี่ยนแนวอื่นๆ คือ อิเล็กทรอนิกส์ มีผลงานของเขาที่ได้รวมไว้ในอัลบั้มสะสมมากมาย เช่น Tiësto ในอัลบั้ม "" และเพลงที่ได้รับการแสดงใน A State of Trance radio show ของอาร์มิน ฟาน บูเรน


title: เดดเมาส์

text: ซิมเมอร์แมน ได้รับรางวัลแกรมมี 6 รางวัล ในการเสนอชื่อผลงานของเขา เขาทำงาานร่วมกับดีเจ และโปรดิวเซอร์คนอื่น เช่น Kaskade, MC Flipside, Rob Swire และWolfgang Gartner นอกจากนี้เขายังได้ร่วมงานกับ Steve Duda ในนามของกลุ่ม BSOD (Better Sounding On Drugs) และเป็นส่วนหนึ่งของชื่อกลุ่ม WTF? พร้อมกับ Duda, Tommy Lee, และ DJ Aero ในปี ค.ศ. 2007 เขาได้ก่อตั้งค่ายเพลง mau5trap ปัจจุบันเป็นหนึ่งในผู้ผลิตเพลงอิเล็กทรอนิกส์รายใหญ่ที่สุดในโลก และเป็นศิลปินเพลงสวมหน้ากากที่คล้ายคลึงกับ มาร์ชแมลโล และดาฟต์พังก์


title: จอห์น แม็คโกเวิร์น (นักฟุตบอล)

text: จอห์น เพรสคอทท์ แม็คโกเวิร์น (; เกิด 28 ตุลาคม ค.ศ. 1949) อดีตนักฟุตบอลอาชีพในตำแหน่งกองกลางและผู้จัดการทีมชาวสกอตแลนด์แม็คโกเวิร์นเป็นที่รู้จักมากที่สุดจากการเป็น กัปตันทีม นอตทิงแฮมฟอเรสต์ คว้าแชมป์ ยูโรเปียน คัพ ถึง 2 สมัยภายใต้การคุมทีมของ ไบรอัน คลัฟ และผู้ช่วยของคลัฟ ปีเตอร์ เทย์เลอร์


title: จอห์น แม็คโกเวิร์น (นักฟุตบอล)

text: แม็คโกเวิร์นเริ่มต้นเส้นทางอาชีพนักฟุตบอลกับสโมสรฟุตบอลฮาร์ทลี่พูลเมื่อ ค.ศ. 1965 ขณะอายุเพียง 16 ปีก่อนจะย้ายมาร่วมทีมแกะเขาเหล็ก ดาร์บีเคาน์ตี ซึ่งขณะนั้นคุมทีมโดย ไบรอัน คลัฟ เมื่อ ค.ศ. 1968 และมีส่วนช่วยให้ทีมแกะเขาเหล็กคว้าแชมป์ ฟุตบอลลีกดิวิชัน 1 (เดิม) ได้เป็นสมัยแรกเมื่อ ค.ศ. 1971 ก่อนที่จะย้ายตามคลัฟผู้เป็นเจ้านายเก่ามาร่วมทีมเจ้าป่า นอตทิงแฮมฟอเรสต์ เมื่อ ค.ศ. 1975 และสวมปลอกแขนกัปตันทีมคว้าแชมป์ยูโรเปียนคัพให้กับทีมเจ้าป่าได้ถึง 2 สมัยคือใน ค.ศ. 1979 และ ค.ศ. 1980


title: จอห์น แม็คโกเวิร์น (นักฟุตบอล)

text: ก่อนจะย้ายออกจากทีมเจ้าป่าเมื่อ ค.ศ. 1982 และได้ย้ายมาร่วมทีม โบลตันวอนเดอเรอส์ พร้อมกับรับตำแหน่งผู้เล่นและผู้จัดการทีมก่อนจะประกาศแขวนสตั๊ดเมื่อ ค.ศ. 1985


title: อะคาซี มัมมาดอฟ

text: อะคาซี มัมมาดอฟ (Aghasi Mammadov) หรือ อะอาซี อะกากูว์โลลู (ภาษาตุรกี:Ağasi Agagüloğlu) นักมวยสากลสมัครเล่นชาวอาเซอร์ไบจาน เกิดเมื่อ 1 มิถุนายน พ.ศ. 2523 ที่ อาเซอร์ไบจาน


title: อะคาซี มัมมาดอฟ

text: ในช่วงแรกมัมมาดอฟชกมวยสากลสมัครเล่นให้กับตุรกี ได้เหรียญเงินมวยสากลสมัครเล่นชิงแชมป์โลก และติดทีมชาติตุรกีเข้าแข่งขันกีฬาโอลิมปิก พ.ศ. 2543 ที่ ซิดนีย์ ออสเตรเลีย ในรุ่นแบนตัมเวท รอบแรก ชนะ ไม กังเตอ จากจีน เมื่อ 16 กันยายน รอบสอง ชนะ เนโฮมาร์ เซเมนอฟ จากเวเนซุเอลา เมื่อ 21 กันยายน รอบก่อนรองชนะเลิศ แพ้กิลเลอร์โม รีกองเดอซ์ จากคิวบา เมื่อ 26 กันยายน ไม่ได้เหรียญรางวัล


title: อะคาซี มัมมาดอฟ

text: ต่อมา ใน พ.ศ. 2545 มัมมาดอฟเดินทางไปอาเซอร์ไบจานและตัดสินใจขึ้นชกมวยสากลสมัครเล่นให้อาเซอร์ไบจาน ได้เหรียญทองมวยสากลสมัครเล่นชิงแชมป์โลก และติดทีมชาติอาเซอร์ไบจานเข้าแข่งขันกีฬาโอลิมปิก พ.ศ. 2547 ที่ เอเธนส์ ประเทศกรีซ ในรุ่นแบนตัมเวท รอบแรก ชนะอาร์เอสซี โจเอล บรุนเกอร์ จากออสเตรเลีย ยก 4 เมื่อ 17 สิงหาคม รอบสอง ชนะ เดเตลิน ดาลักเลียฟ จากบัลแกเรีย เมื่อ 20 สิงหาคม รอบก่อนรองชนะเลิศ ชนะ มักซึม เตรเตียก จากยูเครน เมื่อ 23 สิงหาคม รอบรองชนะเลิศ แพ้ วรพจน์ เพชรขุ้ม จากไทย เมื่อ 27 สิงหาคม ได้เหรียญทองแดง


title: มิสเวิลด์ 2014

text: มิสเวิลด์ 2014, การประกวดมิสเวิลด์ ครั้งที่ 64 จัดขึ้นเมื่อวันที่ 14 ธันวาคม พ.ศ. 2014 ที่ ExCeL London ในกรุงลอนดอน, ประเทศสหราชอาณาจักร ผู้เข้าประกวดจำนวน 121 คนเข้าแข่งขันมงกุฎ Megan Young จากฟิลิปปินส์ครองตำแหน่งผู้สืบทอดตำแหน่ง Rolene Strauss ของแอฟริกาใต้ในตอนท้ายของการประกวด นี่เป็นครั้งที่สองที่ประเทศแอฟริกาใต้ได้รับรางวัลชนะการประกวดและเป็นครั้งที่สามที่พวกเขาได้ครองตำแหน่ง


title: มิสเวิลด์ 2014

text: § พีเพิลชอยส์


title: มิสเวิลด์ 2014

text: 121 ผู้เข้าร่วมการแข่งขันใน มิสเวิลด์ 2014.


title: เอนค์บาติน บาดาร์-อูกัน

text: เอนค์บาติน บาดาร์-อูกัน (Enkhbatyn Badar-Uugan) นักมวยสากลสมัครเล่นชาวมองโกเลีย เกิดเมื่อ 3 มิถุนายน พ.ศ. 2528 ที่ อุลานบาตอร์ ประเทศมองโกเลีย ติดทีมชาติมองโกเลียเข้าแข่งขันกีฬาโอลิมปิก พ.ศ. 2551 ที่ ปักกิ่ง ประเทศจีน ในรุ่นแบนตัมเวท รอบแรก ชนะ วาลเดซ จาก เม็กซิโก เมื่อ 12 สิงหาคม รอบสอง ชนะ จอห์น โจ เนวิน จาก ไอร์แลนด์ เมื่อ 15 สิงหาคม รอบก่อนรองชนะเลิศ ชนะ คูมิโซ อิกโกโปเลง จาก บอตสวานา เมื่อ 18 สิงหาคม รอบรองชนะเลิศ ชนะ แวเซสลาฟ โกยัน จากมอลโดวา เมื่อ 22 สิงหาคม รอบชิงชนะเลิศ ชนะ ยันเกียล เลออน จากคิวบา เมื่อ 24 สิงหาคม ได้เหรียญทอง


title: อีลีกัน

text: อีลีกัน (เซบัวโน: Dakbayan sa Iligan; ) เป็นนครหนาแน่นในเขตฮีลากังมินดาเนา ประเทศฟิลิปปินส์ มีประชากร 342,618 คนในปี ค.ศ. 2015 แม้ว่าในทางภูมิศาสตร์แล้ว เมืองนี้อยู่ในจังหวัดตีโมกลาเนา แต่ในทางการปกครอง เมืองนี้เป็นอิสระจากตัวจังหวัด เมืองนี้เคยอยู่ในเขตกิตนางมินดาเนา ก่อนที่จะถูกย้ายเข้ามาเขตฮีลากังมินดาเนาในปี ค.ศ. 2001


title: อีลีกัน

text: อีลีกันมีพื้นที่ 813.37 ตารางกิโลเมตร เป็น 1 ใน 10 เมืองที่มีพื้นที่มากที่สุดในฟิลิปปินส์


title: เพนโทบาร์บิทอล

text: เพนโทบาร์บิทอล ( ใช้โดย INN, AAN, BAN, USAN) หรือ เพนโตบาร์บิโทน ( ชื่อเดิมใช้โดย AAN และ BAN) เป็นบาร์บิเชอริตที่ออกฤทธิ์สั้น เพนโทบาร์บิทอลสามารถอยู่ในรูปแบบของกรดอิสระหรือเกลือของธาติ เช่น โซเดียมและแคลเซียม กรดอิสระละลายเพียงเล็กน้อยในน้ำและเอทานอล


title: เพนโทบาร์บิทอล

text: เนมบูทอล () เป็นยี่ห้อหนึ่งของยาชนิดนี้ ชื่อตั้งโดย John S. Lundy ผู้เริ่มใช้ใน ค.ศ. 1930 โดยตั้งจากสูตรโครงสร้างของเกลือโซเดียม — Na (โซเดียม) + ethyl + methyl + butyl + al (ปัจจัยสามัญสำหรับบาร์บิเชอริต) เนมบูทอลถูกจดทะเบียนเครื่องหมายการค้าและผลิตโดยบริษัทเภสัชภัณฑ์ของเดนมาร์กชื่อว่า Lundbeck (ตอนนี้ผลิตโดย Akorn pharmaceuticals) และเป็นเพนโทบาร์บิทอลแบบฉีดชนิดเดียวที่ได้รับอนุญาตให้ขายในสหรัฐอเมริกา


title: เพนโทบาร์บิทอล

text: ในปริมาณมากเพนโทบาร์บิทอลหยุดการหายใจและทำให้เสียชีวิต ในสหรัฐมีการใช้ยาเพื่อประหารชีวิตนักโทษ ทว่าบริษัทอย่าง Lundbeck (หนึ่งในผู้ผลิต) ไม่อนุญาตให้ขายยาแก่เรือนจำหรือกรมราชทัณฑ์เพื่อการประหารชีวิต


title: เพนโทบาร์บิทอล

text: เพนโทบาร์บิทอลมักถูกใช้เป็นยาระยับประสาท, ยานอนหลับระยะสั้น, ยาก่อนยาสลบ และใช้เพื่อควบคุมอาการชักในสถานการณ์ฉุกเฉิน


title: เพนโทบาร์บิทอล

text: นอกจากนี้ยังถูกใช้เป็นยาระงับความรู้สึกสำหรับสัตว์


title: เพนโทบาร์บิทอล

text: เพนโทบาร์บิทอลยังใช้เพื่อลดแรงกดดันภายในกะโหลกสำหรับคนไข้ที่มีกลุ่มอาการเรย์, อาการบาดเจ็บทางสมอง และทำให้คนไข้ซึ่งมีอาการสมองขาดเลือดเฉพาะที่อยู่ในอาการโคม่า อาการโคม่านำโดยเพนโทบาร์บิทอลถูกใช้กับคนไข้ที่อยู่ในภาวะตับวายเฉียบพลันซึ่งไม่ตอบสนองต่อการรักษาด้วยแมนนิทอล


title: เพนโทบาร์บิทอล

text: เพนโทบาร์บิทอลสามารถทำให้เสียชีวิตหากใช้ในปริมาณมาก จึงมีการใช้ยาเพื่อการุณยฆาตทั้งในมนุษยืและสัตว์ โดยอาจใช้เดี่ยว ๆ หรือใช้ร่วมกับสารอื่น เช่น เฟนิโทอิน


title: เพนโทบาร์บิทอล

text: ปริมาณยาเพนโทบาร์บิทอลซึ่งใช้ในแพทยานุเคราะหฆาตในสหรัฐรวมทั้งรัฐออริกอน, วอร์ชิงตัน, เวอร์มอนต์ และแคลิฟอร์เนียร์ (ข้อมูล ณ มกราคม พ.ศ. 2559) อยู่ที่ 10 กรัม ในรูปของเหลว เป็นปริมาณที่มากกว่าการใช้เพื่อควบคุมภาวะชักต่อเนื่อง


title: เพนโทบาร์บิทอล

text: มีการใช้เพนโทบาร์บิทอลเพื่อประหารชีวิตนักโทษในสหรัฐเมื่อยาที่ใช้ปกติขาดตลาด อย่างไรก็ตาม การใช้ยานี้เพื่อประหารชีวิตผิดกฎหมายในประเทศเดนมาร์ก หลังการต่อต้านอย่างรุนแรงโดยสื่อประเทศเดนมาร์ก ทำให้ Lundbeck เจ้าของยา ต้องหยุดการขายให้รัฐในสหรัฐที่มีโทษประหารชีวิต ผู้จัดจำหน่ายยาในสหรัฐถูกสั่งห้ามไม่ให้ขายให้กับลูกค้าที่ปฏิบัติหรือมีส่วนร่วมในการประหารชีวิตมนุษย์


title: สโมสรฟุตบอลเนิททิงเงิน

text: สโมสรฟุตบอลเนิททิงเงิน () เป็นสโมสรฟุตบอลเยอรมนี ตั้งอยู่ที่เขตเนิททิงเงิน เมืองเริมคิงเงิน รัฐบาเดิน-เวือร์ทเทิมแบร์ค นอกจากฟุตบอลแล้ว สโมสรยังมีกีฬาเทเบิลเทนนิส และกีฬาพื้นบ้านอย่าง "ฟุตบอลเทนนิส" ซึ่งเป็นการเล่นลูกฟุตบอลบนโต๊ะเทนนิส เกมฟุตบอลเทนนิสถูกแนะนำโดย Fritz Schnürle ในช่วงทศวรรษ 1920


title: สโมสรฟุตบอลเนิททิงเงิน

text:
สโมสรก่อตั้งเมื่อวันที่ 2 กรกฎาคม ค.ศ. 1957 ก่อนเกิดสงครามโลกครั้งที่สอง ส่วนใหญ่จะเล่นอยู่ในลีกระดับที่สามหรือสี่ของประเทศ
แหล่งที่มา:


title: Classical Greece

text: กรีซยุคคลาสสิก หรือ กรีซสมัยคลาสสิก เป็นช่วงเวลาในประวัติศาสตร์ของกรีซโบราณที่อยู่ระหว่าง กรีซสมัยอาร์เคอิก และสมัยเฮลเลนิสติก โดยมีระยะเวลายาวนานประมาณ 200 ปี (ศตวรรษที่ 5 และ 4 ก่อนค.ศ.) ตั้งแต่ชัยชนะของเอเธนส์ที่ซาลามิส ต่ออาณาจักรเปอร์เซีย ในปีที่ 480 ก่อนค.ศ. (บางคร้งก็เริ่มนับตั้งแต่ปีที่ 510 ก่อนค.ศ. อันเป็นปีที่ชาวเอเธนส์กำจัดทรราชคนสุดท้ายลงได้) จนถึงเหตุการณ์สวรรคตของพระเจ้าอเล็กซานเดอร์มหาราช ในปีที่ 323 ก่อนค.ศ. ยุคคลาสสิคของกรีซเป็นยุคสมัยที่อารยธรรมกรีกเบ่งบานถึงขีดสุด และเป็นช่วงที่วัฒนธรรมเชิงคุณค่า และสถาบันต่างๆของชนชาติกรีกได้พัฒนาไปจนถึงขีดสมบูรณ์


title: Classical Greece

text: กรีซในยุคคลาสสิก มีอิทธิพลอย่างลึกซึ้งต่อจักรวรรดิโรมัน และต่อรากฐานของอารธรรมตะวันตก ระบบความคิดส่วนใหญ่ของโลกตะวันตกสมัยใหม่ ไม่ว่าทางการเมืองการปกครอง, ทางศิลปะ ทางสถาปัตยกรรม, ทางวิทยาศาสตร์, ทางการละคร, ทางวรรณกรรม, และทางปรัชญา ล้วนแต่เป็นสิ่งที่อนุพัทธ์ (derived) หยิบยืม หรือต่อยอดมาจากมรดกทางความคิดของกรีซในช่วงเวลาประวัติศาสตร์นี้ทั้งสิ้น


title: Classical Greece

text: ในศตวรรษนี้นครรัฐเอเธนส์มีความโดดเด่นที่สุด เพราะเอเธนส์ทิ้งงานเขียนทั้งทางประวัติศาสตร์ กฎหมาย และวรรณคดีไว้มากกว่านครรัฐกรีกโบราณอื่นทั้งหมด จึงอาจกล่าวได้ว่าเหตุการณ์สำคัญเหตุการณ์แรกเกิดขึ้นในปีที่ 508 ก่อนค.ศ. เมื่อไคลส์ธีนีส (Cleisthenes) ร่วมมือกับสปาร์ตาโค่น ฮิปปิอัส ทรราชคนสุดท้ายของเอเธนส์ลงจากอำนาจ และสามารถร่วมมือกับสภาห้าร้อยคน (); สภา"บูแล") ชิงอำนาจมาจากอิซาโกรัส (Isagoras) ได้ และเริ่มปฏิรูปเอเธนส์ แต่ถ้ามองให้กว้างออกไปทั่วทั้งแผ่นดินกรีซ ก็อาจพูดได้ว่าการก่อกบฏไอโอเนีย เมื่อปีที่ 500 ก่อนค.ศ. มีความสำคัญในฐานะเหตุการณ์ที่กระตุ้นให้จักรวรรดิเปอร์เซียเปิดฉากรุกรานกรีซในปีที่ 492 ก่อนค.ศ. ทัพของเปอร์เซียถูกพิชิตในปีที่ 492 ก่อนค.ศ. แต่อีกทศวรรษต่อมาเปอร์เซียก็ยกทัพกลับมาอีกเป็นครั้งที่สอง (ในปีที่ 481-479 ก่อนค.ศ.) ทว่าก็ล้มเหลวอีกแม้ว่าจะสามารถเดินทัพเข้าครองพื้นที่ส่วนใหญ่ของกรีซได้ และได้ชัยชนะทั้งในยุทธการที่เทอร์โมพิลี และยุทธนาวีที่อาร์เตมิเซียม หลังจากเสร็จศึกกับเปอร์เซียแล้ว สันนิบาตดีเลียนก็ถูกสถาปนาขึ้นภายใต้อิทธิพลครอบงำ (hegemon) ของเอเธนส์ และถูกเอเธนส์ใช้เป็นเครื่องมือสร้างอำนาจและความมั่งคั่ง ความไม่รู้จักพอของเอเธนส์ทำให้เกิดการลุกฮือขึ้นในบรรดานครรัฐพันธมิตร ซึ่งล้วนถูกเอเธนส์ใช้กำลังทหารเข้ากำหราบ แต่พลวัตทางอำนาจของเอเธนส์ทำให้สปาร์ตาตื่นขึ้นมา และนำมาซึ่งสงครามเพโลพอนนีเซียน ในปีที่ 431 ก่อนค.ศ. สงครามดำเนินไปในสมรภูมิทั่วทั้งโลกอารยธรรมของกรีซเป็นเวลาเกือบ 30 ปี โดยมีการสงบศึกเพียงช่วงสั้นๆ จนในที่สุดเอเธนส์ก็ถูกพิชิตลงอย่างเด็ดขาด ในปีที่ 404 ก่อนค.ศ. เรื่องราวในศตวรรษที่ 5 ก่อนค.ศ. ของกรีซในยุคคลาสสิกก็ปิดฉากลง ด้วยความวุ่นวายทางการเมืองของเอเธนส์หลังจากนั้น


title: เอเธนส์ยุคคลาสสิก

text: เอเธนส์ (, "Athênai", ]: "อะแธไน") ในสมัยคลาสสิกของกรีซโบราณ (508-322 ก่อนค.ศ.) เป็นศูนย์กลางของชุมชนเมืองในนครรัฐเอเธนส์ ตั้งอยู่ในแอตติกา ประเทศกรีซ เอเธนส์เป็นชาติผู้นำแห่งสันนิบาตดีเลียน ในสงครามเพโลพอนนีซ ระหว่างสันนิบาตดีเลียน และสันนิบาตเพโลพอนนีเซียน ซึ่งนำโดยสปาร์ตา ไคลส์ธีนีสเป็นผู้ก่อตั้งประชาธิปไตยขึ้นในเอเธนส์ ในปีที่ 508 ก่อนค.ศ. หลังจากโค่นอำนาจเผด็จการของไอซากอรัสลงได้ ระบอบการปกครองนี้อยู่ได้อย่างมั่งคงต่อมาถึง 180 ปี จนกระทั่งหลังพระเจ้าอเล็กซานเดอร์สวรรคต เมื่อแอนติปาเตอร์นำทัพมาเกโดนีอากำหราบการลุกฮือของนครรัฐกรีก ในสงครามลาเมียน และยกเลิกระบอบประชาธิปไตยในเอเธนส์ เอเธนส์ขึ้นสู่จุดสูงสุดของอำนาจภายใต้การนำของรัฐบุรุษเพริคลีส ในระหว่างทศวรรษที่ 440 และ 430 ก่อนค.ศ.


title: เอเธนส์ยุคคลาสสิก

text: ในสมัยคลาสสิก เอเธนส์เป็นศูนย์กลางของการเรียนรู้ในทุกแขนง ไม่ว่าด้านศิลปะ คณิตศาสตร์ ดนตรี วรรณคดี หรือปรัชญา เอเธนส์เป็นที่ตั้งของ "อาคาเดเมีย" มหาวิทยาลัยที่เพลโตก่อตั้งขึ้น และ "ไลเซียม" ของอริสโตเติล เอเธนส์ยังเป็นบ้านเกิดของนักเขียน นักปรัชญา นักการทหาร รวมไปถึงรัฐบุรุษที่โดดเด่นอีกมากมาย อาทิเช่น โสเครตีส, เพลโต, เพริคลีส, อริสโตฟานีส, ซอโฟคลีส และธูซิดิดีส


title: ยุทธการที่คาบสมุทรเคียร์ช

text: ยุทธการที่คาบสมุทรเคียร์ช ซึ่งเริ่มต้นด้วยปฏิบัติการยกพลขึ้นบกเคียร์ช-ฟีโอโดซียาของโซเวียต (, "Kerchensko-Feodosiyskaya desantnaya operatsiya") และยุติลงด้วยปฏิบัติการบัสตาร์ด ฮัทของเยอรมัน (), เป็นการสู้รบในช่วงสงครามโลกครั้งที่สองระหว่างกองทัพที่ 11 ของเยอรมันภายใต้การบัญชาการของจอมพลแอริช ฟอน มันชไตน์และโรมาเนียและกองกำลังแนวรบไครเมียของโซเวียตในคาบสมุทรเคียร์ช ในทางด้านตะวันออกซึ่งเป็นส่วนหนึ่งของไครเมีย เริ่มต้นเมื่อวันที่ 26 ธันวาคม ค.ศ. 1941 ด้วยปฏิบัติการยกพลสะเทินนํ้าสะเทินบกโดยสองกองทัพโซเวียตด้วยเป้าหมายในการทำลายวงล้อมเซวัสโตปอล กองกำลังฝ่ายอักษะถูกจำกัดเป็นครั้งแรก หัวหาดของโซเวียตในช่วงตลอดฤดูหนาวและขัดขวางเส้นทางการขนส่งทรัพยากรสนับสนุนทางเรือด้วยการทิ้งระเบิดทางอากาศ ตั้งแต่เดือนมกราคมถึงเดือนเมษายน แนวรบไครเมียได้เปิดฉากการรุกซ้ำต่อกองทัพที่ 11 ทั้งหมดซึ่งพบกับความล้มเหลวด้วยประสบความสูญเสียอย่างหนัก กองทัพแดงสูญเสียไป 352,000 นายในการโจมตี ในขณะที่ฝ่ายอักษะมีผู้เสียชีวิตจำนวน 24,120 นาย


title: ยุทธการที่คาบสมุทรเคียร์ช

text: เมื่อวันที่ 8 พฤษภาคม ค.ศ. 1942 ฝ่ายอักษะเข้าโจมตีด้วยกองกำลังขนาดใหญ่ในการโจมตีตอบโต้กลับที่สำคัญภายใต้รหัสนามว่า Trappenjagd ซึ่งได้สรุปโดยตลอดวันที่ 19 พฤษภาคม ค.ศ. 1942 ด้วยการชำระแค้นกองกำลังป้องกันโซเวียต มันชไตน์ได้ใช้ความเข้มข้นขนาดใหญ่ของอำนาจเหนือน่านฟ้า กองพลพลทหารราบติดอาวุธหนัก กระหน่ำยิงปืนใหญ่อย่างรุนแรงและโจมตีสะเทิ้นน้ำสะเทิ้นบกเพื่อบุกฝ่าแนวรบโซเวียตในตำแหน่งทางตอนใต้ในเวลา 210 นาที หันเหไปทางเหนือด้วยกองพลพันเซอร์ที่ 22 เพื่อโอบล้อมกองทัพที่ 51 ของโซเวียตเมื่อวันที่ 10 พฤษภาคมและทำลาย เมื่อวันที่ 11 พฤษภาคม พวกที่หลงเหลือของกองทัพที่ 44 และ 47 ได้ถูกผลักดันไปยังเคียร์ช ที่การล้อมครั้งสุดท้ายของการต่อต้านของโซเวียตได้ถูกจัดการด้วยการโจมตีทางอากาศและอำนาจการยิงปืนใหญ่ของเยอรมัน เมื่อวันที่ 19 พฤษภาคม ส่วนที่ชี้ขาดในชัยชนะของเยอรมันคือการทัพทางอากาศการโจมตีทางอากาศต่อแนวรบไครเมียโดยเหล่าอากาศที่ 8 ภายใต้การบัญชาการของโวลฟรัม ฟอน ริชโธเฟินด้วยเครื่องบินรบที่แข็งแกร่งจำนวน 800 ลำ ซึ่งบินเฉลี่ยละ 1500 รอบต่อวันในการสนับสนุน Trappenjagd และโจมตีอย่างไม่เว้นบนตำแหน่งสนามโซเวียต หน่วยยานเกราะ แถวตอนทหาร เรืออพยพ สนามบิน และเส้นทางขนส่ง เครื่องบินทิ้งระเบิดเยอรมันได้ใช้ระเบิดปริมาณใหญ่รุ่น SD-2 เป็นระเบิดลูกปรายต่อต้านบุคคลเพื่อสังหารหมู่ทหารราบโซเวียตที่กำลังหลบหนี


title: ยุทธการที่คาบสมุทรเคียร์ช

text: กองทัพที่ 11 จำนวนมากของมันชไตน์ได้ประสบความสูญเสีย 7,588 นาย ในขณะที่แนวรบไครเมียสูญเสีย 175,566 นาย รถถัง 258 คัน ชิ้นส่วนปืนใหญ่ 1,133 ชิ้น และเครื่องบิน 417 ลำในสามกองทัพซึ่งประกอบไปด้วย 21 กองพล ผู้เสียชีวิตทั้งหมดของโซเวียตในช่วงการรบที่ยาวนานห้าเดือนประมาณ 570,000 นาย ในขณะที่ฝ่ายอักษะ 38,000 นาย Trappenjagd เป็นหนึ่งการรบที่ทันทีก่อนการรุกช่วงฤดูร้อน (กรณีน้ำเงิน) และบทสรุปที่ประสบความสำเร็จได้เปิดโอกาศให้ฝ่ายอักษะสามารถยึดเซวัสโตปอลได้ภายในหกสัปดาห์ คาบสมุทรเคียร์ชได้ใช้เปิดตัวโดยกองกำลังเยอรมันเพื่อข้ามช่องแคบเคียร์ช เมื่อวันที่ 2 กันยายน ค.ศ. 1942 ในช่วงปฏิบัติการ Blücher II ซึ่งเป็นส่วนหนึ่งของการมุ่งเป้าของเยอรมันเพื่อเข้ายึดแหล่งน้ำมันเทือกเขาคอเคซัส


title: วิทยาศาสตร์การเคลื่อนไหว

text: วิทยาศาสตร์การเคลื่อนไหว () เป็นวิทยาศาสตร์การศึกษาเกี่ยวกับการเคลื่อนไหวของมนุษย์และสัตว์ วิทยาศาสตร์การเคลื่อนไหวว่าด้วยเรื่องสรีรวิทยา การเสนอวิธีรักษาด้านชีวภาพ หลักการจิตวิทยาพลวัตและกลไกการเคลื่อนไหว การประยุกต์วิทยาศาสตร์การเคลื่อนไหวสำหรับสุขภาพของมนุษย์นั้น รวมไปถึงเรื่องชีวกลศาสตร์ และการศัลยกรรมกระดูก อย่างความแข็งแกร่งและการเรียนรู้โดยการฝึก จิตวิทยาการกีฬา วิถีการฟื้นฟู อย่างเช่น การบำบัดทางร่างกายและกิจกรรมบำบัด และการกีฬาและการออกกำลังกาย การศึกษาการเคลื่อนไนของมนุษย์และสัตว์ อย่างรวมถึงการวัดระบบติดตามการเคลื่อนไหว, สรีรวิทยาไฟฟ้าของกิจกรรมกล้ามเนื้อและสมอง วิถีความหลากหลายของการดูแลสรีรวิทยาปกติ และพฤติกรรมต่าง ๆ รวมถึงเทคนิคการวิจัยด้านความรู้


title: พระพุทธิสารโสภณ (เดช กตปุญฺโญ)

text: พระพุทธิสารโสภณ รองศาสตราจารย์ ดร. นามเดิม เดช ศาลา ฉายา กตปุญฺโญ เจ้าอาวาสวัดวัดมัชฌันติการาม


title: พระพุทธิสารโสภณ (เดช กตปุญฺโญ)

text: พระพุทธิสารโสภณ รองศาสตราจารย์ ดร. นามเดิม เดช นามสกุล ศาลา ฉายา กตปุญฺโญ เป็นบุตรของนายทอก กับนางใบ ศาลา เกิดเมื่อวันอังคารที่ 25 พฤศจิกายน พุทธศักราช 2493 บ้านเลขที่ 33 อำเภอพังโคน จังหวัดสกลนคร บรรพชาเป็นสามเณรเมื่อวันที่ 6 กรกฎาคม พุทธศักราช 2506 วัดสุทธิมงคล อำเภอพรรณานิคม จังหวัดสกลนคร ต่อมาอุปสมบทเมื่อวันที่ 16 มีนาคม พุทธศักราช 2513 วัดสามัคคีบำเพ็ญผล อำเภอสว่างแดนดิน จังหวัดสกลนคร โดยมีพระครูพุฒิวราคม (พุฒิ ยโส) วัดคามวาสี อำเภอสว่างแดนดิน จังหวัดสกลนคร เป็นพระอุปัชฌาย์ พระครูวิจิตรธรรมสาร (วิสุธรรม จนฺทสาโร) วัดมัชฌันติการาม เขตบางซื่อ กรุงเทพมหานคร เป็นพระกรรมวาจาจารย์ และพระครูวิทิตคุณาภรณ์ (เกิ่ง วิทิโต) วัดสามัคคีบำเพ็ญผล อำเภอสว่างแดนดิน จังหวัดสกลนคร เป็นพระอนุสาวนาจารย์


title: พระพุทธิสารโสภณ (เดช กตปุญฺโญ)

text: พระเดชพระคุณท่านเป็นเจ้าอาวาสนักพัฒนากล่าวคือ หลังจากได้รับแต่งตั้งเป็นเจ้าอาวาสแล้ว ได้พัฒนาวัดมัชฌันติการามในหลายๆด้าน ไม่ว่าจะเป็นเสนาสนะต่างๆ ทั้งกำแพงรอบวัด กำแพงรอบอุโบสถ เตาเผาศพไร้มลพิษ กุฏิรับรองพระภิกษุสามเณร เป็นประธานในการจัดซื้อที่ดินถวายวัดเพื่อทำสวนปฏิบัติธรรม จัดระเบียบการศึกษาของสำนักเรียนใหม่ จัดระเบียบการปกครองวัดใหม่ ส่งเสริมพระภิกษุสามเณรให้ได้รับการศึกษาสูงขึ้น ทั้งทางโลกและทางธรรม จัดให้มีการเผยแผ่ธรรมทางสถานีวิทยุในนามของวัดเป็นประจำทุกวัน จัดให้มีห้องปฏิบัติธรรมทุกวันพระและวันอาทิตย์ จัดให้มีการฟังธรรมพระกรรมฐานทุกๆวันที่ 25 ของเดือน


title: พระพุทธิสารโสภณ (เดช กตปุญฺโญ)

text: พระพุทธิสารโสภณ รองศาสตราจารย์ ดร. เป็นพระเถระที่มีศีลาจารวัติงดงาม ใครๆก็ตามที่ได้พบเห็นได้สนทนาด้วย ต่างพูดเป็นเสียงเดียวกันถึงศีลาจารวัตรอันงดงามดังกล่าว เป็นพระเถระที่มักน้อยสันโดษ มีอัธยาศัยไมตรี มีเมตตาเป็นหลักประจำใจ มีความขยันเป็นพื้นฐานในการดำเนินชีวิตพรหมจรรย์ จะเห็นได้จากการศึกษาเล่าเรียนของพระเดชพระคุณท่านทั้งทางโลกและทางธรรม ได้สำเร็จการศึกษาสูงสุดในระดับปริญญาเอก คณะศึกษาศาสตร์ จากมหาวิทยาลัยปัญจาบ ซึ่งถือว่าเป็นมหาวิทยาลัยชั้นนำของสาธารณรัฐอินเดีย เป็นมหาวิทยาลัยที่บรรดาคนอินเดียเองต้องการเข้าไปศึกษาเป็นจำนวนมาก แต่น้อยคนนักที่จะสามารถสอบแข่งขันเข้าไปศึกษาในคณะต่างๆได้ พระเดชพระคุณท่านศึกษาที่มหาวิทยาลัยแห่งนี้ สำเร็ขการศึกษาทั้งในระดับปริญญาโทและปริญญาเอก ในเมืองดังกล่าวนั้นมีพุทธศาสนิกชนชาวอินเดียให้ความเคารพนับถือต่อพระเดชพระคุณท่านเป็นจำนวนมาก จึงมักกราบนิมนต์พระคุณท่านได้เมตตาเดินทางไปร่วมมือกับพระนักศึกษา นักศึกษาไทย และชาวพุทธเมืองจันดิการ์ หาที่ในการสร้างวัดขึ้น เพื่อเป็นศูนย์รวมจิตใจของชาวพุทธทั้งมวล ออกแบบโดยสถาปนิกชาวฝรั่งเศส ซึ่งมีอายุการก่อตั้งเมืองมาเพียง 50 กว่าปี ถูกจัดเป็นเมืองที่น่าอยู่เป็นระดับสองของสาธารณรัฐอินเดีย โดยแบ่งเมืองออกเป็นเขต ทั้งหมดมี 49 เขต ปัจจุบันเป็นเมืองหลวงของ 2 รัฐ คือ รัฐปัญจาบ และรัฐหรยาณา ราคาที่ดินในเมืองนี้จึงค่อนข้างแพง แต่ด้วยความตั้งใจของชาวพุทธทุกฝ่าย โดยการนำของพระเดชพระคุณท่าน จึงได้สร้างวัดพุทธวัดแรกในเมืองจันดิการ์ ชื่อวัดอโศกพุทธวิหาร ตำบลกุดดาอะลิเซอร์ เมืองจันดิการ์ รัฐปัญจาบ สาธารณรัฐอินเดีย มีเนื้อที่ประมาณ 1 ไร่


title: จิตวิทยาการกีฬา

text: จิตวิทยาการกีฬา () เป็นสหวิทยาการด้านวิทยาศาสตร์ ที่ศึกษาศาสตร์หลาย ๆ ด้านเกี่ยวกับชีวกลศาสตร์ สรีรวิทยา วิทยาศาสตร์การเคลื่อนไหว และจิตวิทยา การศึกษานี้เกี่ยวข้องกับปัจจัยด้านจิตวิทยาที่ส่งผลกระทบต่อสมรรถภาพและเกี่ยวข้องในด้านกีฬาและการออกกำลังกายที่ส่งผลกระทบต่อจิตวิทยาและปัจจัยด้านร่างกาย นอกจากนั้นยังสอนด้านทักษะทางจิตวิทยาในการปรับปรุงความสามารถ จิตวิทยาการกีฬาประยุกต์อาจเกี่ยวข้องการทำงานกับนักกีฬา ผู้ฝึกสอน การบาดเจ็บ การบำบัด การสื่อสาร การสร้างทีม และการเปลี่ยนอาชีพ


title: มิสแกรนด์ลำพูน

text: มิสแกรนด์ลำพูน () เป็นการประกวดนางงามของจังหวัดลำพูน จัดขึ้นเป็นครั้งแรกเมื่อปี พ.ศ. 2559 ดำเนินการประกวดโดยกองประกวดมิสแกรนด์ลำพูน การประกวดมิสแกรนด์ลำพูนมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ลำพูนคนปัจจุบัน คือ วิลาสินี จงจิตร ได้รับตำแหน่งเมื่อวันที่ 21 พฤษภาคม พ.ศ. 2561 ณ ห้างสรรพสินค้าโรบินสัน แม่สอด ตาก2018: ชุดจิตรบูรณฆฏะปูจา (จิต ตะ ระ บู ระ ณะ ฆะ ฏะ ปู จา) แรงบัลดาลใจชุดนี้ได้มาจากหม้อดอกบูรณฆฏะซึ่งเป็นภาพวาดตามเสาพระวิหารและฝาผนังวัดต่างๆในภาคเหนือโดยเฉพาะ”วัดพระธาตุหริภุญชัยวรมหาวิหาร”จังหวัดลำพูนมีจิตรกรรมรูปปั้นหม้อดอกบูรณฆฏะอยู่ที่หน้าพระวิหารทั้ง2ข้างซึ่งบ่งบอกถึงความรุ่งเรืองทางวัฒนธรรมของชาวล้านนาจุดเด่นคือสไบด้านหลังที่ถักทอมาจากผ้าไหมยกดอกลำพูนลาย”ดอกแก้วชิงดวง”ซึ่งบ่งบอกให้เห็นถึงรากเง้าของความเป็นล้านนาอย่างชัดเจนที่กว่าจะได้ไหมแต่ละเส้นต้องใช้จิตวิญญานในการทอผ้าผืนนี้ จนมาเป็นชุด”จิตรบูรณฆฏะปูจา”